
Linguistica modernă și evoluţia eil) 
de Sextil Pușcariu 


Adevărul şi frumosul sânt frați gemeni. Căile umblate de 
omul de ştiinţă pot fi altele decât cele bătute de artist, dar cerce- 
tarea adevărului şi cultivarea frumosului răsar din aceleaşi îndem- 
nuri generoase ale sufletului omenesc şi evoluția ştiinţei şi a artelor 
urmează adesea aceleaşi direcții. Acesta e bunăoară cazul lingui- 
sticei, despre a cărei evoluţie aş vrea să vorbesc astăzi. 

Mult timp limbile se învățau numai cu scopul practic de a 
mijloci înțelegerea cu oameni de alt neam. Gramatica şi Dicţionarul 
erau niște manuale, cate catalogau formele şi cXplicau cuvintele 
„bune“ şi „corecte“. 

Prin a doua jumătate a veacului al XVIII-lea, în epoca enciclo- 
pediştilor, ajunse la modă învăţarea unor limbi exotice. În 
1800-1802 tipăreşte Lorenzo Hervds faimosul său „Catalogo de las 
lenguas“, iar în 1808 apare studiul comparativ al lui Schlegel „Limba 
și înțelepciunea Inzilor“. Limbile, chiar cele exotice, aveau ase- 
mănări adesea izbitoare unele cu altele, încât cei ce le învățau în- 
cepură să le compare. Din momentul când graiul omenesc devine 
obiectul cercetării, fără nici un scop practic, ci numai din interes 
ştiinţific, s'a născut linguistica, o ştiinţă care nue cu mult mai 
veche de un veac. Mai întâiu au fost deci poligloțţii, apoi au 
urmat linguiştii. La baza linguisticei stă metoda comparativă, 


“ 


:) Lecţie de deschidere cu ocazia serbărilor jubilare ale Universităţii 
din Cluj, 

care, la rândul ei, a pus pe linguist în fața celor două pro- 
leme capitale: originea şi înrudirea limbilor. 

Studiile filologice au luat ființă, la noi Românii, din chiar 
îndemnul de a demonstra originea noastră latină. Dar pentru Sa- 
muil Clain, Petru Maior şi tovarășii lor de idei, originea limbei 
române nu forma o problemă pur linguistică, ci era o chestiune 
de prestigiu naţional. 

Pasiunea care se punea în demonstrarea originei noastre 
romane, se potrivea cu suflul romantic, care, acum o sută de 
ani, stăpânea literatura. Predilecţia cu care romanticii scormo- 
neau trecutul naţional și tendința lor de a prezenta în colorile cele 
mai simpatice eroismul cavaleresc al evului de mijloc, făcu ca atenţia 
filologilor să se abată dela clasicitatea greco-romană spre poemul 
eroic medieval şi spre poezia trubadurilor şi a Minnesănger-ilor. 
Alături de filologia clasică, apăru filologia germanică, romanică, 
slavică...., 

În săhăstria sa din Blaj, Zimoteiu Cipariu ştergea cu sfințenie 
praful de pe slovele vechilor tipărituri, iar Bogdan Petriceicu Has- 
deu scotocea arhivele, înmulțind cu strălucirea spiritului său inge- 
nios puterea documentară a pergamentelor. 


Metoda comparativă a dăinuit mai departe şi se întrebuințează 
şi azi. Dar asemănarea nu se făcea numai între limbile aceleeași 
familii, ci ea fu aplicată şi în cadrele aceleeaşi limbi, unde formele 
de azi fură comparate cu formele păstrate în documentele vechi. 
Iacob Grimm şi tovarăşii săi introduseră în filologie metoda isto- 
Trică, influențați de sigur de avântul pe care această metodă îl 
dădea, tocmai în zilele lor, în Germania, studiului juridic, subt 
impulsul lui Savigny. Ş 

Urmărirea retrospectivă a limbilor vii, prin diferitele faze de 
dezvoltare, din starea actuală până la originea lor, a permis să 
cunoaştem evoluţia, devenirea, viața graiului viu. După multe sute 
de ani filologul recunoscu adevărul atât de simplu și de elementar, 
că limba nu constă din „litere“, ci din „sunete“, că textele san- 
scrite, grecești sau latineşti, transmise nouă, nu sânt decât o pa- 
lidă imagine a limbilor odinioară vii, vorbite în India, în Grecia 
şi în Italia, că pana şi ochiul înlocuesc în mod imperfect adevă- 
ratele organe care produc şi percep graiul: gura şi urechea. 

O disciplină nouă a luat naştere din această nouă concepție: 
Fonetica, care studiază sunetul şi felul cum, fiziologicește, se 
produce de organul nostru articulator. Dar Fonetica, care este numai 
un auxiliar al Filologie, şi care de fapt face parte din Fizică, a 
apropiat studiul limbei în mod fatal — şi în măsură mai mare 
decât îi era priincios — de Ştiinţele exacte. 

Sântem pe vremea când şi pictorul iese din atelierul său în 
plin aer şi când, în literatură, naturalismul înlocueşte romantismul 
perimat. 

Observaţia din ce în ce mai atentă a evoluţiei limbei şi re- 
cunoașterea exactă a valorii fonetice a cuvântului în diferitele lui 
stadii de desvoltare, duse la concluzia că anumite fenomene se 
repetă în mod constant şi cu o izbitoare regularitate în limbă. 
Astfel s'a născut credința în legile fonologice care diriguesc 
desvoltarea limbei. Aşa, bunăoară, constatându-se că cuvintelor la- 
tineşti lana, manus, fontana, le corespunde în româneşte formele 
lână, mână, fântână, şi că acelaşi fenomen se repetă în toate ca- 
zurile similare, s'a stabilit legea fonologică: „a accentuat, urmat de 
n, S'a prefăcut, în elementele latine din limba română, în â“. Tot 
astfel, din cazuri ca lingula, mola, felicem, devenite lingură, moară, 
ferice, s'a stabilit legea tonologică: „I, între vocale, s'a prefăcut, în 
elementele latine din limba română, în r“. Şi în acest caz, zeci de 
alte exemple cu ] latin devenit r în româneşte confirmă această lege. 

Prin recunoaşterea acestor legi, metoda de investigaţie filo- 
logică dobândi o soliditate nebănuită, căci noile formule, de o pre- 
ciziune aproape matematică, permiteau un control sever asupra 
combinațiilor ingenioase dar adesea fantastice, atât de frecvente în 
epoca romantică a filologiei. Multe păreri eronate, numeroase eti- 
mologii acceptate de toată lumea, fură sacrificate şi înlocuite cu 
altele, mai puţin evidente în aparență, dar verificate cu ajutorul 
legilor fonologice. 

În şcoala aceasta a coamă ne-am făcut ucenicia toți 
filologii români, trecuţi de 50 de ani: regretatul Lambrior, Tiztin, 
Philippide, Î A. Candrea, Ovid Densusianu, Th. Capidan ş. a., pe 
cum şi cei mai mulţi din cei mai tineri, ca prea de vreme dispă- 
rutul V. Bogrea, N. Drăganu, A. Procopovici, G. Giuglea ş. a. E 
vremea când aceşti filologi români şi câţiva streini, ca Miklosich, 
Meyer-Liibhe, Weisand au aat lucrările importante ce pot servi de 


OBCU CLUJ 


23 e 


bază a filologiei române. Preocupaţiunile de ordin filosofic erau 
aproape inexistente, tendința generală fiind a studia cât mai te- 
meimc amănuntul, spre a strânge un material documentar cât mai 
bogat şi mai sigur. Dar rigiditatea metodei și înfrânarea voită a 
fantaziei, făcură ca filologia, care dela începutul renașterii noastre 
culturale interesa în măsură atât de mare pe cărturarii români, să 
devină apanajul exclusiv al specialiştilor şi ca lucrările asupra lim- 
bei, de concizie matematică şi pline de termeni tehnici, să nu mai 
poată fi urmărite de amatori. 

Puţinii filologi care, ca Germanul Harmann Paul, căutau să 
dea expresie şi în mod teoretic orientării neogramatice, ajunseră 
la o concepție curioasă despre esenţa limbei. Fascinaţi de regula- 
ritatea cu care o schimbare de rostire se observă la un moment 
dat, într'o regiune oarecare, la o colectivitate omenească, ei ajun- 
seră să considere limba ca ceva ce există în afară de noi, iar pe 
omul vorbitor ca pe un mecanism inconştient, care reproduce și 
transmite în mod automat cele auzite. 

„Regularitate oarbă“, „legi fără excepţii“, „preciziune astro- 
nomică“ erau formulele neogramatice, menite să impresioneze adânc. 
Apropierea filologiei de ştiinţele exacte convenea într'o vreme do- 
minată de marile progrese tehnice. 

Împotriva exagerării acestei şcoli, şi mai ales împotriva dog- 
melor pe care ea şi le-a făurit, s'au ridicat câteva spirite indepen- 
pente ca O. Jespersen şi H. Schuchardt. Ei au arătat că s'a exagerat 
rolul foneticei şi s'a dat prea multă atenţie sunetului, căci sunetele 
nu sânt decât exteriorizarea unui gând, care, acesta, formează par- 
tea esenţială, conţinutul cuvântului. Omul nu e numai laringe, ci 
mai ales cap; el nu e servitorul limbei, ci creatorul ei. 

Aceste adevăruri, atât de elementare, trebuiau accentuate cu 
tăria necesară, spre a putea schimba părerile puse în circulaţie cu 
atât talent de neogramatici. 

M. Breal şi urmaşul său, A. Meillet, au fost cei ce, la înce- 
putul acestui veac, au arătat că dacă evoluţiunile limbei se întâmplă 
aşa cum le vedem, aceasta se datoreşte unor legi de ordin 
social. 

Într'adevăr, singurul mijloc prin care pot împărtăşi semeni- 
lor mei gândurile şi dorințele mele fiind vorba, sânt nevoit să 
vorbesc astfel, ca ascultătorul meu să mă înţeleagă. Spre a fi în- 

țeles trebue să dau cuvintelor aceeaşi formă și acelaşi înțeles, pe 
care i le dă şi cel căruia mă adresez. Prin urmare însuşi scopul 
vorbirei exclude arbitrarul şi limba este pur convenţională. Dacă 
în româneşte zic masă, nimic, nici forma obiectului, nici întrebu- 
ințarea lui, nici materialul din care e confecționat, nu implică ca 
simbolul sonic al acestui obiect să constea tocmai din sunetele 
masă. Şi de fapt, pentru același obiect Francezii întrebuințează 
complexul de sunete table și Germanul Tisch. Condiţia 
pentruca masă, table,  Tisch să deştepte aceeaşi idee, este ca 
toți membrii aceleeaşi comunități linguistice — în cazul nostru, 
poporul român, francez şi german — să adopte acelaşi simbol 
Sonic. 

Asupra acestui fapt a insistat cu deosebire Fr. de Saussure, 
pentru care limba este o „convenţie stabilită prin subiectele vor- 
bitoare“. Invăţatul elveţian, contimporan cu neogramaticii, credea 
şi el că schimbările limbei sânt în afară de intenţia vorbitorilor, că 
limba nu premeditează nimic, ci sufere numai turburări, „deterio- 
rări“ cășunate de factori extrinseci. Totuşi el atribue subiectelor 
vorbitoare un rol activ, acela de a găsi o noimă acestei stări de 
disordine în care ajunge limba, dându-i o interpretare personală. 
Felul cum se prezintă limba la un moment dat în interpretarea su- 
biectelor vorbitoare ar trebui să preocupe pe cercetător mai mult 
chiar decât felul cum ea s'a desvoltat în cursul timpului. În locul 
metodei istorice — pe care o numeşte diacronică — el preco- 
nizează o metodă sincronică, care caută să desluşească as- 
pectele simultane ale unei limbi. Pentru ei — şi mai ales pentru 
elevii lui, — diacronismul falsifică simțul nostru de limbă, încătu- 
şându-l de formulele unilaterale și chiar greşite ale gramaticei tra- 
diționale. Ca să înţelegem limba just în stadiul în care se găseşte 
la un moment dat, nu trebue s'o privim în mod evolutiv, ci 
static, cu ochii unui analfabet. Astfel în conjugarea franceză je 
parle, tu parles, il parle, cele trei persoane din singular nu se deo- 
sebesc una de alta prin terminațiune, cum ne învață gramatica 
tradiţională, decât pentru ochi; pentru ureche însă — şi aceasta 
este organul cu care ne însuşim în mod normal o limbă — cele 
trei persoane se deosebesc printr'un fel de prefix: je, tu, il, care, 
nu este nici măcar egal cu pronumele personal (acesta fiind în 
franțuzeşte moi, toi, lu). 


OBCU CLUJ 


SU 


Dar linguistica modernă — căci de un timp încoace cerce- 
tătorii limbei se numesc mai bucuros linguişti decât filologi — 
caută să dea partea cuvenită şi subiectulul vorbitor în desvoltarea 
limbei. Dacă este adevărat că necesități de ordin social mă silesc 
ca să adopt, pentru schimbul de idei, limba convenţională a co- 
lectivităţii în mijlocul căreia trăiesc, întocmai precum pentru schimbul 
comercial adopt moneda convenţională, — nu e mai puţin ade- 
vărat că asemănarea cuvântului cu banii, făcută încă de traducătorii 
Noului Testament din Bălgrad, la 1648, nu se potriveşte totdeauna. 
Când conţinutul comunicării mele e de un interes mare sau când, 
în momentul comunicării, am şi preocupări de ordin estetic, atunci 
nu voiu putea fi un vorbitor rece, care să întrebuințeze cuvintele 
în mod calculat, aşa cum aş număra banii pe tarabă. Când simt 
nevoia să impresionez pe ascultătorul meu, să-i deştept interesul, 
să-l conving, să-l sugestionez, să-l câştig pentru gândurile şi in- 
tenţiile mele, cu un cuvânt, când sânt nevoit să iau o atitudine 
față de limba pe care o vorbesc, atunci cuvântul-monedă nu-mi 
ajunge, ci trebue să întrebuințez formule mai impresionante prin 
strălucirea şi noutatea lor. În asemenea momente devin inovator. 
Nu atât creator de cuvinte nouă, ci de împerecheri neobicinuite 
ale vorbelor vechi, spre a scoate în lumină sensuri ascunse din 
conţinutul lor semantic. Cu cât aceste inovaţiuni corespund mai 
mult unor trebuințe colective, cu cât „cererea“ pentru ele e mai 
mare pe „piața limbei comune“ cu atât ele vor „cota“ mai mult 
şi se vor răspândi în cercuri mai largi. 

Vecinica balansare între trebuinţa de a menținea, din nevoi 
sociale, neschimbată limba tradiţională, şi între tendința, de ordin 
stilistic, de a impresiona prin forme nouă, explică însași evoluţia 
limbilor, admirabil de conservatoare uneori, zbuciumat de inova- 
toare alte dăţi. 

„Gramatica“, în sens comun al cuvântului, caută să fixeze 
limbajul tradițional, recomandând ceea ce prin adopțiune generală 
a devenit înțeles de toți, ceea ce e neechivoc și „corect“. Dar 
Gramatica nu este, după o asemănare a lui Vossler, decât herbariul 
indispensabil din punct de vedere didactic, dar dând numai o 
imagine lipsită de viață a câmpiei pe care cresc florile pline de 
sevă ale limbei vorbite. 

Pornind dela Benedetto Croce, C. Vossler şi elevii săi, urmă- 
resc cu deosebită atenție partea stilistică a limbei, contri- 
buţia individuală pe care o aduce la graiul comun subiectul vor- 
bitor, în tendința lui de a impresiona. Şcoala aceasta, la care 
aparțin în Germania linguiști ca Leo Spitzer, şi care la noi e re- 
prezentată prin lorgu Iordan, are prea puţini adepţi în alte ţări. 


Acest interes pentru contribuţia individuală Ia graiul comun, 
pentru forma nouă care îşi caută un drept de existență, cadrează 
cu direcția expresionistă care stăpâneşte mai ales în Germania |i- 
teratura şi arta modernă, ce caută să rupă zăgazurile tradiționale 
şi să impună noul, individualul, expresivul. 

Cum se întâmplă de cele mai multe ori, astfel şi în lingui- 
stică, îndată ce direcția generală a interesului obștesc se modifică, 
impulsurile vin simultan din mai multe părți. 


Cel care s'a îndreptat cu mai mult temperament și cu mai 
mult talent împotriva școalei neogramatice şi a exclusivismului 
metodei istorice, a fost francezul J. Gillicron, întemeietorul g e o- 
grafiei linguistice şi al şcoalei, numită de M. Bartoli, 
neolinguistică. Cu un chestionar bogat de cuvinte şi fraze, 
colaboratorul său, Edmond, a cutreerat câteva sute de comune din 
Franța, însemnând exact pretutindeni cuvântul sau fraza care co- 
respundea formelor literare chestionate. Aceste răspunsuri Gillicron 
le-a cartografiat, alcătuind câte o hartă pentru „mătură“, alta pentru 
„albină“ ş. a. m. d., din care vedem exact ce cuvinte se între- 
buințează în diferitele regiuni ale Franţei pentru literarul „balai“, 
„abeille“ etc. 

Studiul acestor hărți a dat rezultate cu totul nouă și nebă- 
nuite. Urmărirea în spaţiu a diferitelor cuvinte ne permite să 
cunoaștem însăși viața lor, ne trădează lupta lor pentru existenţă, 
Golurile “iscate din acest războiu necurmat sânt înlocuite prin 
ceea ce Gillicron numeşte terapeutica verbală: limba îşi 
dă silința să dreagă ceea ce a stricat lupta pe viață și pe moarte între 
cuvinte. Nu faptul că acum ştim pe ce întindere se mai întrebu- 
ințează cutare sau cutare formă este câştigul cel mare pe care îl 
recoltăm din atlasele linguistice, ci verificarea multelor concepții 
eronate asupra limbei, făcute în camera noastră de savant, lipsiţi 
de contactul imediat cu realitatea. 

Câteva exemple vor ilustra aceste aserțiuni şi vor arăta fo- 
losul special pe care lucrările de geografie linguistică le vor da 
la noi. Căci în privința Atlaselor linguistice noi nu sântem în urma altor 
popoare. Una din cele dintâi încercări — începută în acelaşi timp cut 
Atlasul lui Gillicron — a fost făcută la noi de G. Weigand. Banatul l-a 
explorat în mai multe rânduri, fără să publice însă rezultatul cer- 
cetărilor sale, |. A. Candrea, iar acum, după o pregătire temeinică 
de 10 ani, Muzeul Limbei Române din Cluj, a început explorarea 
sistematică pentru un Atlas linguistic modern al României. Urmând 
o veche tradiţie care la noi lega, din cele mai vechi timpuri, într'o 
unire strânsă de Tron cele mai mari opere de cultură, M. S. Re- 
gele Carol Il a binevoit să primească înaltul patronaj asupra acestei 
opere, care este așteptată la noi şi în streinătate. Căci fiecare 
epocă își are preocupările sale. Geografia linguistică alcătuind 
preocuparea de căpetenie a linguisticei moderne, Atlasul menit să 
completeze imaginea cartografică a celorlalte ţări romanice trebue 
făcut acum, nu peste un deceniu sau două. Cu atât mai mult, cu 
cât unificarea limbei prin influența şcoalei, armatei, administraţiei 
şi presei face progrese uimitoare, încât peste zece sau două zeci 
de ani va fi dispărut din graiul celor mai dosite cătune de munte 
limba veche, cu prospețimea ei rustică şi cu atâtea relicte pre- 
țioase din vremuri străvechi. 

Rezultatele obținute de cei doi anchetori în cele vre-o 52 de 
comune cercetate până acum sânt din cele mai interesante. Sânt 
bunăoară regiuni, în care vorbe uzuale, ca floare, frumos şi chiar 
nas şi mână, nu sânt întrebuințate, ci poporul zice pană în loc de 
floare (la început va fi zis astfel numai floarei pusă, împreună cu 
penele, ca podoabă în pălărie), mândru în loc de frumos, nari — 
vechiul plural de la nare — în loc de nas şi, întocmai precum 
odinioară caput a fost înlocuit în Gallia prin testa „țeastă“ (fr. 
tete), astfel mână e scos din uz, în regiunile vestice ale României, 
prin glumeţul brâncă. Când vedem că subt ochii noştri un cuvânt 
ca frumos e înlocuit cu altul, care la început însemna „înțelept“ 
şi care în limba literară însemnează și azi altceva, nu ne vom 
minuna de ce pulcher a fost înlocuit, în cele mai multe țări ro- 
manice, prin bellus, iar la Spanioli şi la Români prin formosus, 
care la început avea alt sens. Nu ne vom mira mai ales de ce în 
general atâtea cuvinte latine au fost înlocuite la noi prin cuvinte 

streine. Geografia linguistică ne învață că această înlocuire este 
stadiul normal, că de mirare nu este faptul că cuvintele vechi sânt 
înlocuite cu timpul cu vorbe nouă, ci tocmai dimpotrivă, admirabil 
e că limba română păstrează încă atâtea vorbe latine, încât poate - 
alcătui fraze întregi fără nici o vorbă streină, dar nu poate forma 
o propoziţie, ori cât de scurtă, fără elemente latine, care au rămas 
cuvintele de bază ale limbei. | 

Procentul cuvintelor vechi, pierdute din graiu, nu cred că 
este la noi mai mare decât în alte limbi romanice. Spre deosebire 
de limbile surori însă, noi am împrumutat cuvintele nouă de la 
popoarele nelatine care ne înconjurau şi din limba bisericii şi ad- 
ministraţiei, care era la noi nelatină, pe când Francezii, Italienii 
şi Spaniolii au împrumutat unii de la alţii şi din limba latină a 
bisericii, oficiilor şi a ştiinţei. Un studiu recent al lui Meyer- 
Liibke a demonstrat că în unele privințe limba română, neîncătu- 
şată de influența limbei literare latine, a ajuns din vremuri stră- 
„vechi stadii de desvoltare pe care alte limbi romanice abia azi 
sânt pe cale să le ajungă, că, în deplină libertate, ea s'a putut 
desvolta în cel mai original spirit romanic. 

Atlasul linguistic va da la noi şi desluşiri asupra migraţiunilor 
necontenite despre care datele istorice nu ne prea vorbesc. Dacă 
bunăoară în Muntenia, unde se zice pisică, dăm de un sat în care 
se zice mâfă, vom presupune că locuitorii acestui sat sânt veniţi 
din alte regiuni, care pot fi Ardealul, Banatul sau Moldova. După 
cum vom mai găsi păpușoiu sau cucuruz, în loc de muntenescul 
porumb, oleacă sau oțfâră în loc de muntenescul nifel, vom şti dacă 
proveniența lor este din Moldova sau din Ardeal. Şi deoarece nu- 
mărul cuvintelor chestionate este de câteva mii, vom putea uneori 
preciza exact, nu numai provincia ci chiar regiunea din care au 
emigrat. 

Căci dacă drumul şi țelurile filologiei române sânt ace- 
leaşi ca ale filologiei romanice şi ale linguisticei în general, nu 
e mai puţin adevărat că noi avem unele probleme speciale de 
deslegat şi că mijloacele noastre de investigație sânt adesea altele 
decât în Franţa şi Italia. 

Limba la noi are să înlocuiască documentul istoric, atât de 
rar în întâia jumătate a evului de mijloc. Chestiunea grea — şi 
atât de atrăgătoare tocmai pentru adâncul întunerec care o acopere 

— a patriei primitive românești nu o poate deslega istoricul fără 
ajutorul filologului. 

Tocmai şcoala filologilor de la Cluj a adus în chestiunea 
aceasta în anii din urmă contribuțiuni importante. Lucrările asupra 
dialectelor române vorbite în Istria şi în Meglen, publicate de pro- 
fesorii Universităţii noastre, au aruncat lumină nouă în această 
direcție. Tot aici în Cluj — în deosebi prin recentele publicaţii ale 
D-lui TA. Capidan, — s'a arătat influența mare pe care limba ro- 
mână a avut-o asupra popoarelor învecinate, rectificându-se unele 
păreri de până acuma şi completându-se studiile care tratau nu- 
mai elementul primit de Români de la streini şi neglijau rolul de 
influenţă activă al limbei noastre asupra streinilor. Colegul N. Dră- 
ganu publică tocmai acuma o lucrare de importanță capitală, care 
arată marea răspândire din vechime a elementului românesc în re- 
giuni astăzi ungureşti. 

Nu mi se cuvine mie să vorbesc de şcoala filologilor din 
Cluj, precum s'a obicinuit lumea să-i spună uneori la noi, mai 
des în streinătate. 

Totuși azi, când serbăm zece ani de existență a Universităţii 
clujene, nu este, poate, deplasat să-i dedic câteva vorbe. 

Crescuţi, cum am spus, sub controlul sever al metodei de 
investigație neogramatică, filologii clujeni s'au găsit la o universitate 
nouă. Nici o tradiţie nu-i încătuşa, nu-i ținea legați pe drumuri 
de la care nu se puteau depărta. De aceea ei au putut evolua şi 
primi din nouăle direcțiuni ceea ce nu era numai o orbitoare modă, 
ci progres şi orizonturi nouă. 

În lipsa unei tradiții vechi, ei au găsit totuşi acel ciment care 
e necesar pentruca sforțările individuale să se închege în munca 
colectivă a unei şcoli. A fost colaborarea la câteva opere mari, și 
a fost mai ales munca altruistă de fiecare zi pentru completarea 
unei biblioteci de speciaiitate, pentru îmbogățirea colecţiilor şi da- 
telor bibliografice, ca cercetătorul viitor să găsească repede şi sigur 
materialul trebuitor studiilor sale. A mai fost însă şi altceva: stima 
pentru munca altuia, bucutia sinceră pentru descoperirea ştiinţifică 
a tovarăşului de muncă şi mai ales a tovarăşului tânăr. Aici se 
pregăteşte o generaţie viitoare de filologi, nu numai prin cursuri 
teoretice, ci şi prin discuţii, prin munca alături la aceeaşi masă, a 
profesorului cu elevul. Experienţa dascălului nu poate deveni rutină, 

când primeşte necontenit îndemnuri nouă dela neliniștea şi avântul 
tineresc, iar nerăbdarea elevului de a duce lumina în regiuni ne- 
explorate este ferită de rătăciri prin îndrumările înțelepte ale celui 
mai experimentat. Acum zece ani, când această universitate se des- 
chidea sub patronajul Celui ce a rostit înțeleptele vorbe fixate pe 
placa de marmoră la intrare, ziceam că profesorul nu are voie să 
fie un simplu spectator de pe galerie la lupta pe care o dau 
elevii săi, ci trebue să se coboare în arenă, unde în praful şi ni- 
sipul răscolit, împreună cu gladiatorii, se cucerește adevăriil. 

Această strânsă colaborare între profesori şi elevi, în cele 
mai multe din institutele şi laboratoarele Universităţii din Cluj, s'a 
adeverit fecundă în cel dintâiu deceniu de activitate şi este o ga- 
rânţie pentru munca ştiinţifică ce se va depune în viitor. 

Rolul Ungurilor în dezastrele româ- 
nismului din anii 1865-66 


— Fragment dintr'o lucrare mai mare în pregătire — 


Gazeta cea mai de frunte a Sașilor ardeleni, „Siebenbiirger 
Boten“ din Sibiu, vorbind în numărul său dela 25 Noembrie 
1865 despre „Temeiul puterii maghiare“ și arătând că acesta îl 
formează în primul rând însăşi Austria şi politica ei greșită, care 
încărcase şi la 1848 pe Unguri cu arme, cu muniții, cu trupe și 
cu mijloace financiare, pentru ca aceștia să le întrebuințeze apoi 
toate împotriva ei, scrie între altele: „Suntem departe de a des- 
prețui puterea de acțiune a Maghiarilor. Ori cât ar îi însă aceas- 
ta de mare, totuși nu putem desconsidera faptul, că națiunea 
maghiară nu numără în Europa mai mult decât 4,940,000 de su- 
flete. Patru până la cinci milioane singure nu pot exercita în 
timpul de față al statelor mari și al oștirilor permanente o in- 
fluenţă decisivă nici cu deosebire asupra sorții Austriei, care nu- 
mără cu Unguri cu tot aproximativ 38 de milioane de locuitori“, 

Cum se poate deci, că scurtă vreme după-ce ziarul săsesc 
din Sibiu scria adevărurile de mai sus, Maghiarii reuşiră totuşi 
să dea o directivă favorabilă lor, nu numai politicei imperiului 
austriac, dar chiar şi politicei Europei centrale ? 

Această mare enigmă nu o vom putea deslega decât după 
o analiză aprofundată a activităţii politice a clasei conducătoare 
ungurești dela 1849 încoace. 

Este de obște cunoscut, că după dezastrul dela Șiria (Vi- 
lâgos) din toamna anului 1849, membri guvernului revoluționar 
maghiar și ceilanți conducători şi luptători maghiari au căutat 
scăpare în străinătate, refugiindu-se, ca şi revoluționarii români, 
cari în “Turcia, cari în Italia, cari în Franța sau Anglia, unde 
continuară cu graiul Și cu cuvântul propaganda lor pentru in- 
dependența Ungariei. La'nceput cercurile liberale din apusul Eu- 
ropei îi primiră cu multă simpatie, dar mai târziu, după ce afla- 
ră şi cunoscură din gura și din scrierile emigraților români și 
slavi şi reversul medaliei „independenţei“ ungurești; când în- 
cepură a se convinge că pretinșii luptători pentru libertatea Un- 
gurilor erau ei înșiși tiranii şi mai mari ai Românilor şi Slavilor, 

atunci simpatiile lor se întoarseră cătră aceștia din urmă, cari 
purtau în realitate jugul unei duble asupriri. 

Crâncena reacțiune absolutistică a Austriei de după 1849 
a domolit întru câtva şi activitatea emigraților ungurești, în fața 
propagandei cărora se închiseră şi granițele marei confederații 
a statelor germane, în fruntea căreia stătea atunci însăși Austria. 

Succesele politicei de naționalitate a lui Napoleon Il adu- 
seră însă cu sine, mai ales după victoriile dela 1859, o schim- 
dare a situației. Absolutismul căzu și dimpreună cu popoarele 
imperiului austriac începură și Ungurii să se bucure și să prin- 
dă nou caraj. Pe când însă Kossuth și tovarășii săi din exil 
lucrau pe pământul Franţei și al Italiei pentru desfiinţarea im- 
periului austriac, pe când tinerii aristocrați maghiari se înrolau 
în legiunile lui Klapka și Garibaldi, conducătorii de acasă ai Ma- 
ghiarilor se grupau în jurul fostului ministru de justiție al guvernu- 
lui dela 1848, a energicului om de legi, dar centralistului și 
„unionistului“ fanatic, Francisc Deak. Acesta puse baza noului 
partid „moderat“ și așa zis „liberal“ unguresc, care își propuse 
realizarea pe cale pacinică a independenței constituţionale a 
Ungariei 

Francisc Deak și ceilalți corifei maghiari dovediră însă în 
dieta dela 1861, că metalitatea lor nu s'a schimbat cu nimic şi 
că pretinsul lor liberalism nu era decât o mască cu care voia 
să acopere încercările lor de restabilire din fir în păr a vechei 
şi urgistei constituții „aristocratice“ a Ungariei, cu deosebirea, 
că acum voia se extindă drepturile de egemonie și suspremație de 
care se bucurase odinioară în mod exclusiv numai nobilimea ţării, 
asupra întregului popor maghiar în dauna libertății naţionale a 
tuturor celorlalte popoare ale Ungariei. Acest „liberalism“ spe- 
cific unguresc nu putea ajunge decât în conflict cu liberalismul 
sincer al guvernului austriac de atunci. Manopera ungurească nu 
putu reuși nici acum şi împăratul şi regele Francisc losif se 
văzu nevoit să închidă încă în acelaş an dieta, care „n'a co- 
răspuns așteptărilor sale“, care „și-a uitat de înalta ei misiune“ 
şi dela caţe „nu mai poate aștepta nici-o activitate folositoare 
pentru regatul său Ungaria“. 1) 


1) Vezi rescriptul împărătesc de disolvare al dietei ungurești dela Bu- 
dapesta în Gazeta Transilvaniei dela 16 August st. v. 1861. 

Şireţii şi agerii „patrioți“ maghiari din țară și din străină- 
tate recurseră atunci la o nouă stratagemă. După-ce se convin- 
seră că cu ajutorul statelor latine din apus nu-și vor putea rea- 
liza niciodată planurile !), ei își îndreptară privirile spre o nouă 
putere europeană, a cărei rivalitate cu Austria în concertul sta- 
telor confederațiunii germane devenise dela 1848 încoace tot mai 
pronunțată, spre Prusia a cărei fire vehementă avea și mai mul- 
tă afinitate cu caracterul unguresc, și a cărei nou geniu politic, 
baronul Otto de Bismarck, se și împrietini în curând cu emi- 
grații maghiari din Franţa și din Italia. Bismarck nu putu să 
privească decât cu simpatie la cei mai înverșunați vrășmași in- 
terni ai Austriei, pe care o ura din suflet. Pe când era ambasa- 
tor al Prusiei la Paris, la 1862, Bismarck declara unui emigrat 
revoluţionar maghiar, de origine germană dar Ungur fanatic, 
contelui Seherr-Thoss, următoarele : „Eu vreau să ridic Prusia, să-i 
dau în Germania poziţia ce i se cuvine ca unui stat curat ger- 
man. Nu ignorez valoarea pe care poate să o aibă pentru noi 
ajutorul Ungariei . . . dacă noi vom învinge se va elibera şi Un- 
garia. Fii sigur de aceasta /*2) 

Un publicist maghiar ne supne că contele Seherr-Thoss 
„îusese dela 1850 încoace de părerea că Ungaria nu-și va pu- 
tea recâștiga drepturile sale și libertatea ei legală nici prin 
Franţa, nici prin Italia, ci numai cu ajutorul Prusiei, îndată-ce 
aceasta se va deștepta la conștiința misiunei sale naţionale și 
va fi destul de puternică ca să-şi îndeplinească această misiune“ *) 

Coborâtor prin tată dintro familie străveche de nobili de 
provincie prusieni, iar prin mamă dintro veche familie de ne- 
gustori ajunsă la înalte funcţii de stat; unind în sine mândria 


1) Incă la 20 Sept. 1860 soția emigratului maghiar conte Ladislau Te- 
leki scria agentului trancez din principate, vicontelui de Lalande : „Les Hon- 
grois ont tort de compter sur la France et litalie: la seconde a bien assez 
ă faire chez elle et purquoi la premiere irait-elle se sacriiier pour des gens 
avec lesquels elle a peu en commun, et qui seraient ingrats le lendemain peut- 
âtre?* — V. A. Urechia, L'alliance des Roumains et des Hongrois en 1859, 
București 1894, p. 56. 

2) Seherr-Thoss, Erinnerungen etc., citat în Heinrich Friedjung, Der 
Kampi um die Vorherrschaft, etc., Vol. |. p. 52. 


3) A. Kohut, Biszimarck €s Magyarorszâg, Budapesta, 1915. 

„iuncherului“' crescut în tradiția marelui Frederic, întemeietorului 
puterii Prusiei, cu ambiția și dorul de validitare al orășanului 
de veche obârșie, baronul Otto de Bismarck nu putea să fie și 
să devină în epoca de înflorire a naţionalismului în Europa de- 
cât reprezentantul tipic al reacțiunei nordice germane împotriva 
cosmopolismului mai mult sau mai puțin pronunţat al Austriei 
conducătoare până atunci a statelor germane. Truiașii latifun- 
duari și conservatori austriaci nu întâlniră în parlamentul central 
dela Frankfurt un vrășmaş mai hotărât decât pe energicul cam- 
pion al naţionalismului exuberant prusian. 

Bismarck își propuse, nici mai mult nici mai puţin, decât 
să ridice Prusia la rolul de conducătoare a statelor germane 
și spre acest scop el se folosi de toate conjuncturile politice a- 
le timpului său. Răzimat pe idea de naționalitate el reuși să-și 
câștige în curând chiar și simpatiile celui mai puternic repre- 
zentant al acestei idei în Europa, a lui Napoleon III. Impăratul 
Franţei nu putea privi lanceput decât cu interes la o mișcare 
pornită din chiar mijlocul naţiunei germane împotriva imperiu- 
lui, care cu toată haina constituțională și liberală pe care o îm- 
brăcase la 1860, forma totuşi cea mai mare piedică a libertăţii 
adevărate a națiunilor europene. Napoleon Ill nu prevedea încă 
că sprijinind Prusia împotriva Austriei, el nu numai că nu o va 
putea nimici pe aceasta din urmă, dar va crea în spatele ei o 
nouă mare putere germană care-i va fi odată fatală. Căci dacă 
ar fi reușit să înlocuiască imperiul austriac cu confederațiunea 
danubiană sau cu o altă formaţiune de state și să restabilească 
marea Polonie de odinioară, atunci Franţa şi naţiunile eliberate 
latine şi slave ar îi rămas şi mai departe stăpâne pe destinele 
Europei, și n'ar fi ajuns la umilința dela 1871. Una dintre cau- 
zele principale, care au împiedecat ca evenimentele să ia aceas- 
tă desvoltare favorabilă libertății popoarelor europene, a fost și 
încăpățânarea și poita de mărire a aristocrației ungurești. 

Prezenţa lui Bismarck ca ambasador la Paris a făcut ca 
acordul dintre Franța și Prusia să fie şi mai perfect. „Prin în- 
crederea sa în Bismarck — scrie E. Bourgeois — din care se 
vedea lămurit dorinţa lui de a servi împreună cu Hohenzolernii 
idea națională germană, Napoleon III înlesni întrun mod unic 
planurile viitorului său adversar“. 

Am văzut că Napoleon III, nefiind încă bine informat asu- 
pra situației Românilor din Ardeal și Ungaria, a aprobat și sus- 
ținut la'nceput planul unguresc al confederației dunărene. Acest 
plan a eșuat însă precum se știe nu numai din cauza opoziţiei 
lui Cuza și a adevăraţilor patrioţi români D, dar și din cauză, 
că după victoria vertigionoasă a Francezilor și Italienilor asupra 
Austriei, din 1859, statele coniederațiunei germane se pregătise- 
ră și ele să mobilizeze împotriva Franţei. Mai târziu însă atât 
Napoleon Il cât şi Cavour părăsiră pe Maghiari. Aceștia își pu- 
seră atunci toată nădejdea în Bismarck, care vizitase Ungaria şi 
care îusese „răpit de forța eterogenă și primitivă a poporului 
maghiar“.?) Bismarck, care nu văzuse însă decât „pusta“ ungu- 
rească și capitala Ungariei și care îi imformat în mod cu totul 
„unilateral de cătră prietinii săi magnați, își formă dela început 
o idee foarte greșită despre caracterul etnic al Ungariei, căci 
altfel nu ne-am putea explica sprijinul încăpățânat dat de dânsul 
tendințelor de suprimaţie ale Ungurilor chiar și în epoca când 
lupteie dintre națiunile Ungariei începură să devină ameninţă- 
toare pentru însăși pacea Europei. 

In lupta lui împotriva egenomiei Austriei asupra statelor 
germane, sprijinul Ungurilor îi veni însă foarte bine şi încă în 
1862 Bismarck se gândi ia mutarea punctului de gravitate al 
imperiului austriac dela Viena la Budapesta. „Centrul monarhiei 
voastre este la Pesta“ spunea el în 1862 ambasadorului Austriei 
la Berlin, contelui Kâroly, voind să afirme în mod brutal pre- 
tențiunile de prioritate ale Hohenzollernilor asupra statelor de 
mijloc ale confederației germane?). 


1) Cât de mare dreptate au avut conducătorii Românilor neîncrezându- 
se în Maghiari, ne-o dovedeşte și scrisoarea confidențială a generalului Klap- 
ka din vara anului 1860 cătră vicontele de Lalande, publicată de V. A. Ure- 
chia în op. cit., pag. 60. „Trebue — scria Klapka — să ne servim de Româ- 
nia ca de o ființă pasivă, pentru-că alicum este primejdie. Trebue să elibe- 
răm Ungaria înainte de ce România să poată fi constituită pentru a evita 
ori-ce pretenție exagerată din partea Românilor“. Cuza trebue împiedecat de 
a se face promotorul mișcării, pentru-că „afunci i-ar putea întra în cap 
idea unei Daco-Românii care ar putea avea chiar şanse de reușită“. 

3) V. Valentin, Bismarck u. seine Zeit, Lipsca, 1918. 


5) E. Bourgeois. op. cit., vol. III p. 664. 

Pe când revoluționarii maghiari își asigurau sprijinul băr- 
batului de stat prusian a cărui influență asupra politicei Europei 
creştea din zi în zi, pe atunci vechii conservatori maghiari din 
tară lucrau din răsputeri ca să răstoarne guvernul liberal al lui 
Schmerling care se împotrivea ideii „marei Ungarii“ visate de 
ei. Unul dintre cei mai influenţi reprezentanţi ai grupului acestor 
conservatori era însuşi ministrul fără portofoliu al cabinetului 
Schmerling, contele Mauriciu Eszterhăzy. Profitând de neînţele- 
gerile dintre Austria și statele germane de mijloc, ivite în urma 
războiului aliat austro-prusian împotriva Danemarcei și de co- 
chetările Prusiei cu Franța şi cu Italia, care mai avea de cucerit 
dela Austria provincia Veneţiei, Eszterhăzy, a cărui ascedent 
asupra persoanei împăratului devenea din ce în ce mai mare, 
reuşi să convingă pe împăratul și regele Francisc losiî despre 
necesitatea unei împăcări cu Ungurii. Eszterhăzy era însă în 
taină de acord și cu acțiunea lui Bismarck, a cărui politică 
agresivă și brutală 1!) provocase criza guvernului Schmerling, iar 
scopul comun îl uni şi cu ceilalți opoziţioniști maghiari din 
tabăra lui Francisc Deâk. Acesta din urmă găsise între timp o 
nouă formulă de împăcare a intereselor austriace și ungurești: 
împărţirea imperiului habsburgic în două state, cu constituții 
deosebite dar cu armată, cu finanțe și cu politică externă comună, 
încredințate conducerei și supremaţiei exclusive a celor două 
rase „principale“, rasei germane și rasei ungurești — faimosul 
dualism. 

Cătră sfârşitul anului 1864 îndrăzneala opoziţioniştilor ma- 
ghiari începu să întreacă toate limitele. Organul principal al 
Sașilor ardeleni scria la 2 Decemvrie 1864: „Opoziția separatistă 
ungurească cu planurile ei îngâmfate care urmăresc dărâmarea 
Austriei prin mijlocul dualismului, independența de stat a Ungariei 
Și oprimarea celorlalte naţionalităţi, pe care ea le numeşte în 
mod fals „drepturi cardinale ale țării“, seamănă cu un bolnav 





1) Este interesantă şi următoarea caracteristică a lui Bismarck, făcută 
de împăratul Francisc losif într'o scrisoare din 16 Februarie 1864, cătră regele 
Albert a! Saxoniei, vărul şi aliatul său: „Bismarck are defecte foarte mari, 
noi cunoaştem unele din experiență şi unul din aceste defecte constă în între- 
buinţarea unui limbaj brutal și exagerat cu scopul de a intimida“, — Otto 
Ernst, Frangois-Joseph intime, Paris 1928. 

de friguri, căruia i se pare că vede în „fata morgana“ ce i se 
reflectează în mod înșelător în fantazia-i înfierbântată, adevărata 
lume reală a făgăduinții pe care trebue să o ajungă în ori-ce 
chip... Pentru starea cea rea a Ungariei nu este de vină între- 
ruperea activității constituționale, ci orbirea opoziției maghiare 
încăpăținate şi separatiste“.1) 

Conflictele din ce în ce mai pronunţate dintre Austria 
Prusia și statele confederațiunei germane erau cel mai bun prilej 
pentru reacţionarii maghiari de a inteți acţiunea lor împotriva 
guvernului Schmerling. Una dintre cele dintâi jertie ale acestor 
conflicte și acestor uneltiri fu dimisia ministrului de externe 
austriac, a omului politic cu prevedere și conciliant, contele 
Bernhardt Rechberg, care se retrase la 27 Octomvrie 1864. 
Rechberg fusese primul ministru-președinte al epocei constitu- 
ţionale a Austriei și unul dintre cei ce contribuiseră mai mult 
la triumful în cuprinsul ei al principiilor liberale; de aceea po- 
poarele slave și romanice ale imperiului vedeau în plecarea lui 
primele semne dureroase ale vremurilor de crâncene lupte și 
amare înfrângeri ce se apropiau. 

In primăvara anului 1865 Francisc Deâk întreprinse o ener- 
gică campanie în presa maghiară şi presa filo-maghiară a impe- 
riului în favorul noului său program dualistic. Schmerling „privea 
la 'nceput cu satisfacție la faptul că Ungurii încep să părăsească 
politica lor de negațiune și spera că cu timpul o va putea totuși 
scoate la cale cu ei. In realitate lucrurile stăteau cu totul altfel. 
„Când — scrie Friedjung?) — magnații maghiari conservatori 
începură să vadă că încheieturile guvernului încep să slăbească, 
ei făcură tot ce le sta în putință ca să le desfacă cu totul“. 

Strâmtorat deoparte de Prusieni de altă parte de Unguri, 
împăratul Francisc losii îu adus în fața alternativei: sau să 
caute alianţa și sprijinul Franţei prin cedarea de bună voe a 
Veneţiei cătră Italia şi a paraliza astfel acțiunea Prusienilor şi 
Ungurilor, sau să renunţe a sprijini politica liberală şi de naţio- 
nalitate a lui Napoleon III și a încerca o împăcare cu aceștia 


1) „Hermannstădter Zeitung vereinigt mit dem Siebenbiirger Boteni“ 
nr. 288 din 1864. 


2) Friedjung, op. cit. vol. I p. 127. 

din urmă. Împăratul se hotări pentru a doua soluție. In timp ce 
el făcea nouă concesiuni Prusiei, el cedă insistențelor lui Esz- 
terhazy și tovarăși, provocând la sfârșitul lui lulie 1865 dimisia 
cabinetului Rainer-Schmerling și a cancelarului și vice-cancela- 
rului Transilvaniei. 


In presa monarhiei părerea era generală, că această bruscă 
schimbare a atitudinei monarhului austriac trebue privită în pri- 
mul rând drept o victorie a reacționarilor maghiari. Din nici o 
foaie însă aceasta nu reiese aşa de lămurit ca din Gazeta Tran- 
silvaniei dela Brașov, care scria în numărul său dela 2 August 
între altele: „Ministrul Schmerling vătămase prea .mult aristo- 
craţia conservativă în Ungaria, iară aceasta își știuse câștiga în 
partea sa pe partida cea mai bună de gură din casa deputaților 
(Reichsrath-ul) imperiului, carea purta de grije spre a depopu- 
lariza pe minister prin toate căile şi unghețele, iară într'aceea 
tot aristocrația luă alte și alte măsuri spre a-și asigura înrâurința 
sa prin toate regiunile (țării). In iarna trecută pre când ministrul 
Schmerling declarase în şedinţă publică și cu oare-și-care amă- 
răciune, că el pre partida conservativă din Ungaria o ţine de 
cea mai periculoasă, cu carea nu se poate înțelege nimeni, pre 
atunci acea partidă înaintase foarte departe cătră ţinta sa, la 
carea ea în luniu și ajunse...“ 


Nu fu mai mică nici consternarea Sașilor autonomiști din 
Ardeal „Pentru moment — scria organul lor principal din Sibiu 
— învingătorii se uită cu dispreț la majoritatea Transilvaniei 
credincioasă constituțiunii, își bat joc de Schmerling, ca de un 
„birocrat“ cu desăvârșire bancrotat, dictează uniunea Ardealului 
cu Ungaria şi sentința de moarte pentru dieta Transilvaniei și 
Reichsrath-ul austriac, Aşa-i felul lor de a fi: Sunt tari în ne- 
gație și slabi în construcție“.!) 





D) Vezi articolul „Schmerling's Fall“ în Siebenbiirger Boten dela 31 
lulie 1865. Despre rezultatul guvernării lui Schmerling, acelaș articol scrie : 
„Spiritele anarhiei şi ale neorânduelii din Ungaria au fost nevoite să cedeze 
în fața circumspecţiei, a tăriei de voinţă şi a energiei ministerului Schmerling... 
Marea idee a unităţii Austriei şi a egalei îndreptățiri a naționalităților și con- 
fesiunilor au primit sub ministerul Schmerling forme durabile, pe care nu le 
vor mai putea nimici nici forța și nici timpul“. 

Căderea guvernului Schmerling întristă adânc și inspiră o 
mare grije popoarelor imperiului. Nici unul din acestea însă nu 
putea să prevadă încă urmările catastrofale pe care le vor aduce 
triumful reacțiunei ungurești, după înfrângerea Austriei în răz- 
boiul ei cu Prusia din 1866. 

x ci *% 

In capitolele în care am vorbit despre luptele de partid 
din trecutul neamului nostru am arătat că aceste lupte au fost 
provocate în primul rând de influențele politice externe, de in- 
trigile şi machinaţiunile duşmanilor neamului nostru românesc. 
Anul 1848 a scos din nou la iveală în toată nerușinarea lor 
aceste vechi păcate ale împiedecătorilor măririi şi fericirii popo- 
rului din care pretindeau că fac parte. Am constatat că la de- 
zastrele din trecut ale Românilor au contribuit nu numai armele 
și forța nemiloasă a vrăjmașilor lor, dar într'o măsură nu mai 
puţin însemnată şi destrămarea morală şi desbinarea provocată 
între ei de acești vrăjmași. Cum puteau magnații ungurești, cari 
au avut în trecut un amestec atât de mare în viaţa politică in- 
ternă a neamului nostru, să nu încerce a influința și data asta 
politica clasei conducătoare a țărilor româneşti, pentru a slăbi 
și stăvili și acum avântul național al Românilor? Din nenorocire 
cei-ce uneltiră împotriva guvernului care dădu-se drepturi poli- 
tice și naţionale Românilor ardeleni și obținuse sancţionarea lor 
dela împărat îşi găsiră complicii lor, conștienți și inconștienți, 
chiar și între boerii reacționari din țările românești nemulțumiți 
cu reformele liberale și naționale ale lui Kogălniceanu şi Cuza. 

Este cunoscută campania nesocotită împotriva reformelor 
lui Cuza întreprinsă în presa și opinia publică din streinătate 
de mica dar primejdioasa fracțiune egoistă și refractară a boe- 
rimii românești.!) Văzând că nu pot compromite pe Cuza faţă 


1) lată de pildă cum prezentau ei în La Revue des Deux Mondes dela 
1 lunie 1864 marele act a lui Vodă Cuza săvârşit împotriva voinței „oligar- 
hiei turburătoare care a redus guvernul său la neputinţă“, cum zicea Kogăl- 
niceanu, și care a produs o însufleţire așa de mare și la Românii din impe- 
riul Austriei: „Cuza a uimit Europa prin nu știu ce maimuțărie de lovitură 
de Stat despre care telegramele fac mare vâlvă. Prințul Cuza dă dictaturei 
pe care a pus mâna coloarea unei revoluții democratice. Pretextul ales de 
dânsul pentru a desființa libertatea presei și a goni parlamentul românesc 

de Napoleon III, care avea o deosebită încredere și simpatie 
pentru persoana lui și pentru adevărații patrioți români, conser- 
vatorii reacționari își întoarseră și ei, întocmai ca magnații un- 
gureşti, privirile spre noul luceafăr politic din nordul Europei. 

Era în toiul conflictului dintre statele germane în jurul 
cestiunei posesiunei nouelor provincii cucerite Schleswig-Hol- 
stein-Lauenburg, când apăru în ziarul oficios al lui Bismarck 
dela începutul lui August 1865 straniul proiect al despăgubirei 
Austriei în schimbul acestor provincii cu anexarea principatelor 
românești. „Gazeta Transilvaniei“, care cunoştea bine dedesup- 
turile acestui scandalos proiect, aducând în numărul său dela 
9 August 1865 această știre, adaugă în notă, că schimbul pro- 
iectat nu s'ar putea realiza, decât „dacă va succede mișcarea 
și răsturnătura, care o sperează Bismarck, ministrul Prusiei, 
în Principatele române prin ajutorul partidelor boierilor as- 
piranţi la tron.“1) 

lată deci pe reacţionarii maghiari răsturnând cu sprijinul 
lui Bismarck guvernul lui Schmerling și pe reacționarii români, 
în deplin acord cu tovarăşii lor maghiari și cu noul lor patron 
prusian, opunându-se activității reformatoare naționale și liberale 
a lui Cuza şi pregătind căderea lui. 

Nici odată nu s'a adeverit mai bine unitatea de interese și 
de soarte, de-o parte a Românilor de pe amândouă laturile Car- 
paților, iar de alta a neamului românesc întreg și a marilor po- 
poare latine din apus, ca în fatală vară a anului 1865. Innăbu- 
Şirea curentului politic favorabil Românilor din imperiu a avut 
repercusiuni puternice și asupra țărilor românești. Dela 1848 în- 
coace presa șovinistă ungurească n'a luat o atitudine mai im- 





este un proiect de lege rurală care trebue să dea ţăranilor dreptul de pro- 
prietate. Acest pretext este ipocrit şi nu poate înșela pe oamenii politici ai 
Europei... Principele ma vrut în realitate altceva decât să-și asume pu- 
ferea arbitrară“. 

1) Aceasta ma fost cel dintâi schimb al principatelor românești propus 
puterilor eugopene. In timpul războiului Crimeei revoluționarul polon contele 
Zamoyski propuse lui Napoleon III schimbul Galiției austriace pentru “Țările 
românești. Ceva mai târziu se propuse aceluiaș împărat schimbul Lombardiei 
pentru aceleași țări. lar ia 1856 ministrul-președinte italian generalul La Mar- 
nora încercă să ia Austriei Veneţia pentru ele. 

pertinentă și mai îndrăzneață față de ţările lui Ştefan Cel Mare 
şi Mihai Viteazul decât atunci. In timpul când se aștepta întoar- 
cerea lui Cuza dela băile Ems din Prusia, unde se duse ca să-și 
caute de sănătate, gazetele ungurești din Pesta îl avertizau că 
trecând prin Ungaria, la întoarcere, „să-și aducă aminte că prin- 
cipatele românești fac parte din coroana Ungariei, că la încoro- 
narea regilor Ungariei se poartă înaintea lor și steagul Cumaniei 
Mari (al Moldovei), că Ungaria n'a renunţat și nici nu va putea 
renunța vreodată la dreptul de suveranitate asupra Moldovei și 
Munteniei, că deși aceste țări mult timp nu au plătit tribut, to- 
tuși pe domnii lor îi întărea sau îi scotea din scaun regii ungu- 
rești, și că Domnul Cuza să-și aducă aminte că principatele ro- 
mânești ar fi mult mai sigure, mai îndestulate și mai fericite sub 
protecțiunea Ungariei, decât sub a Muscalilor sau Turcilor“.!) 

Cercetând cu atențiune documentele ardelene şi ungurești 
ale timpului dobândim convingerea, că Ungurii au contribuit, prin 
agenţii for din țările românești, într'o măsură oarecare și la iz- 
bucnirea sângeroasei răscoale din 25 August 1865 a plebei cos- 
mopolite din București”), întâmplată în timpul absenței lui Cuza 
în streinătate, care a avut o influență atât de dezastroasă asupra 
opiniei publice europene și a contribuit și la răcirea raporturilor 
sale cu Franţa. „Avem știri sigure — scria la 23 August 1865 
lacob Mureșianu — că numai nişte adunături de dușmani ai ţării 
au încercat acea condamnabilă tâlhărie, pentru-ca să joace pe 
mânile celor ce așteaptă și caută pretexte spre a da lovitura de 
moarte vieții statului românesc. Feriţi-vă, pentru Dumnezeu de 
curse...“5) 


:) Gazeta Transilvaniei, No. 59 din 1865. 

2) Corespondentul din Bucureşti al Gazetei Transilvaniei numeşte această 
răscoală „o revoltă din cele mai mizerabile în istoria noastră condusă de lepra 
poporului“. 

3) Este semnificativ nu numai faptul că însuşi conducătorul principal al 
mişcării a fost un Ungur cu numele Bogati, dar că și cei mai mulți dintre 
traficanţii de tutun cari au ațâțat poporul erau de origine străină. După o in- 
formațiune publicată de „Gazeta Transilvaniei“ pentru ziua răscoalei se întâl- 
niră, înțeleși dinainte, la București „toți vânzătorii de tutun din Moldo-Ro- 
mânia cari toți erau streini“, cari după devastarea primăriei au condus poporul 
la palat strigând „jos cu Cuza“. Răscoala n'a putut îi înăbușită decât cu in- 
tervenţia forței armate și se ştie că între răniţi au fost mulți supuşi austriaci. 

Aristocraţii opoziționişti maghiari, cari răsturnaseră pe Schmer- 
ling, aveau o mulțime de agenţi și informatori în țările româ- 
neşti. Aceasta o dovedesc însăși articolele faimosului ziar „Die 
Debatte“, pe care acești aristocrați îl publicau în limba germană 
la Viena. Chiar și „Gazeta Transilvaniei“ dela 26 August con- 
stată că „Debatte“ are o mulțime de „raportori“ (riporteri) în 
toate părțile României. „Debatte“ își manifestase încă înaintea 
zilei de 15 August „teama eruperei unei răscoale“ din cauza 
„marei nemulțumiri a poporului!) pentru întroducerea monopolului 
de tutun“ etc. etc. Numărul în care ziarul magnaţilor ungurești 
aduce ştirea revoltei dela București, care „a fost prognosticată 
de mult“, este plin de imputări obraznice și îndrăzneţe la adresa 
lui Cuza, care prin parodiarea răsturnăturei de stat dela Paris 
din 1851 a „atacat înfr'un mod arbitrar drepturile de proprietate 
ale boerimei celei pline de influență, fără a-și fi gâştigat iubirea 
orășenilor și agricultorilor“. Orice om cu pricepere, scrie „Die 
Debatte“, vede că „starea Moldo-României a ajuns la acel punct 
de culminațiune, unde nu se mai poate evita o zguduitură pu- 
ternică a stării de față și a tuturor relațiilor de stat“. Punând 
întreaga vină a acestei situații în sarcina lui Cuza şi a diplo- 
maţiei europene, „Die Debatte“ cere „puterilor protectoare“ să 
înlăture „această stare care nu mai poate dura şi care pericli- 
tează pacea generală“ și încheie scriind: „Nu e problema noastră 
a expune ceeace trebue să se întâmple, însă noi știm atâta, 
că ceva trebue să se îacă și încă cu zor“. 

Pe când presa ungurească și presa austriacă contrară gu- 
vernului Schmerling, năimită de aristocrații maghiari, duceau o 
Campanie vehementă împotriva autonomiei Transilvaniei şi îm- 
potriva lui Cuza, cu sfârșitul domniei căruia credeau că vor putea 
desființa și unirea principatelor, celelalte ziare austriace, aderente 
ale ideei „marei Austrii“ sau federalismului, îi erau dimpotrivă 
favorabile. Contele Beicredi, care a urmat lui Schmerling, deşi 
dădu o mare lovitură popoarelor Ungariei și mai ales Românilor 





1) Că sziarul „Debatte“ afirma un neadevăr o dovedesc: următoarele cu- 
vinte dintr'o corespondență din Bucureşti cu data 12 August, deci cu trei zile 
înaintea revoltei, a ziarului din Sibiiu „Siebenbiirger Boten“: „Este foarte greu 
a spune cine ar fi autorii revoluției așteptate... În tot cazul ea nu va porni 
dela poporul care este cu desăvârșire liniștit şi pasiv“. 

ardeleni prin sistarea constituției și abrogarea tuturor legilor vo- 
tate în decursul ei, era totuşi un federalist convins. Ziarul mi- 
nisterului de externe austriac, Le Memorial Diplomatique afirmase 
chiar în numărul său dela 25 Octombrie 1865 că „inconvenientele 
deposedării principelui Cuza par a întrece cu mult avantajele ei“.1!) 

Este deci mai presus de orice îndoială, că boerii reacţio- 
nari maghiari au contribuit în mare măsură la încurajarea boe- 
rilor reacționari români făcând imposibilă guvernarea pacinică şi 
productivă a lui Cuza. In răstimp de abia patru ani principatele 
unite văzură perindându-se nu mai puţin de 16 guverne. Această 
lipsă de stabilitate a domniei lui Cuza și marile dificultăți po- 
litice și economice survenite în decursul ei?) au provocat nemul- 
țumirea unei fracțiuni însemnate a marelui partid naţional, care, 
credincioasă principiilor adevăratului liberalism şi conduși de 
iluziunea că acestea puteau fi aplicabile atunci şi la Români, era 
nemulțumită și cu felul mai mult sau mai puțin dictatorial al 
guvernării lui. Această fracțiune a liberalilor Români, condusă 
de Golești, de Brătianu şi de Rosetti, nu găsi în situația încurcată 
a țării altă soluție decât realizarea vechiului deziderat al pro- 
gramului partidului naţional: ridicarea pe tronul României a unui 
prinț străin de viță latină, care și fu găsit şi indicat la cererea 
lor de împăratul Napoleon III în persoana nepotului său, princi- 
pele Carol de Hohenzollern, descendent prin femei din familiile 
napoleoniene Murat și Beauharnais. 


') Regretatul A. D. Xenopol citând aceste cuvinte ale ziarului vienez şi 
nefiind bine informat asupra relațiilor politice interne de atunci ale imperiului 
austriac se întreabă cu mirare: „Atuncea pentru ce presa austriacă combătea 
pe Cuza cu atâta înverșunare?“ („Domnia lui Cuza-Vodă“, lași 1903 Vol. II. 
pag. 40). Xenopol nu ştia că o parte a presei austriace se pusese in serviciul 
magnaților ungurești şi a ideii dualismului şi că ziarele ungureşti acuzau pe 
Schmerling şi pe gazetele austriace liberale, favorabile Românilor, că „spriji- 
nesc tendințele daco-românești“. De altfei Xenopol nu avea cunoștință nici 
despre puternica influență a magnaților ungureşti și a lui Bismarck asupra 
evenimentelor din principate şi legătura directă dintre căderea guvernului 
Schmerling, desființarea autonomiei Transilvaniei şi căderea lui Cuza. 

2) Gazeta Transilvaniei dela 20 Maiu 1865 vorbind despre „trebile sfa- 
ului vecin ale cărui împrejurări politice, economice, comerciale, sociale au 
avut şi vor avea întotdeauna o mare înrâurire asupra ţării noastre“ scrie că 
„acestea în timpul de față stau mult mai rău decât ne-am fi temut 
şi noi“, 

lată deci, printr'o stranie coincidență provocată de forța 
împrejurărilor, pe reprezentanţii celui mai pronunțat liberalism 
și democratism românesc, întâlnindu-se în acțiunea lor de sta- 
bilizare a Domniei româneşti pe acelaș drum cu reprezentanții 
conservatismului celui mai reacționar, cari nu urmăreau prin răs- 
turnarea lui Cuza în realitate decât interesele lor egoiste de clasă. 

Ceea-ce a îndemnat pe amintita fracțiune a liberalilor români 
să dea mâna cu conspiratorii împotriva tronului lui Cuza, a fost 
mai întâi de toate marea neprevedere a lui Napoleon III, care de 
dragul eliberării provinciei Veneţiei și paralizării egemoniei 
Austriei în Europa de mijloc, s'a lăsat atras în cursă de Bismark, 
negândindu-se la aceea că părăsind pe celelalte „Veneţii“ iredente 
ale Românilor și Slavilor din imperiul habsburgic şi înlesnind 
realizarea planurilor de egemonie maghiare susținute de Bismarck, 
el va face ca balanța politică a Europei să se incline în favorul 
preponderanţei germano-maghiare, care va duce în mod inevitabil 
ia triumful reacționarismului conservator în Europa şi la catastrofa 
fării şi a tronului său dela 1870. 

Nici un istoric sau cugetător al Europei ma încercat până 
astăzi să dea această explicaţie fatalei întorsături dela 1866 a 
politicei Europei, care a îăcut ca triumful definitiv al principiului 
de libertate și autodeterminare a popoarelor ei, proclamat de 
marii cugetători latini și liberali ai secolului al 18-lea și 19-lea, 
să întârzie cu încă o jumătate de veac. i 

Dacă Napoleon Il] ar fi cunoscut mai bine primejdia care 
amenința popoarele monarhiei austriace după succeseie Maghia- 
rilor din 1865, atunci de sigur că el mar fi încheiat în Octom- 
vrie 1865 cu Bismarck înțelegerea dela Biarritz, care a fost pre- 
iudiul alianței dintre Italia și Prusia din Aprilie 1866 și care a 
pregătit izbucnirea războiului Austriei cu amândouă aceste state 
în lunie al aceluiași an. 

Napoleon III a făcut o greșală cu atât mai mare lăsându-se 
ademenit de mrejele lui Bismarck, cu cât el n'a ascultat nici de 
sfaturile ministrului său de externe Drouyn de Lhuys,) nici de 


) În circulara sa din 19 August 1865 Drouyn de Lhuys, protestă, de 
acordă cu ministrul englez lordul Russel, împotriva faimoasei convenţii austro- 
prusiene dela Gastein din aceeaşi lună, în chestiunea împărțirii provinciilor 
cucerite Schleswig şi Holstein, „în care nu se respectă de cât interesul de 

sfaturile conducătorului opoziţiei parlamentare, a marelui istoric, pu- 
blicist și viitor prim-președinte al republicei franceze Adolf Thiers. 

Dacă deci însuşi Napoleon III fu atras, fără voia lui, în 
sfera de înfluință a Prusiei și indireci și a Ungurilor, ce mirare 
că el a răpit cu sine și pe Românii, cari din cauza neînțelege- 
rilor interne nu s'au putut manifesta, deși întreceau la număr 
cu mult pe Maghiari, ca un factor de prima importanță al poli- 
ticei europene în orient. Dacă conducătorii lor ar fi avut mai 
multă pătrundere și prevedere politică și dacă între Românii de 
dincoace și de dincolo de Carpaţi ar fi existat cel puțin solida- 
ritatea care a existat între Italienii din Italia eliberată și frații 
lor din Veneţia supusă încă Austriei, atunci nici Bismarck n'ar 
îi putut dobândi neutralitatea Franţei în războiul Prusiei cu A- 
ustria și statele germane aliate cu ea, nici Maghiarii n'ar fi re- 


ușit să realizeze planul! „celui mai nerușinat dualism“ 1) din is- 
toria statelor Europei moderne. 


Atât Românii din monarhia austriacă cât și cei din prin- 
cipate au fost deci la 1865 jertfa conspirației pruso-maghiare, 
iar cea mai mare parte a conducătorilor lor politici uneltele 
inconștiente ale aceluia, a cărui şiretenie politică reuși să 
dejoace toate planurile mărețe și nobile ale celui mai mare pro- 
tector al neamului nostru românesc din veacul trecut?) 


Aurel A. Mureşianu 


stăpânire și forța, a cărei singur temeiu este violența și cucerirea și a cărei 
precedent nu-l poți găsi de cât în vremurile cele mai funeste ale istoriei“. 
Napoleon a dat însă ordin ministrului său să ceară scuze Prusiei pentru 
această circulară. 

1) „Der schamloseste Dualismus“ Așa numește şi Siebenbiirger Boten 
dela 10 Martie 1865 proectul politic al „liberalulul“ Deak. 

2) Singurul fruntaș politic român, care ca bun cunoscător al relaţiilor 
politice interne ale Germaniei a recunoscut influența cea mare a lui Bismarck 
asupra politicei principatelor românești în anii 1865—66, a fost Titu Maio- 
rescu. In faimosul său articol publicat în anul 1881 în revista germană „,Deu- 
tsche Revue“ Maiorescu afirmase că „răsturnarea lui Cuza n'a fost decât 
o verigă din lanțul politicei prusiene“. Dacă deci Maiorescu recunoștea prin 
aceasta în mod indirect, că între cei-ce s'au pus atunci în calea realizării ma- 
rilor ideale naţionale ale românismului a fost și Prusia, atunci de ce stăruia 
cu atâta îndărătnicie pentru întrarea României cu totul în sfera de influență a 
Germaniei și Austro-Ungariei ? Dar asupra acestei mari rătăciri politice a lui 
Maiorescu vom mai reveni, 

Din copilăria lui Ștefan O. losii 

de Constantin Lacea 

Noi îi ziceam Ştefănică, cum îi ziceau ai lui acasă, cel puţin 
până la patrusprezece ani, când au părăsit Braşovul şi au trecut 
la Sibiiu. Prietenia noastră a început de cum am prins picioare. 
Tatăl său eră directorul „şcoalelor centrale române gr. or. din 
Brașov“, care cuprindeau un liceu cu opt clase, numit „ghimnaziu“, 
o.școală comercială superioară și o școală reală, iar tatăl mieu eră 
pedelul acelor școale. Câtă nobleţă de suflet la Iosif! Nici odată 
ma lăsat să se simtă diferența de clasă ce există de fapt între noi, 
diferență care pusă în raport cu timpurile de atunci și cu locali- 
tatea de provincie, în care ne găseam, eră foarte mare. 

Cum ei locuiau în cea dintâiu casă din Uliţa Mare, astăzi 
Strada Prundului, din sus de curtea băilor, unde s'a şi născut 
losif,!) în „cvartirul directorului“, neîncăpător şi rău împărțit pentru 
o familie atât de numeroasă ca a lor, numai curtea băilor de aburi 
ne despărțea. In felul acesta, eram toată ziulica împreună. Când 
eră frumos, eram sau pe uliţă sau în Groaveri, înaintea gimna- 
ziului. Acest loc a pierdut de mult farmecul de atunci. Tot locul 
eră numai bălării şi înconjurat cu „plute“ foarte înalte, iar paralel 
cu fațada gimnaziului eră un şanţ adânc — de aici numirea 
„Groaveri“ = Graben, rămăşiţă din fortificațiile cetăţii. In şanţ 
eră o apă murdară, în care prindeam broaște. Apa care veneă pe 
„După Vale“ se despărțeă în colțul gimnaziului şi un părău apucă 
direct spre actuala şcoală de fete săsească, iar altul, existent şi 
acum, mai lat, spre Târgul Cailor. Pe locul unde s'a clădit casa 
menită pentru locuințe profesorilor, eră un tufiş foarte des, greu 
de străbătut, adăpost al vagabonzilor şi depozit de murdării. In 
partea aceea un pod adânc înlesneă trecerea peste şanțul pomenit 
mai sus. De-a-lungul văii erau câţiva nuci bătrâni. Aici, în Groaveri, 
ne făceam veacul. Pe timp urât, ne refugiam în câte o sală de 
învățământ, în câte o clasă mai dosnică, de unde nu ieşeam decât 
când auzeam clopotele bisericilor sunând de amiază. 

Clasele întâia şi a doua „normale“ le-am făcut la şcoala de 
fete, care eră adăpostită tot în localul gimnaziului. Deoarece şcoala de 
băieţi eră departe, în Prund, am fost admişi câțiva şcolari vre-o 


1) Păcat că nici o placă comemorativă nu spune posterităţii acest lucru. 

10—12, care şedeam mai aproape de gimnaziu decât de Prund, să 
urmăm la şcoala de fete.( ( Cred că sensibilitatea feminină, care nu se 
poate tăgădui în toată ființa lui Iosif, a fost mult alimentată de mediul 
în care şi-a petrecut cei dintâiu ani de școală. Unii din noi nu 
se cam împăcau cu porunca de a se supune unei monitoare fe- 
minine, dar drăgălăşenia acesteia şi prezentarea ei în hăinițe cu- 
rate — eră Elena Zănescu — ne făceă pe toţi să fim cuminţi. In 
clasa a treia am trecut apoi la şcoala de băieți, care a fost mutată 
în gimnaziu. In şcoala normală am avut învăţători foarte buni, ia 
şcoala de fete câtva timp pe Ion Aron, iar apoi pe Nicolae Oancea, 
iar în clasele a treia şi a patra pe lon Vătășan, mai sever decât 
ceilalţi, dar şi acesta bun dascăli 

Din gimnaziu mi-aduc aminte că losif aveă mare necaz cu 
învăţarea limbei maghiare, care aveă să-i dea mult de lucru mai 
târziu la liceul unguresc din Sibiiu. Sufereă mult și din cauza pro- 
fesorului de limba maghiară care căută să-l umilească în tot chipul, 
dar nu se plângeă nici odată tatălui său de nimic. In clasa întâia 
aveam un coleg foarte voinic, băiat mare, din Valăndorf, de lângă 
Sighişoara, pe care îl mai chemă şi Dragoş. Voinicia şi curajul 
acestuia luau, în fantazia lui Ştetănică, proporţii enorme. Când. 
Dragoș ne povesteă cum a pus pe fugă pe toţi elevii școalei gre- 
ceşti, care își băteau joc de portul său țărănesc, şi cum aceştia 
Sau refugiat în curtea școalei lor din Uliţa Furcoaie (azi Str. Eca- 
terinei) şi au încuiat poarta, Ştefănică vedea în el un Tunsu, Bujor 
sau Baba Novac, mai ales că eră vorba de o luptă cu Grecii. 

Din clasa a patra îmi amintesc atâta că bietul Ştefănică su- 
fereă mult când unii colegi de ai noştri îl supărau pe tatăl său, 
care ne predă limba latină, dar nici de asta nu se plângeă nici odată. 

Până nu am prins de veste că Ştefănică al nostru scriă ver- 
suri, nu vedeă nici un camarad nimic extraordinar în el. Când 
i-am citit primele versuri, nu mai ştiu. Atâta știu că în clasa a 
patra m'a felicitat de ziua mea în versuri, care însă s'au pierdut 
în cursul războiului. 

Ștefănică eră un foarte bun camarad. Nu supără pe nimenea 
şi nu se supără pe nimenea. Eră iubit de toţi. Era sfios, aproape 
timid, sincer, mai întotdeauna tăcut, închis şi resemnat. Nici odată 
nu-şi luă rolul de conducător la jocuri, dar i plăceă mult să se 
joace cu noi, chiar dacă unele jocuri i se păreau, poate, prea co- 

pilăreşti,!) şi deși nu eră greu să observi că de multe ori eră 
străin de lumea noastră. 

Sufleteşte eră mai apropiat de colegul nostru Vasile Ancăn, 
băiat foarte sărac, foarte de treabă, şi bun versificator. N'a apucat, 
bietul, să termine liceul, căci, după ce trecuse o iarnă aspră fără 
palton, a căzut la pat şi în vacanța cea mare, după clasa a şasea, 
mi se pare, l-am ridicat din ultima căscioară din capul Ulicioarei 
lu Pricop şi l-am dus la groapă.?) 

Jocurile noastre variau după anotimp şi după etate. Când 
eram mai mititei, nu ne prea depărtam de casă şi ne jucam sau 
prin bălăriile sau tufişurile dinaintea gimnaziului sau prin gan- 
gurile acestuia sau prin clase de-a-prinsele, de-ascunsele, de-a- 
ursw'n gaură, ş. a., sau când ne jucam cu fetele de-a-borcănelu 
sau țintorina, un joc nemțesc, la care se cântau versurile: Zum 
Tor hinein! Mai târziu ne jucam de-a-hoții și jandarii, de-a- 
haiducii, şi atunci ne îndepărtam de multe ori de casă şi o luam 
„hai-hui“ pe subt Tâmpa, prin codru „stăpânul“, sau mai ales 
prin Stejeriş, unde plecam cu pumnale de lemn, sau pe alei, pe 
după ziduri, pe care le amintește Iosif în scrisori cătră prieteni 
şi în versurile de ziua sa: 


Vara să mă plimb cu ei (cu nepoţii) 
Domol pîn vechile alei, 
Cu tacticoase pasuri. (Patriarhale, 68). 


Primăvara, ne urcam câte odată prin brădetul, atunci plantat, 
de subt Tâmpa de de-asupra „Schiitzenhaus“-ului, şi căutam cui- 
buri de păsări. Nici odată nu l-am văzut pe Ştetănică stricând 
vre-un cuib, dar îi plăceă să le ştie şi să vadă ouăle din ele. 

Toamna, bătutul nucului din fundul grădinii lor eră o săr- 
bătoare veselă şi gălăgioasă. Directorul chemă câțiva şcolari voi- 
nici dela ţară, care se urcau în nuc şi-l băteau cu nişte prăjini 
lungi, iar noi, cei mai mărunței, adunam pe întrecute nucile, care 
cădeau desghiocate pe jos sau în capul nostru, şi le puneam în 
foişorul de subt nuc. Ce frumos cântă poetul nucul: 


A 


1) Cf. Adevărul Literar din 18 Martie 1923, în scrisoarea adresată 
lui A. Pop. 


2) In scrisorile tipărite în Adevărul Lit. din 1923 s'a redat greşit nu- 
mele acestui coleg al nostru. 

O, de-ai puteă să mai aduni 

Alaiul de copii vioi 

Cen horă se'nvârteau nebuni 

Şi toamna făureau cununi 

Din veștedele-ţi foi. (Patriarhale, 8). 

Cât de impresionabil eră Iosif, se poate vedeă dintr'o în- 
tâmplare, banală de altfel. Ne scoboram de după ziduri spre Groa- 
veri şi ne jucam de-a-prinsele. Eu prindeam. M'am luat după 
Ștefănică şi, ajungându-l, l-am prins de haină. Atunci mi-a intrat 
vâriul creionului, pe care-l aveă în buzunar, în podul palmei şi 
mi-a spintecat pielea cât ţine degetul cel mare — cicatricea o am 
şi acum. Bietul Ştefănică a rămas foarte impresionat, când a văzut 
sângele ţâșnind din rană, şi, cu toate că i-am spus că nu mă 
doare, n'a voit să se mai joace. Trist e un alt amănunt. Tata lui 
Ştefănică arendase în Ciocrac o grădină, lipită cu ospiciul „Petcuţ“, 
pentru poame şi legume, căci grădinița din fundul casei lor nu 
eră destul de mare pentru a puteă obține fructele şi legumele su- 
ficiente unei familii atât de numeroase. Mergeam des acolo şi 
ne jucam. Când auzeam însă strigăte din curtea Petcuţului, fugeam 
iute la stobor şi căutam câte o găurică să vedem ce se petrece 
acolo. Se înțelege că nu eră' nimic înveselitor. Ştefănică eră întot- 
deauna foarte impresionat şi nu voiă să se mai joace. Sărmanul, 
par'că presimţeă cevă. 

Când se sătură de joacă, zăceă în far-niente 

pierdut în iarba'naltă, 
Privind cu ochii beți de poezie, 
A cerului albastră *mpărăţie. (Poezii 35). 

La Sibiiu îl apucă des dorul de această tolănire.!) Când se 
sătură și de tolănit, citeă. Lectura principală erau poveşti, balade, 
haiduci, iar mai târziu şi piese de teatru. "Toate aceste genuri au 
lăsat urme în creaţiunile lui poetice. Cu deosebită plăcere citeă şi 
răsciteă balada lui Novac. Baba Novac eră unul din eroii cei mai 
dragi lui Ştefănică. Ce n'ar fi dat el să fie puternic ca Novăceștii, 
să bage groaza în toată lumea! 

Dar afară de lectură, o împrejurare fericită a făcut ca micul 
Ştefănică să vadă o frumoasă reprezentaţie teatrală, la vârsta de 6 


1) Cf. Scrisoarea anexată. 

ani, anume „Craiu Nou“ al lui Alecsandri, jucat de diletanţi aleşi 
din ce aveă mai bun societatea românească din Braşov şi dirijat 
de simpaticul şi inimosul maestru Porumbescu, pe atunci profesor 
de muzică la şcoalele din Braşov. Impresia a fost adâncă. Con- 
vingerea mea este că numai acestei amintiri neșterse din memoria 
lui Ştefănică este de a se atribui predilecţia pe care o manifestă 
el de a numi luna de atâtea ori „Craiu Nou“ sau „tăcutul Craiu“, 
în creaţiunile sale, şi întrebuinţarea cuvântului necunoscut la Braşov 
şi în genere atât de rar întrebuințat „orândă“, cu înțelesul mol- 
dovenesc de „cârciumă a satului“ (Cf. Poezii, 62, Patriarhale, 27). 
Dar asupra acestei reprezentații a numitei piese a lui Alecsandri 

trebue să ne oprim mai mult, deoarece micul Ştefănică m'a fost un 
simplu spectator ca toţi ceilalţi, ci a avut posibilitatea să se plimbe 
prin cușca sufleurului, să vadă ce sânt culisele şi ce se petrece 
acolo, să ştie că cortina o ridică servitorii dela galerie, că luna, 
Craiul Nou, eră o sită în dosul căreia ardeă o lumânare, să ştie 
că Moş Corbu, cu toată barba lui mare şi albă, e de fapt învă- 
țătorul Zosim Butnariu, căruia i-a rămas pentru totdeauna această 
poreclă, iar voinicul de Bujor e profesorul Vasile Voina, ajuns mai 
târziu protopop al Braşovului, iar pe caraghiosul de ispravnic îl 
face profesorul Andreiu Bârseanu şi aşa mai departe. Acestea toate 
le vedeam la repetiţii, unde ne strecuram întotdeauna, ca ai casei. 
Prinsesem atât de mult gustul teatrului — piesa s'a repetat şi la 
1883 — încât nu numai că învăţasem toate rolurile de-a-rostu și 
toate melodiile — Ştefănică nu prea aveă voce — dar, după ce 
am învăţat să citim, eram foarte bucuroşi să dăm peste vre-o piesă 
de teatru, să ne retragem în iarbă sau, pe timp urit, în vre-o clasă 
izolată şi să o citim. Incercam şi noi să jucăm teatru. Ne întovără- 
Şam mai mulţi inşi, adunam mesele din sala de desemn ca să 
facem bina — aşa auzeam că se numeă scena — şi scaunele 
pentru măruntul nostru public. Câţivă băieți din familia bogatului 
negustor Duşoiu aranjau reprezentații teatrale în stil mai grandios, 
la care luam şi noi parte ca spectatori. Subiectele: scene haidu- 
cești. Așă își petreceă Ştefănică verile, de care își aduce aminte 
cu atâta părere de rău, 

Acel şirag de mândre veri 

De cari mi-aduc aminte-abiă 

Asemeni unor dragi păreri 

Ce-au legănat în mângăeri 
Copilăria mea... (Patriarhale, 8). 
Aşă s'a strecurat viața poetului Ştefan Iosif până la vârsta de 
14 ani. Rare-ori părăseă Braşovul ca să se ducă în vacanțe la bu- 
nicii săi, la ţară. Iosif a fost un orășan, dar a trăit tot cu dorul 
vieţii dela țară, din care puţin i-a fost dat să guste. Aproape tot 
ce găsim în scrisul lui referitor la viața dela ţară, nu e decât un 
dor şi nimic sau aproape nimic trăit. Prea vedeă multă sărăcie şi 
tristeță în jurul său. Prea mult sufereă când vedea că tatăl său, om 
cu multă carte, muncitor şi ajuns în fruntea unei instituţii atât de 
înalte, abiă puteă face față greutăților vieţii. Poate că, în roman- 
tismul său, învinovăţeă pe tatăl său că de ce n'a rămas la coarnele 
plugului, să nu ducă o viață atât de amară la oraș şi să nu dea 
prilej urmaşilor să sufere din cauza aceasta. Şi deoarece el însuşi 
spune că de fiecare vers scris de el se legă cevă ce l-a durut 
adânc — așă scrie lui Pușcariu*), — de ce să nu vedem şi în 
următoarele versuri propria lui durere? 


Că sântem nevoeși de tot, 

Şi ai frați mici, — şi sântem mulți... 

Muncesc din greu, îac tot ce pot — 

Şi tot flămânzi, și tot desculți! (Patriarhale, 33) 


losif doreă viaţa dela ţară precum doreă să fie sau cel puţin 
să pară altul, vesel, plin de curaj, nu un plângăcios, cum eră, cum 
îi scrie tot lui Puşcariu. 

Şi cu toate acestea cât de mult regretă Braşovul „oraşul cel 
mai frumos din tot Ardealul“ şi „sfânta copilărie“ petrecută aici. 
Mai ales în scrisorile adresate prietenilor săi găsim accente dure- 
roase de dor. 

După ce a terminat clasa a patra liceală, s'a dus la Sibiiu, 
unde tatăl său primise o slujbă neproprie unui intelectual. Alt motiv 
de amărăciune pentru bietul Ştefănică! Cât timp a fost la Sibiiu, 
ne scriam. Din toată corespondența noastră, durere, numai scri- 
soarea anexată aici mi-a mai rămas. După ce a trecut Carpaţii, nu 
ne-am mai scris. Un şir întreg de ani nu ne-am mai văzut. Când 
mă duceam la Bucureşti, după ce m'am întors dela studii, îl cău- 


*) Luceafărul, a. 1913, p. 466. 

tam la cafeneaua Imperial şi stam de vorbă, împreună cu Chendi, cu 
care petrecusem câţivă ani la Universitatea din Budapesta, cu regre- 
tatul Giurescu şi alţii. Iosif eră totdeauna cel mai tăcut. Numai câte 
odată, la câte un chef, deveneă vesel, vorbăreţ şi uneori chiar gălăgios. 
Când s'a publicat că se dă amnestie celor cari nu-şi făcuseră 
armata în Austro-Ungaria, Iosif, aflând că i se deschid „porţile 
Ardealului“, dornic de a revedeă Braşovul, mi-a scris că va veni 
la Braşov cu toate actele necesare pentru obţinerea amnestiei şi 
mă rugă pe mine şi pe Alexandru Bogdan să-i stăm în ajutor, să 
nu aibă vre-o neplăcere și să termine mai repede. Cel îndepărtat 
dela noi par'că se rugă: 
Primiţi, primiţi la vatra voastră 
Să hodinească şi pribeagul. (Pribeagul, Patriarhale, 55) 
In ziua anunțată a venit la Brașov și, după terminarea for- 
malităților, ne-a rugat să nu rămânem în oraş, ci să ne ducem să 
luăm masa la Nou, în brădet, ca să fim singuri. Acolo am luat 
masa întrun restaurant puţin frecventat de lume. Iosif şedeă în 
fruntea mesii, iar eu cu bietul Sandi de o parte şi de alta. Vorbeă 
puţin, dar urmăreă cu drag ce-i spuneam. Sandi vorbeă mai mult 
dintre noi. Atunci, întradevăr, că am avut impresia că mă găsesc 
în fața unui desrădăcinat, unui vinovat, unui fugit dela datorie. Mi 
se păreă că atunci ticlueşte Iosif versurile pline de părere de rău 
că a părăsit Brașovul: „Mult mai bine ar fi fost să fi rămas în 
sat la noi“. Ce m'ar îi datel să se ştie şi el în rând cu noi, poate 
Chiar profesor la şcoala unde tatăl său fusese director, să facă 
apostolat de dascăl ardelean, să lumineze minţile tinerilor țărani 
atât de dragi lui şi să le încălzească inimile, să sufere şi el şica- 
nele şi controlul statului domnitor! Dar: 
Te-ai întoarce și-i târziu, 
Tot întunerec şi pustiu. (Ramuri, a. 1913, p. 363) 
Sau, poate, ascultând la cele povestite de noi, se întrebă: 


Va răsări cândvă şi steaua 
Acestui neam nenorocit? (Patriarhale, 50) 

După ce ne-am sculat dela masă, ne-am plimbat prin pădure 
şi apoi ne-am îndreptat spre staţia de tramvaiu. Acolo ne-am în- 
tâlnit cu Doamna şi Domnul Evolceanu. Am stat de vorbă. Ei au 
vorbit cu losif mai mult despre examenele soției lui. 

In vacanța următoare a venit Iosif iar la Braşov şi ne-am 
dus cu Sandi Bogdan şi nu mai ştiu cu cine la Dârste să vedem 
un alt prieten, pe bietul Ursu, care eră acolo în vilegiatură. Nu 
știam nici unul casa unde locuiă Ursu, dar ştiam că e spre pă- 
dure. Am apucat pe o ulicioară spre Pleaşa, și losif a făcut pro- 
punerea să facem ca ursul, să ne audă prietenul nostru. Și, în- 
iradevăr, după câtevă mormăituri, un cap încadrat întrun păr negru 
şi luminat de un surâs simpatic, care făceă să se vadă o cunună 
splendidă de dinţi, se arată la fereastra unei căsuțe ţărăneşti de pe 
un" mălcean. Am intrat în camera lui Ursu pentru câtevă momente 
şi apoi am pornit prin pădure la plimbare. Iosif aveă o zi bună; 
exă vesel și vorbăreţ. 

De atunci nu l-am mai văzut. La începutul lui lulie 1913 ga- 
zetele au adus vestea morţii lui. Am plâns, şi nu ştiu de ce. Doar 
moartea eră pentru el cea mai fericită deslegare! 

Am așternut pe hârtie aceste amănunte în credinţa că ele vor 
contribui la o cunoaştere mai exactă a personalității poetului. 

* 


Sibiu, în 19 Novembre st. n. 1889. 
Amice ! 


Vei înţelege pentru ce-ţi răspund așa târziu la scrisoarea ta 
din 3 Octomvrie; n'am avut timp. 

Imi pui câteva întrebări, la care mă simt dator a-ţi răspunde. 

Mă întrebi dacă se propune Elina, cine e director, profesor 
de clasă etc. 

Directorul e Veress ignâc, un om înalt, foarte învăţat; trebue, 
că-l cunoşti, fiindcă totdeauna vine la Brașov la matură. Profesorii 
noştri sunt: 

Gidofalvi — om gras — prof. de Algebră şi Geometriă şi 
totodat prof. de clasă, — Sz6kely*) — prof. de Latină şi Greacă. 
(Elina să învaţă, dar la Brașov?), Metz — de germană — nu-i 
mai înalt ca mine, — Andrâssi — prof. de Magyara — cu un grad 
mai bun ca Glodariu dela Braşov, apoi Kârpâti — de Istorie — 
om foarte ştrict, caută tot chipul să te găsească nepreparat, Ormaj, 
de Istoria-naturală, om bun — etc., etc. 

Profesori, cari nu propun la noi, (în clasa V g.) sunt: Kol- 
benheyer, Cebecauer (cet. în 1. magy.) — Fac observarea, că dintre 
toți aceştia numai vreo 3 sunt unguri curaţi, ceilalți sunt sași, ji- 
dani și slavoni. 

*) Numele acestui profesor e redat greşit în Adevărul Lit. din 1923, în 
scrisorile adresate lui A. Pop. 

Români sunt foarte mulţi la gimnaziu. In cl. V g. sunt din 
43 şcolari 20 români, aşa c'auzi vorbind mai tot românește. To- 
tuşi am mai învăţat vorbi (sic!) şi ungurește, şi pricep mai tot, ce 
spune profesorul. 

I. Rusu ne e prof. de Română, la care trebue să scriem cu 
ortografia lui Cipariu. Prof. de Religie ne e Ghibu. 

Dimineaţa mă scol de regulă la 4, 1/24; la 8 oare mă duc 
la şcoală, şi stau până la 12; după prânz de regulă n'avem școală. 

In gimnaziul nostru bântue boala de ochi egipteană (Tra- 
homa); şi încă nu e hotărit dacă am şi eu sau ba; simțesc că mă 
înghimpă ochii şi mă dor mereu. 

In zilele trecute am făcut o excursiune la vie în Şeica-mare. 
Ne-am petrecut bine, dar ne-a cam ploat. Am fost numai gim- 
naziu superior. 

Ce să-ţi mai spun? 

Am o locuință frumoasă, la marginea ostică a Sibiiului, 
(Kiirschnergasse No. 28); în toată ziua văd răsărind soarele. Ade- 
seori privesc perdut spre munţii Făgărașului, atunci aş vrea să 
pătrund prin aceşti pereţi vineţi şi ochiul meu să-şi arunce privi- 
rea rătăcitoare spre partea, în care e aşezat Braşovul. Nu mai pot 
să uit Tâmpa; nu mai pot să uit acele zile fericite, când culcat pe 
foile uscate în umbra stufoşilor fagi dam frâul liber gândirei şi 
ascultam sângur mierla, cum cântă. Dar şi aici mi-am ailat un loc, 
unde pot să rechiem liniştea dulce şi să alung grijele şi năcazu- 
rile. Am un isvor, a cărui apă privind'o cum să împleteşte în mici 
vălurele, îmi vine în minte poezia lui Sihlean: 


Vezi tu râul călător 
Cum în valuri tulburate 
Să asvârle..... 

Râu-i viața sbuciumată 
etc., etc. 


„_Mă întrebi ce-mi place mai mult Braşovul sau Sibiiul? Ador 
poziția încântătoare a Brașovului, căci în valea lui mam născut 
Şam crescut, dar în privința caselor şi zidirilor Sibiiul îl întrece. 

Acum la revedere în scris. 
S. Iosif. 


NB. Scrie muite de pe la Brașov, veşti nouă şi mai vechi. 
Sunt curios să aflu. Nu lua în considerare, că țpam scris aşa târ- 
Ziu; Scrie-mi cât de curând, fiindcă promit, că îţi voi răspunde 
îndat la scrisoarea ta! 

„Salutări lui Toma, Mitoc, Tiberiu Eremie, Ancăn, Pop, Stoian 
(dacă mai e prin Braşov), Enescu, etc., etc.! 

„Te rog nu arăta scrisoarea la ori şi cine, şi grijeşte să n'o 
perzi; maş vrea să afle vr'un ungur de pe-aici cele scrise! 

Gheorghe Bariț ca îndrumător literar 


de iulian Jura 


Pentru literatura noastră, Ardealu! ma fost niciodată creator 
de drumuri noi. Sfaturile şi principiile după care se călăuzeau 
scriitorii, s'au dat întotdeauna de dincolo. Astfel, vechia literatură 
bisericească din Ardeal, în ceeace a avut ea mai bun şi mai ori- 
ginal, a fost trezită de grija și de îndemnul domnilor din Prin- 
cipate; şcoala latinistă cu opera ei gigantică, — şi de sigur cea 
mai plină de roade în literatura românească, — n'a fost în fond 
decât o potențare a ideilor care au frământat întâi pe un Cantemir; 
iar literatura modernă până la marea Unire a fost tot o reali- 
zare a planurilor de muncă venite de acolo, de peste Carpaţi. 

Lucrul acesta constitue azi o realitate, şi ea nu trebue să ne- 
mulțumească pe nimeni. Dar ne întrebăm: — Să nu fi avut oare 
şi noi îndrumătorii noştri pricepuţi care să nu fi copiat numai 
ideile literare ale scriitorilor din Moldova şi Muntenia, ci care în 
momentele critice din viața literaturii noastre, să-şi fi spus şi ei 
cuvântul lor hotărît şi sănătos? 

Desigur că am avut. Puţini, dar am avut! Faptul că ideile 
lor nu au prins întotdeauna, s'ar datori deci unor altfel de cauze, 
ușor de explicat. De aceea, ideile îndrumătorilor ardeleni trebue 
scoase la lumină, pentruca părţile acelea care au avut răsunet 
printre scriitori, să poată fi cuprinse în ansamblul ideilor pe care 
se reazimă întreaga literatură românească. lar întrucât problema 
contribuţiei Ardealului, în opera de îndrumare a literaturii româ- 
nești, a început să fie tot mai mult discutată, am crezut nimerit ca, 
în cele ce urmează, să ne ocupăm puţin de cel mai însemnat în- 
drumător literar pe care l-a dat Ardealul, de Gheorghe Bariț, a cărui 
activitate în această direcţie a' rămas cu totul necunoscută. 


% 
%* % 


In anul 1835, după ce termină studiile la Blaj, Gheorghe 
Bariț veni la Braşov. Aici, întâiul său gând fu acela de-a pune 
bazele unui învățământ serios, gând pe care şi-l realiză îndată. 
Nu trecură însă nici trei ani, şi Bariț îşi îndreaptă privirile și din- 
colo de şcoală, spre literatură, pe care doria să o vadă înjghebată 
așa cum 0 înjghebaseră în Principate, Eliade şi Asachi. 

La Braşov, în acest timp, apărea o publicaţie săptămânală — 
„Foaia Duminecii“. Dar o revistă ca „Foaia Duminecii“ nu putea 
să joace nici un rol în mişcarea literară a timpului. De aceea, 
odată cu anul 1838, Bariț ia asupra sa sarcina redactării acestei 
foi, pe care o întitulează „Foaia literară“. 

De aci dela „Foaia literară“ începe activitatea de îndrumător 
literar a lui Gheorghe Bariț. 

Odată cu redactarea revistei, Bariț îşi propuse o deviză aleasă, 
mai aleasă decât a lui Eliade, anume aceea de-a reproduce într'ânsa 
şi din articolele scriitorilor de peste munţi, dându-și seama că 
dacă ar fi ridicat numai Brașovul său, ar fi ajuns la un separa- 
tism dăunător pentru literatură, şi înțelegând că în scrisul său e 
bine să fie întâi de toate Român, — fără deosebire de confesiune 
chiar — realizând prin aceasta o operă general românească.!) De 
această deviză Bariț s'a ținut până la sfârşit. Cuvântul său de în- 
drumător a îmbrăţişat întreaga literatură românească. 

Ca întotdeauna, începuturile au fost grele. Refacerea literaturii 
noastre trebuia să vină pe toate laturile. Trebuia, întâi de toate, 
să ne creăm o limbă unitară, pe care să ne-o înfrumsețăm şi nu- 
mai după aceea să plăsmuim cu dânsa. De aceea, Bariț caută să 
inițieze scriitorii în de toate. 

Incepe prin a prelucra din Jeiteles câteva consideraţii asupra 
stilului, întrucât condiţia primordială de existență a unei literaturi 
este stilul. Regulele stilului trebue cunoscute. Şi felurile lui. Aceia, 
pe care îi privea asemenea chestiuni, puteau înțelege acum că 
unul este stilul întrebuințat în poezie şi altul cel întrebuințat în 
proză ori oratorie. Cerinţa capitală în stil este ca el „să fie corect 
adecă să aibă, limbă curată, înţeleasă, hotărâtă, scurtă şi bine su- 
nătoare“.?) Cu alte cuvinte, stilul să fie clar. 

Sfaturi de altă natură, dar care să privească totuşi literatura, 
nu mai avea când să dea Bariț, în „Foaia literară“. Ea își încheie 
întâiul semestru al anului, pentru ca din 2 Iulie, acelaşi an, să-şi 
schimbe titlul. Revistei i se zicea acum „Foaia pentru minte, inimă 
Și literatură“. Prin aceasta Bariț doria să-şi lărgească posibilităţile 
de muncă şi mai ales să facă accesibile lucrurile cuprinse în ea, 





1) N, lorga, Istoria lit. rom. în veacul al XIX-lea vol. 1. Buc, 1907 p. 307. 
*) Foaia literară, 1838 Nr. 2 p. 13. 

şi în „clasa cetitorilor de mijloc“, după cum ne-o mărturisește e! 
singur!.) 

La „Foaia pentru minte“ activitatea începe cu o îndoită 
putere de muncă. De aci, ca dela o tribună, Barij îşi îndreaptă 
cuvântul în toate părțile. Publică o seamă de articole de-ale scri- 
itorilor din Principate, după cum îşi propusese, cu intenția de-a 
face cunoscută, printre ardeleni, literatura de acolo. Deasemenea 
publică şi articole de-ale sale, cu privire la literatura românească 
în general. Articolele propriu zise, de directivă literară, şi le începe 
Bariț aci, în „Foaia pentru minte“. Incep adevăratele îndrumări 
date scriitorilor români de pretutindeni, îndrumări cu mult mai să- 
nătoase decât acelea care se dădeau atunci în Ţara Românească. 
Bariț are un cerc de interes şi o cultură generală mult mai mari decât 
ale lui Eliade, şi e mult mai sfătos, mai practic şi aplecat spre 
poveţe decât Asachi. 
| Indrumările lui Bariț se îndreptară întâi spre cei tineri, des- 

pre care socotia dânsul că ar trebui conduşi pe alte căi decât cele 
străbătute până atunci. Numai decât Bariț îşi formulează doctrina 
literară, pentruca de data aceasta, ca doctrinar, să-l întreacă și 
mai mult pe Eliade. 

E! își dădea seama că, pentruca literatura să poată lua o 
desvoltare sănătoasă, scriitorii trebue alimentați cu altfel de idealuri. 
In această privință Bariț a fost precaut şi s'a gândit să împace 
deodată două lucruri: 10 să îndemne pe cei tineri la muncă în 
aşa fel, încât să nu le taie avântul, iar 20 tinerii să aibă în faţa 
lor totodată 'şi un anumit plan de muncă. In acest scop Bariț a 
ales idealul clasic, ideal pe care îl socotia ca singurul în mă- 
sură să satisfacă această cerință şi să liniștească luptele care se 
dădeau atunci în literatura românească. 

Dar să vedem întâi care era ideologia literară în România 
în această vreme; care erau luptele pe care le-a provocat ea; şi 
unde s'au dat aceste lupie? 

Ideologia noastră literară, atâta câtă era, o tormulase Eliade. 
La început Eliade a fost îngăduitor, — exagerat de îngăduitor. 
EI începu prin a-şi enunța formula: — „Nu e vremea de critică, 
copii; e vremea de scris şi scriţi cât veţi putea şi cum veţi putea“, 

1) Vezi cuvântul Redacţiei „pentru semestrul al doilea“ în Foaia pentru 
minte. Nr. |, 

pe care o cunoaștem cu toții. Dar până la anul 1838, când își 
începu Bariț activitatea, Eliade avea adoptat în literatură un punct 
de vedere; — un criteriu de evaluare a operelor literare. Punctul 
acesta de vedere, era acela a! clasicismului îrancez, reprezentat 
mai ales prin Boileau, din a cărui „Artă poetică“, Eliade traduce 
chiar. O îndrumare literară bazată însă pe nişte idei ca acelea ale 
dogmatismului iui Boileau, nu putea să mulțumească pe nimeni, 
așa încât lupta împotriva îndrumării lui Eliade începe pe faţă. 
interesant e că iupta aceasta o încep chiar doi elevi ai lui Eliade, 
Cezar Boliac şi |. Voinescu II], — lucru care a scăpat din vedere 
cercetătorilor noștri de până acum. Acești elevi se ridică împo- 
triva clasicismului bigot, propagând în literatura românească ideile 
revoluţionare ale romantismului lui Victor Hugo. Ei trebue soco- 
tiți astfel şi ca cei dintâi doctrinari ai romantismului în România.!) 

Nici una din aceste şcoli n'au dus însă la vre-un rezultat 
mai pozitiv, întrucât ambele acţionând numai la extremități, au exa- 
gerat prea mult lucrurile, iat literatura românească abia în formaţie, 
începu să se clatine. 

Starea aceasta de lucruri în literatura noastră, reclama un 
ajutor. Moldova nu putea să-l ofere, deoarece acolo Asachi se 
mulțuria doar să reproducă ideile literare ale lui Eliade. Ajutorul 
veni din altă paste, din Ardeal, unde Gheorghe Bariț se făcu pur- 
tătorul unui avânt sănătos şi cu totul independent de mișcarea li- 
terară din cele două Principate. Ardealul a fost de data aceasta 
indrumătorul întregei literaturi româneşti, lucru de care va trebui 
să se țină seamă pe viitor. 

De aci, din Ardeal, Gheorghe Bariț avea apoi toată compe- 
tenţa şi deci și datoria de-a cântări lucrurile, şi de-a impune o 
nouă îndrumare. Noua îndrumare dată de Bariț a izbutit să 
fie, după cum vom vedea, cea mai echilibrată din câte” s'au dat 
în literatura noastră de atunci, însumând ideile literare a trei ge- 
neraţii viitoare, dintre care pe cea contimporană a lăsat-o în urmă; 
pe cea dela 1840, — pe care nu peste mult timp avea s'o inau- 
gureze Kogălniceanu şi s'o continue toți oamenii de litere ai 





1) Cu privire la lupta aceasta, vezi scrisoarea lui C. Boliac către |. 
Voinescu ÎI, datată 1837, Genar 6, și publicată în Curiosul lui Poliac, cât şi 
articolul „Cugetări asupra teatrului“ al lui 1. Voinescu il, din Gazeta Tea- 
irului Naţional, 1835, Nr. 5. 

epocei premergătoare Unirii, — a întrecut-o; iar pe cea a Junimii 
chiar a prezis-o. 

Direcţia lui Gheorghe Bariț în literatura românească, va fi, 
după cum am avertizat, direcția clasică. Deşi, uzând de acelaș 
termen de care uzase și Eliade, prin „direcţia clasică,“ Bariț înţe- 
lege cu totul altceva decât Eliade. După Bariț adevăratul înţeles 
al cuvântului „clasic“ a fost eronat, fapt care a prilejuit o mulțime 
de confuzii. Astfel, — „după reînvierea învățăturii de literatura cea 
veche, — ne spune Bariț, — numele acesta fu dat la scriitorii 
greceşti şi români, fără să se facă deosebire în rândul în care s'ar 
cuveni să stea aceştia după vrednicia lor“.!) Deci, clasice nu sânt 
decât acele opere, care pot să servească de model în toate timpu- 
rile, atât prin limbă cât şi prin cuprins. In consecință, — „supt 
numirea de clasic, continuă dânsul, înțelegem astăzi orice lucru scris 
sau artistic desăvârșit din lăuntru şi din afară, prin urmare tot ce 
poate sluji de model, de pildă vrednică de urmat.“%) Dintre scrii- 
torii care au creat asemenea opere clasice, Bariț aminteşte nu 
numai pe un Racine şi Corneille, așa cum se obicinuia, ci şi pe 
un Victor Hugo, Schiller, Goethe, Vigny, etc. 

Dar ce condiţii trebue să îndeplinească un scriitor ca să de- 
vină clasic? Răspunsul lui Bariț este următorul: — „Dela un scrii- 
tor clasic poftim ca nu numai să aibă limbă lămurită şi curată, 
să împreune cu fieşte-care zicere o idee hotărită, cuviincioasă, dar 
încă să aibă şi o frumuseță desăvârșită, o prelăţire a unui duh, a 
face pe cetitoriu să simțe, să respecteze şi să se mire de geniu, 
şi iarăşi o proporţie harmonică a tuturor părților“.?) 

Cu o asemenea concepție de îndrumare a literaturii, Bariț se 
ridicase mult deasupra celor două şcoli, care se luptau în Mun- 
tenia. Ea nu numai că le stăpâneşte, dar şi împacă libertatea 
artistului — reclamată de școala romantică a lui Boliac — cu 
severitatea școalei clasice a lui Eliade. Concepţia despre _lite- 
ratură a lui Bariț desigur că ar mulțumi pe mulți, şi astăzi. 
Dar dela formularea ei şi până la o realizare, mai trebuia mult. 
Ea ar fi putut prinde mai repede culegându-şi roadele meritate, 
întro ţară cu o cultură mai înaintată şi cu un mediu literar 

1) Articolul, Scriitorii clasici din „Foaia pentru minte“, 1838 (1) p. 123. 


2) Ibid. p. 124. 
3) Idem. 

mai desvoltat, lucru de care îşi dădea bine seama Bariț. Dar 
dânsul nu s'a îndoit nici un moment de posibilitatea cât mai apro- 
piată a culturalizării țării noastre, și deci și de o mişcare trainică 
şi sănătoasă a literaturii româneşti. Sarcina aceasta revine întâi ti- 
nerilor. — „Cătră voi şi numai cătră voi cuvintez eu în minutul 
acesta, tinerilor români“, exclamă Bariț. — „Nu vă sfiiți de cultura 
şi lipsele limbii noastre... că nu este nici o limbă a Europii care 
să aibă mai multe izvoare de bogăţie; limba românească e mai 
adâncă de cum gândeşte cineva; invăţaţi-o bine.... şi toată, ispitiţi 
vistieriile ei scriind întrânsa“.!) 

Câtă deosebire este între aceste cuvinte şi între cele ale lui 
Eliade, poate vedea oricine. Ceeace i-a lipsit însă lui Bariț, a fost 
sprijinul scriitorilor de seamă pe care îi avea pe lângă dânsul Eliade, 
scriitori prin care Bariț ar fi putut crea un puternic curent în li- 
teratura românească. 

%* d Ec 

Cu anul 1840, în Principate lucrurile se schimbă. Moldova 
îşi ia acum asupra ei sarcina de-a îndruma literatura noastră, prin 
direcția inaugurată de „Dacia literară“ a lui Kogilniceanu. O nouă 
epocă începe în literatura românească. Față de această direcție 
inaugurată de Kogîlniceanu, Bariț avea toată admiraţia şi toată în- 
crederea. Naționalismul și istoricismul celor dela lași, nădejdea că 
Dacia lor „va fi un repertoriu general al literaturii românești, în 
carele ca într'o oglindă se vor vedea scriitorii Moldoveni, Mun- 
teni, Ardeleni, Bănăţeni, Bucovineni, fieşte carele cu ideile sale, cu 
limba sa, cu chipul seu“, corespundea în totul intențiunilor pe care 
am văzut că le avusese din capul locului şi Bari. Potrivirea aceasta 
de gânduri în ceeace priveşte îndrumarea literaturii noastre, l-a 
făcut astfel pe Kogilniceanu ca atunci când se văzu în situația 
de-a înşira foile româneşti de până la 1840, să sublinieze că: „Cele 
mai bune foi ce avem astăzi sunt Curierul Românesc, subt redacția 
D. 1. Eliad, Foaia inimii a D. Bariț şi Albina Românească“.?) După 
cum vedem, pe Bariț, privit după meritele sale literare, Kogilni- 
Cceanu îl aşeza îndată după Eliad, și desigur că nu greșia. 

Dar Dacia literară îşi sistă apariţia, pentruca la 1844 să fie 
înlocuită cu Propășirea. Ideile de directivă literară se anchiloza- 


') Loc cit. p. 128. 
:) Introducere la „Dacia literară“, Ed. 2-a. LX. 

seră niţel în istoricismul lui Kogilniceanu, care dela publicarea 
Arhivei se unilateraliză. Bariț găsi atunci cu cale, după ce în 
tot răstimpul acesta oferise în Foaia sa un loc de cinste artico- 
leior dela lași!) găsi cu cale zic să mai adauge câte ceva, la cele 
spuse de poporanişti, fireşte, fără nici o menţiune specială. 

Lucrurile pe care le va spune acum Bariț, au rolul de a or- 
namenta oarecum ideia principală a poporanismului, întrucât lui 
i se părea că ar fi bine ca scriitorii să se inițieze şi în chestiunile 
de amănunt, nu numai în cele normative. 

Se gândeşte întâi la o expunere a condiţiilor de versificare, 
pentruca scriitorii să ştie cam ce au de făcut în această privinţă; 
care este firea iimbii noastre; care sunt cuvintele poetice şi care 
nu, etc. etc., lucruri cari atunci îşi aveau rostul lor. 

In articolul întitulat „Un discurs asupra versificației noastre“, 
Bariț vorbeşte de metru, de construcţie, șcl. Subliniază că limba 
noastră își are firea sa proprie, potrivită cu geniul românesc, şi 
nu li se poate ierta acelora care strică stilul după o limbă oare- 
care, devenind latinesc, nemţesc, grecesc, franțuzesc, rusesc ş.m. d.*) 

lată cum Bariț sublinia din nou un lucru, pe care-l va sub- 
linia Kogiîlniceanu abia peste 10 ani, în România literară, vor- 
bind de stilul „latino-polono-ruteno-ungaro-germano-românesc“ al 
calendarelor din Bucovina.*) 

Dar Bariț a mai ridicat o chestiune cu mult mai importantă 
pentru literatura românească, tot înainte de poporanişti. E vorba 
anume - de îndrumarea scriitorilor spre literatura poporană, ideie 
care dete expresie şi senz întregei mișcări literare dela 1840. 

Pentru Bariț, orice produs al poporului îşi avea rostul său, 
din care s'ar putea învăţa multe. Meritul cel mare al lui Bariț în 
această privință era acela de-a fi atras atenţia asupra valorii acestor 
produse, cu mult înainte de Alecsandri şi Russo.) 


1) Bariț publică „Discursul introductiv la istoria Românilor“ al lui Ko- 
gâlniceanu; — „Inainte cuvântarea !a fragmentele istorice“ ale aceluiași; Apoi 
din Magazinul istoric, etc. etc. 

>) „Foaia pentru minte“ pe 1845, Nr. 14. 

i) Vezi articolul lui Kogîlniceanu, din România literară, întitulat „Ca- 
lendarele anului 1855%, Nr. 2, p. 25. 

4) Lucrul acesta a fost relevat mai întâi de către d. lon Mușlea, în ju- 
diciosul său studiu: „Interes pentru folklorul românesc în Ardeal înaintea 
apariţiei baladelor lui Alecsandri“ (1852). Transilvania, 1926. Nr. 10. 

Cu privire la materialul poporan, Bariț spunea la 1838, în 
articolul-program al Foii următoarele: — „Afară de aceasta mai 
poftim încă pe toți fii românilor cei înțelegători din toate pa- 
triile, ca să nwși pregete de aci "nainte a însemna și aduna din 
gura şi conversaţia cu poporul nostru feliurimi de obiceiuri vechi, 
povestiri, cate ar avea ceva însămnare istorică... și care ar vădi 
trăsuri de caracter pentru noi, precum şi cântece populare, prover- 
buri, ziceri originale româneşti, care ar fi mai puţin cunoscute sau 
numa într'un dialect obicinuite. Aceste cine va avea dragoste a ni 
le trimite încoace cu prilejuri sigure... ne va îndatora foarte şi va 
pune merit nu puțin pentru naţia sa, căci noi toate câte ni se vor 
părea că cuprind în sine ceva interesant, cu vreme le vom da la 
lumină“. 

Intradevăr, Bariț a început cu publicarea acestor produse, 
din care amintim: Cântecele poporane de pe la Sibiu, (Foaia, Anul 
II. Nr. 5) şi discuția asupra doinei, semnată de Căminarul I. Mă- 
linescu (Ibid. An. IV.) şi însoțită de 3 compuneri în acest senz, 
ale lui C. Negruzzi. 

In orice caz, începuturile acestea însemnau mult, cu atât mai 
mult cu cât apelului lui Bariţi se răspunse, după cum vedem, până 
Chiar şi din Moldova, semn că rolul de îndrumător literar 
al lui Gheorghe Bariț a fost cu' mult mai însemnat, și deci 
cuvântul lui cu mai mult răsunet, de cum și-au închipuit până 
acum istoricii noştri literari. 

i ae 

După anul 1848, Bariț se retrage din literatură. Activitatea 
lui se îndreaptă acum în altă parte. Lipsa lui din fruntea mișcării 
literare din Ardeal e resimţită numaidecât. Astfel, peste câţiva ani, 
Kogiîlniceanu ţine să sublinieze că până şi Gazeta de Transilvania 
— „azi redigată de dl. lacob Mureşanu este în mare decadenţă. 
Renumele ei a fost mare numai până la 1848 când a dirigato pana 
lui Bariţ“.!) 

Aceasta ar fi prin urmare activitatea de îndrumător literar a 
lui Gheorghe Bariț. 





') M. Kogilniceanu în „Jurnalismul românesc în 1855.“ România lite- 
rară, Nr. 6, p.77. 

Inainte de a încheia, ţinem să subliniem însă că pe lângă 
„ideile generale cu privire la pregătirea scriitorilor, Bariț a mai fixat 
câteva puncte importante şi pentru critici. Activitatea sa în această 
privință a început tot din anul 1837, printr”o traducere din J. Georg 
v. Muller. lată ce ni se spune acolo: — „Aceia care profesează 
critica, nu vor putea dobândi acest merit altfel, decât priveghind 
cu multă grijă, ca nu cumva subt mantaua anonimității să se as- 
cunză vrăjmăşii personale: ca nu cumva cărțile cele bune să se 
apese şi să se despreţuiască numai din acea pricină, pentrucă sunt 
împotriva acestei au acelii păreri a veacului... nimene să nu să 
zădărască numai de aceea ca să se poată cârți — şi alte pe care 
le cere o critică temeinică şi omenoasă“. 

Dar, pe la 1838-40, Bariț nu era încă pentru întroducerea 
criticei în literatura românească. El dorea întâi o literatură adevă- 
rată. Momentul potrivit întroducerii criticei în literatura românească, 
l-a găsit el târziu, după 1870, şi deci tocmai prin anii cei mai po- 
triviţi şi când Junimea își începuse activitatea critică. „Să întro- 
ducem critica în literatura noastră, — a zis Bariț atunci, pentrucă 
i-a venit timpul“.!) Altfel, până la această vreme, Bariț nu s'a în- 
grijit deci decât de literatură, dela care cerea în esență ca „materia 
şi forma să-şi răspunză una la alta deplin, ca fieş-care cuget să-și 
aibă expresia sa vie, şi ca harmonia ce se află în părţi să se afle 
şi în lucrul tot.“2) 

Care dintre îndrumătorii noștri literari mai vorbise oare în 
aceste vremi de cele două condiţii esenţiale ale unui produs literar: 
materia şi forma? Nimeni. lată deci cum Bariț avertiza cu 30 de 
ani înaintea lui T. Maiorescu, asupra acestor două condiţii esen- 

_ţiale a unei opere literare, condiţii pe cari se bazează întreg stu- 
diul lui Maiorescu asupra Poesiei române. Şi aceasta e mult! 


') Art, „Limbi universale. Limbi destinate la moarte. Limba românească“. 
(Transilvania, V, 1872. N-rii 23-24. Deasemenea în Gh. Bariț: Studii şi arti- 
cole. Cu o prefață de loan Lupaș. Sibiu 1912, p. 5, 

2) „Foaie pt. minte“. Anul IL. 1838. p. 123. 

Centenarul lui Frederic Mistral 


de Petru [. Teodorescu 


Provensa întreagă — și alături de ea întreagă Franţa, la 
care s'au asociat reprezentanţi ai întregei lumi latine — a săr- 
bătorit implinirea a o sută de ani dela nașterea trubadurului la- 
tinităţii, a lui Frederic Mistral. Oraşele sudice, din stânga și din 
dreapta Ronului, din Provensa și din Languedoc, începând cu 
Maillane, orăşelul de reședință a lui Mistral, în ziua de 8 Sep- 
tembrie, pios și solemn. au evocat amintirea marelui poet epic 
din sud. Arles, Nîmes, Monpellier, Cannes, rând pe rând au fost 
în sărbătoare; Avignon și Marseile i-au ridicat câte un bust; 
Cassis a înălțat o statue lui Calendal, „le pecheur d'anchois“ 
eroul celei de a doua mari poeme a lui Mistral. | 


KA 
Ei 


% * 

Ce este provensala? De mult, dela obârșiile vechii limbi 
franceze „le vieux francais“, de prin secolele al X și XI, idio- 
mele îranceze vorbite în sudul Loirei și cunoscute sub numele 
de „langue d'oc“ se despărțiseră prin deosebiri profunde de 
idiomele vorbite deasupra Loirei, „la langue d'oil“, și care aveau 
ca centru de radiațiune culturală și politică provincia L'île de 
France. Nordul își avea trouverii săi, care duceau din castel în 
castel și din provincie în provincie svonul vitejiilor eroilor lui 
Caro! cel Mare sau povestea cutărei cetăți celebre a antichităţii 
In acelaș timp Sudul, mai bogat în amintiri şi în reminiscenţe 
culturale, își avea trubadurii săi, subtili și delicați poeţi lirici, 
cari continuau să cultive, sub noua formă de viață creștină me- 
dievală, tradiția culturei romane apuse. Să amintim oare că Pe- 
trarca este un discipol a! trubadurilor provensali? Să amintim 
că însuşi marele florentin, Dante Alighieri a stat la îndoială să- 
și scrie „Divina Comedia“ în limba italiană sau în provensală? 
Dar în această întrecere dintre Nord și Sud, Nordul învinge. 
Puterea mereu crescândă a regilor Franţei, odată cu extensiunea 
politică provpacă şi extensiunea culturală, impunând supremația 
limbei din Nord (la langue d'oil) sub forma idiomului din Liile 


de France, care isbutise să covârşiască și să unifice pe celelalte 
idiome. 


OBCU CLUJ 


= 50 


Se operează astfel un îndoit proces de unificare a Franţei 
— politică şi culturală — purtând pecetia Nordului. Din secol 
în secol, limba franceză câștigă tot mai mult în stabilitate, în 
preciziune și în claritate, iar literatura ei culminează în aceă 
splendidă eflorescență a clasicismului din secolul XVII. In acelaș 
timp idiomele din Sud, neisbutind să se unifice, vegetau în în- 
tuneric și în uitare. Limba pământului, glorioasa limbă proven- 
sală a secolelor X şi XI, se retrage smerită la sate, se cațără 
de stânci și se ascunde în brazdă. 

Dar vine secolul XIX. Din vijelioasa frământare a Marei 
Revoluții franceze se lămuresc și se precizează zorile unei noui 
vremi. Mișcarea romantică în plină ascensiune, dând la o parte 
trecutul inspirat de antichitatea greco-romană, se întoarce tot 
mai mult spre evul mediu național și creștin, iar în acest ev 
mediu, pe zarea îndepărtată a Sudului, descoperă literatura pro- 
vensală. Romaniștii suflă praful de pe îilele îngălbenite ale tru- 
badurilor și, odată cu scrierile lor, trezește la viață și reinte- 
grează în vechea ei cinste și limba provensală. Un grup de en- 
tuziaști, o nouă pleiadă, — termenul este propriu, fiindcă erau 
în număr de şapte, în tocmai ca și vechia pleiadă a secolului 
al XVI — însă o pleiadă a Sudului, organizată de poetul Rou- 
manille, întrun congres, ținut la Paris, în 29 Aug. 1852, proclamă 
în faţa lumei dreptul la viață al limbei provensale. Doi ani după 
aceea, la 21 Maiu 1854, întrun nou congres, mișcarea provensală 
își precizează scopul și-și întocmește programul de muncă. Astiel, 
prin stăruința lui Roumanille, a lui Mistral şi a lui Thsodore 
Aubanel ia ființă „Le Felibrige“, cea mai interesantă mişcare de 
regionalism literar din Franţa, în secolul al 19-lea. 


* 
* * 


lată cadrul în care trebue să privim pe Frederic Mistral. 
Intimându-l pământului său natal, limbei sale provensale și ge- 
neroasei mișcări a Felibrilor îl vom înțelege în întreaga lui va- 
loare, ca poet și ca simbol. 

Și mai înainte, o scurtă indicație biografică. 

Frederic Mistral (1830—1914) a văzut lumina zilei în 8 
Sept. 1830, într'o casă de fermă, „le mas du juge“, la câțiva ki- 
lometri de Nîmes. Singur copil al părinților săi, Mistral fu crescut 

de mama sa în cultul limbei provensale, care se infiltră în su- 
fletul copilului dela cântecele de leagăn până la rugăciunile, pe 
care le spunea în limba provensală, și până la poveştile minunate, 
în care îfrăia toată comoara de amintiri ale trecutului, de cre- 
dințe şi de superstiții ale poporului din Sud. lar mai târziu veni 
școala. O! ce adorabilă școală! cât de plină de libertate! „La 
classe d'un sou“ — clasa de cinci parale de cap de copil, pe 
zi, — în care învăța abecedarul; apoi „La classe de deux sous“, 
în care învăţa scrierea și socoteala. Dimineaţa, pornea de-acasă, 
mai exact, îl scoteau de-acasă chemările voioase „Frederi, Fre- 
deri“ ale celorlalți copii de fermă. Pornea la drum, îmbucând 
din tartina de miere, sau de magium de struguri. Dar de-acasă 
și până la școală, Doamne, sunt atâtea ispite în calea copiilor. 
lată un cărăbuş! copiii se opresc să-l vadă. Mai departe o șo- 
pârlă; copiii o urmăresc până la tufișul, în care se pitulează. Mai 
la vale un pod peste apă, iar alături, poftim şi rezistă ispitei! un 
smochin necules, copt gata. Imposibil să meargă mai departe; 
copiii se împart în două: unii se urcă 'n pom, alții se descalţă 
și se pun să bălăcească prin apă după pește..... iar școala, pe-a 
doua zi! „L'ecole buissonnitre“, de care vorbește Mistral în Me- 
moriile sale, a fost o realitate delicioasă în viaţa lui de elev. 
După Şcoala primară, pensionatul bunului Monsieur Donnat; erau 
copiii mai mult în crâng decât în clasă. Mai târziu liceul la 
Avignon. Oraş mare; colegii, băieţi spălați, fii de negustori şi de 
funcționari, vorbind îranțuzeşte nu numai la școală, ci şi în fa- 
milie. Limba provensală, oh! limbă de argaţi de fermă și de ser- 
vitoare. E jenant să o vorbeşti, e rușinos chiar. La liceu, deliqu- 
entul era pedepsit în ziua aceea să poarte „signum“, un fel de 
tăbliță atârnată de gât. Şi totuș, elevul Mistral, nu se poate des- 
Părți cu gândul de scumpa lui limbă maternă. Intro seară, la 
meditație, repetitorul său îl surprinde mototolind ceva. Ii ia din 
mână hârtia și ce-i văd ochii! „Miserere“ tradus în versuri pro- 
vensale ! Repetitorul, emoţionat, cu o tremurare abia stăpânită în 
glas, îi strânge mâna, zicându-i : „Şi tu!“. Repetitorul era poetul 
Roumaniile, 

Dela Avignon, Mistral trece la Universitatea din Nîmes, de 
unde peste câţiva ani se întoarce cu licența în drept. Post de 
funcţionar ori de judecător, onoruri administrative, acestea nu-l 





OBCU CLUJ 


atrag. Mistral se întoarce la Maillane. Cerul de peruzea al Pro- 
venței, soarele ei dogoritor, câmpia romană, întreruptă din loc în 
Joc de ferme, de buchete de migdali și de smochini, de chipa- 
roși și de micoculieri (un fel de ulm), drumurile romane albe 
de un praf ca de marmoră măcinată, valea Ronului și vântul 
Mediteranei, trecând vijelios peste câmpiile uscate ale Camarguei, 
toate aceste minuni ale pământului natal nu-l lasă pe Mistral să 
se înstrăineze în lumea amoriă a orașelor; el rămâne în Mai- 
llane, ca odinioară Virgil la Mantua, pentru a scrie „Georgicele 
provencale“, Eneida provencală. 
“% ai se 

Debutul, cu caracter de revelaţie a unui excepţional talent, 
şi-l face Mistral la Paris, cu poema sa Mireille (Mirsio) în 1859; 
a fost o uimire generală în lumea literară; Academia Franceză 
o premiază în 1861. După Mireille urmează Calendai, a doua 
mare poemă, publicată în 1867, ca și precedenta, în amândouă 
limbile: provensală și îranceză. Apoi Lis Isclo d'or (Les îles d'or) 
în 1873; Nerto în 1884; La Reino Jano (La reine Jeanne) tragedie, 
în 1890; lou Pouâmo dou Rose (le poăme du Rh6ne) 1897; lis 
Oulivadou (les Olivades), poezii lirice, în 1912, cu doi ani înaintea 
morții sale. Intre timp a publicat „Tresor dou Felibrige“ 
(1878—1886) dicționar enciclopedic provengal-francez; Moun es- 
pelido memorie raconti (1906) și o traducere în provensală a 
Genezii (1910). O operă considerabilă de o întreită valoare, In 
primul rând, creaţiune a unui mare talent epic, așa cum nu și 
l-ar fi putut închipui Voltaire, care spuneă: „Les francais n'ont 
pas'la tâte cpique“. Un poet care a acumulat în sufletul lui 
întreaga comoară de tradițiuni și de legende, de credințe și de 
superstițiuni alo patriei sale; care a plecat urechia la cântecele 
de leagăn și a tresăltat de bucurie la obiceiurile, la jocurile po- 
porului său; care a înţeles chemarea tainică a trupului de statuă 
romană, descoperită de fierul plugului în brazdă, alături de che- 
marea mistică a catedralei. 


Un poet care și-a iubit limba maternă mai presus de orice 
glorie și de ori-ce răsplată; care i-a închinat viaţa și geniul său 
spre a o ridică dela treaptă de idiom popular la rangul de limbă 

literară, aptă de a primi şi de a imortaliză creațiuni poetice 
mândră de trecutul glorios al trubadurilor. 

In al treilea rând, bard al latinităţii. Limba provensală, prin 
faza de evoluţie la care sa oprit, nu știu cum, amintește mai 
de aproape limba latină; prin înrudirea ei aparentă cu idiomele 
alpice — friuliana, ladina și retica — prin asemânarea ei isbi- 
toare cu sarda, cu catalana și cu spaniola din America de Sud 
apare ca o soră mezină, mult timp ignorată, a celorlalte limbi 
romanice și ca o trăsătură de unire între ele. De altă parte, 
gruparea îelibrilor provensali prin legăturile, pe care le-a între- 
ţinut cu reprezentanţii de îrunte ai acestor literaturi, prin con- 
cursurile de poezie pe care le-a organizat și la care invitau pe 
barzii întregei lumi latine, a întreținut vie conștiința latinităţii şi 
sa plasat, pentru a zice astiel, în centrul acestei conștiințe. Poetul 
nostru, Vasile Alexandri, la un astfel de concurs de poezie, or- 
ganizat de Felibri la Monpellier, a luat cupa latinităţii, ca premiu 
pentru imnul Gintei Latine; iar Frederic Mistral, pe lângă inte- 
resul permanent ce a arătat ramurei latine dela gurele Dunării, 
a închinat țării noastre una dintre cele mai îrumoase ode ale 
sale. lată valoarea de simbol a lui Mistral, iată apoteoza lui de 
bard al latinității. 


* 
% % 


Când un mare talent apare la orizontul câmpului artistic, 
un legitim sentiment de îngrijorare peatru gloria proprie coali- 
sează pe ceilalți artişti împotriva inoportunului nedorit. In cel 
mai bun caz îi conced că nu e întru nimic mai mare de cât 
ultimul dintre ei. Nu tot așa a fost cu Frederic Mistral, când 
în 1859 pentru prima oară descindea la Paris, elegant, frumos, 
emoţionat, pentru a prezentă lumei pe Mireille a sa. Cel puţin 
nu așa l-a primit Lamartine, marele poet, retras în melancolică 
singurătate, pentru a redijă noi prefețe operelor sale complete. 
In primul dintre cele două „Entretiens“, publicat în Aprilie 1859, 
înainte de apariţia în public a Mireille-i, iată ce scrie Lamartine 
despre Virgilul dela Maillane: „Je vais vous annoncer une bonne 
nouvelle. Un grand potte epique est n“. La nature occidentale 
men fait plus, mais la nature meridionale en fait toujours, Il y a 
une vertu dans le soleil.... Un poăte, qui cree une langue dun. 

idiome“. Lamartine aveă un suflet prea mare, prea curat, prea 
generos. El nu puteă invidiă; dimpotrivă, în Mireille a lui. Mistral, 
el vedeă o continuare firească a marei lui epopei asupra desti- 
nului uman, epopee pe care împrejurările politice îl împiedicaseră 
de a o termină, dar din care dăduse două admirabile îragmente: 
Jocelyn și La chute d'un ange. 

Duioase legături de prietenie a avut Mistral cu un alt mare 
scriitor al timpului său, provengal și acela, și îndrăgostit de 
pământul natal tot așa de mult ca și Mistral însuși: cu Alphonse 
Daudet. In minunatele sale „Lettres de mon moulin“, Daudet 
consacră o schiță poetului Mistral, pe care, într'o duminică plo- 
ioasă de toamnă, se dusese să-l vadă — erau vecini; moara lui 
Daudet se afla ia câţiva kilometri de Maillane. — Mistral eră 
acasă și scria versuri: „le chapeau de îfeutre sur Ioreille, sans 
gilet, en jaquette, sa rouge taillole catalane antour des reins, 
V'oeil allume, le feu de Pinspiration aux pommettes, superbe, avec 
un bon sourire €legant comme un pâtre grec, et marchantă 
grands pas, les mains daus les poches, en faisant des vers....... 

Trec anii. Mistral dăduse cea mai mare parte a operii sale 
şi coboră spre bătrânețe. Incununat de glorie și înconjurat de 
respect unanim, patriarhul dela Maillane eră tot mai des vizitat 
de publicul admirator și de tinerii scriitori. In acea vreme, com- 
patriota noastră, poeta Comtesse de Noailles, pe atunci abia 
adolescentă, în casa părintească dela munte, în Savoia, a cunoscut 
pe marele Mistral: „il restait debout, son baton d'olivier â la. 
main, daus le lumineux encadrement de la veranda ouverte. Le 
riant regard assure, la bouche &panouie, les mains cordiales du 
visiteur, semblaient faire accueil a ses hâtes differents, car lă 
un Mistral posait son pied de pâtre auguste, il 6tait chez lui. 

In special, scriitorii din Sud ţineau să fie prezentați marelui 
bard. La o serbare în Vaucluse în 1888, povesteşte Charles 
Maurras, cum a cunoscut el pe Mistral. Prezentatorul lui Maurras 
a avut grije să insiste: „tânărul scriitor e provensal“. Mistral a 
făcut ochii mari: — „Mais de quel endroit de Provence?“ — 
De Martigue. Până aproape de seară Mistral a avut atenţiune 
afectuoasă pentru tânărul său compatriot. Charles Maurras aveă 
atunci numai două zeci de ani. Cu îndrăsneala și desinvoltura 
inerente vrâstei, Maurras atacă problema viitorului limbei pro- 

vensale, căreia nu-i întrevedeă nici o perspectivă; ji se păreă 
tânărului vorbitor că însăși mișcarea felibrilor nu condusese la 
rezultate apreciabile. Şi aceste aprecieri — fără a-și da seama 
că însângeră inima ascultătorului său — i le șopteă lui Mistral. 
Puţin abătut, însă fără să trădeze mâhnire și fără să se revolte, 
Mistral l-a ascultat îndelung. Târziu, când tânărul își epuizase 
verva, cu încredere și cu siguranță de sine Mistral l-a făcut 
atent asupra interesului, cu care întreagă lumea latină privește 
la renașterea provensală, asupra succeselor reale obținute de 
mișcarea felibristă și cum tinerei generaţii îi revine datoria tocmai 
de a continuă lupta, în loc dea o privi cu scepticism. Sub far- 
mecul persuasiv al vocii, care aveă sonorități de cântec, ca o 
lumină de fulger trecu prin spiritul lui Maurras : înţelesese rostul 
fără de seamăn al oamenilor de geniu asupra destinelor limbilor, 
ca și asupra destinelor popoarelor. Câtă vreme va rămâne un 
singur scriitor să prindă în mâinele sale și să înalțe tot mai 
sus torța aprinsă a limbei proversale, ori cât de restrâns va îi 
publicul cititor, această limbă va trăi. 

Poeţii germani în oglinda tălmăcirilor 
românești 
— Traduceri, imitații, influenţe — 
(Studiu de literatură comparată) 
de Ion Gherghel 
Il. 


Interpenetrarea literară este o condiţie esenţială pentru înflorirea. oricărei 
literaturi. Pentruce se studiază o literatură? Cum au ajuns Germanii la pro- 
pășirea propriei lor literaturi? Condiţiile normalizării influențelor străine. Va- 
loarea selecțiunei şi nevoia cunoaşterii în original a operelor de tălmăcit. — 
Condiţiile unei bune tălmăciri. Părerile câtorva dintre literaţii noştri. Tălmă- 
- cirea congenială iese uneori din sfera traducerii propriu zise. — Herder despre 
traduceri. Traducerea liberă şi textuală. Rostul cercetărilor în domeniul lite- 
raturii comparate. — Indrumarea ce trebue să se deie traducerilor în școală, 


Dupăcum există unele asemănări între întâmplările din viaţa 
singuraticilor oameni, aşa se pot constata aspecte asemănătoare 
și în viața colectiv-sufleiească a diferitelor popoare. Cauze iden- 
tice produc aceleaşi efecte și în mersul evolutiv al literaturilor. 
Oricare din literaturile bogate ale popoarelor culte este pentru 
noi un isvor nesecat de învățăminte. În special în ceeace pri- 
veşte literatura germană, folosul e considerabil, întrucât această 
literatură este una din cele mai instructive. 

Cercetătorul ajunge să se convingă că, drumul ce-l străbat 
acum scriitorii și poeţii noștri, l-au străbătut, odinioară, și alții, 
că nu sântem singurii care am avut de suferit influenţe străine, 
și că aceste influenţe de cele mai multe ori au promovat des- 
voltarea literaturilor naționale. Recitind cuvintele rostite de către 
d-l prof. S..Mândrescu cu prilejul deschiderii cursului de limba 
şi literatura germană la Universitatea din București,!) simțim 
imediat asemănarea între viaţa literaturii germane şi viața sbu- 
ciumată a literaturii românești. Inrâuririle din afară, departe de 


') „Întreaga viață din literatura germană se poate considera o luptă în 
contra piedecilor venite din afară, ca o luptă de asimilare a ceeace au luat 
dela străini, ca o luptă uriaşă de a rămânea independentă, de a nu-şi pierde 
caracterul naţionali“. Lecţiunea de deschidere. ... Buc. 1905 p. 18. 

a-i imprima pecetea înstrăinării, i-au oțelit puterea de rezistență 
și de afirmare a propriului suflet. 

Spiritul Românului fiind comprehensiv, firea lui fiind adap- 
tabilă, el prinde repede, asimilează ușor și știe să profite de ele- 
mentele de cultură ce le împrumută. Totuși lipseşte încă frumo- 
sului românesc — exprimat în opere poetice — acel dramatism 
sufletesc, ce caracterizează și ridică, în scara valorilor literare, 
capodoperile marilor literaturi. Literatura noastră privită în în- 
tregul ei, prezintă mai mult un aspect descriptiv. Printro cufun- 
dare mai asiduă în adâncurile vieţii omenești, printre înţelegere 
mai umană a suferinței, printr'o pătrundere mai profundă a vieţii 
sufletești, vor reuși, cu timpul, și reprezentanţii scrisului românesc 
să imprime literaturii noastre acel caracter simbolic care suge- 
rează atâtea gândiri și evoacă atâtea simţiri în plăsmuirile poe- 
tice ale altor neamuri.!) Pentruca să se poată ajunge la acest 
rezultat este absolută nevoe ca artistul român să nu disprețuiască 
niciun isvor ce ar putea să contribue la îmbogățirea vieţii sale 
sufletești și la adâncirea spiritului său. 

Ne punem întrebarea: pentru ce se studiază o literatură? 
Şi răspundem: scopul este dublu, mai ales în ceeace-i privește 
pe mânuitorii condeiului. Aceștia urmăresc pe de o parte lărgirea 
cercului lor de cunoștințe, iar pe de altă parte ei tind să tragă 
cât mai multe învățăminte din experiența altora, profitând chiar 
și din greşelile lor. Pe lângă câștigul intelectual și moral se în- 
crestează astfel pe răboj și unul de ordin artistic și estetic. 

Cum au ajuns Germanii la apogeul literaturii lor? — Evi- 
dent că prin împrumuturile luate din alte literaturi. Modelele din 
aceste literaturi străine „i-au făcut să fie geloși de literatura lor 
națională şi au conlucrat cu toții să o ridice la acelaşi nivel cu 
literaturile mai bogate“.?) Cu drept se poate mândri Gervinus?) 
că singur Germanii au străbătut, pe drum greu și anevoios, dar cu 
suflet înălțat, până la cea mai înaltă treaptă de întlorire literară, 
luându-și ca model clasicismul antic grecesc, neoprindu-se la cel 
greco-roman; că ideal de artă cum şi l-au făurit Goethe și Schiller 


+ 


1) Cf. Aspecte în Năzuința românească 1926—V p. 43. 
2) $. Mândrescu: op. cit. pag. 17. 
3) Geschichte der deutschen Dichtung. Ed. V, vol. |. p. 6-7. 

nu şi l-au putut făuri poeții altor neamuri; că cine dorește să 
ajungă la adevărata cultură a inimei și a spiritului nu poate să-i 
nesocotească pe poeţii germani; și, în sfârşit, că acela care do- 
rește să pătrundă în tainele clasicismului din anticitate, nicăiri 
nu va afla interpreți mai competenţi decât în Germania, a cărei 
literatură se bucură de un renume mondial. 

Dacă reprezentanții literaturii germane n'au stat pe gânduri 
să recurgă la împrumuturi cu scopul de a-și înviora și împro- 
spăta literatura, înmulțindu-i rădăcinele, dacă acest procedeu îl 
întâlnim la toate naţiunile mari, cu atât mai natural și mai ju- 
stificabil trebue să ne pară tendința îmbogăţirii unei literaturi 
prin împrumuturi când e vorba de o literatură tânără cume a 
noastră. 

S'ar putea însă să se obiecteze că elementele străine, de- 
parte de a contribui la evoluţia unei literaturi, constitue mai mult 
o piedecă, un balast. Şi nu-i cu totul lipsită de temeiu această 
afirmaţie. Pentruca o influență culturală străină să nu constitue 
o primejdie pentru evoluţia normală a poporului influințat, se 
cer următoarele două condiții esenţiale: 1. Influenţa străină să 
nu fie din cale afară puternică și 2. diferenţierile psihologice 
între acela care exercită înrâurirea și acela care o primește să 
nu fie atât de pronunțate, încât să constitue o piedecă pentru 
asimilarea elementelor de cultură străină.!) 

Evident că asupra literaturii noastre cea mai pronunțată și 
mai fecundă înrâurire o va exercita şi în viitor literatura fran- 
ceză, afinitățile sufletești între aceștia și noi fiind mai multiple 
și mai adânci.:) Astiel se explică şi faptul că cercetătorii noștri 
şi-au îndreptat privirile mai mult asupra raporturilor literare dintre 
literaturile popoarelor neolatine — în special lit. franceză și ita- 
liană — și literatura română. Asupra legăturilor literaturii noastre 
cu literaturile altor popoare — ne gândim, firește în primul rând 


') Cf. 1. Iordan; Infl. culturale în Năzuinţa 1925—I1V pag. 26. 

2) Tot astiel regenerarea lit. germ. din sec. al XVIII-lea se datorește 
influenţei literare a unui popor înrudit sufletește cu Germanii: conaţionalilor 
lui Shakespeare. Dar cine ar putea să afirme că influența lit. franceze, spre 
pildă, nu și-a avut şi ea rostul ei în reglementarea evoluției literaturii ger- 
mane, fie chiar negativ, prin recunoaşterea şi evidențierea elementelor ce-i 
stânjeneau propășirea ? ! 

la Germani — s'a scris relativ puţin. Cât sânt de necesare ast- 
fel de studii o documentează D-i Hari Kurt Kiein în studiul : 
Alte und neue Arbeitsziele der germanistischen Studien an den 
rumănischen Universităten. D-l Klein precizează: „Die Aufgabe, 
die geleistet werden muss, ist eine doppelte. Es sind aut der 
einen Seite die Beziehungen festzustellen, die von der deutschen 
Literatur als der ălteren und umfangreicheren zur rumănichen 
fiihren; auf der anderen Seite sind die Wirkungen zu untersuchen, 
die vom Rumănentum auf das deutsche Schrifttum ausgegan- 
gen sind“.t) 

Problema tălmăcirilor nu-și va afla, la noi, o deslegare sa- 
tisfăcătoare, până când cei care se ocupă, în practică, de ea nu-și 
vor da seama, între altele, de valoarea selecțiunei operelor de 
tălmăcit. Pentruca aceasta să se facă cu sistem, este nevoe de 
cunoaşterea temeinică, în original, a respectivei literaturi străine, 
Cât despre limbă nici nu mai vorbim. Cum sar putea traduce 
altiel direct dela isvor, iar nu prin intermediul altei traduceri?! 
E păcat că se practică acest procedeu pe o scară atât de întinsă.?). 


* 
%* % 


5) Dr. Karl Kurt Klein : Rumănisch-deutsche Literaturbeziehungen. Hei- 
delberg, 1929 pag. 13. — Autorul a şi trecut în domeniul realizărilor în al 
doilea studiu, din aceiași carte, mai amplu de cât cel citat: Rumănische Be- 
ziehungen in der deutschen Literatur Siebenbiirgens bis zur Mitte des XIX 
Jahrhunderts. 

3) „Dacă Românii n'au ajuns încă să poată sta alături de popoarele 
din Apus subt raportul literaturii, apoi asta îşi are pricina şi în faptul că 
poeţii noştri nu cunosc deajuns, atât cât le trebuie pentruca să-şi îmbogă- 
țească gama sufletului, şi mai cu seamă ru cunosc pe cale directă operele 
poetice ale celorlalte popoare afară de Francezi“. I. Iordan: Infl. culturale 
în Năzuinţa 1925 — IV pag. 32; 7. Scurtu atacă cu vehemenţă întrun articol 
(Traducătorii de contrabandă sau traducătorii traducerilor) pe nepricepuțţii în ale 
limbilor străine. Vezi Sămănătorul 1909 — VIII pag. 787. Cu drept cuvânt scrie 
apoi d-l G. Murnu: ...„ Dorinţa şi ambiția interpretului nu e să dea o îngăimare 
sau palidă copie a originalului, ci o lucrare spontană, proaspătă, de expresie 
originală care, prin efectele obținute, i se poate juxtapune măcar prin echi- 
valență. „Știe şi iscusitul tălmăcitor al nat tel homerice... „cât de puţin se 
apreciază la noi după merit o asemenea intreprindere ingrată“. Aminteşte şi 
d-sa că este o ruşine cum se fac unele traduceri indirect, după alte traduceri, 
şi ele mediocre. — „Nicăiri nu se vede un mai vast câmp de măcel nu numai 
de opere secundare, ci chiar de celebre capodopere clasice“. Poeme străine, 
București 1928 (în prefaţă pag. 2). 


OBCU CLUJ 


a ID) 


Mulţi au încercat, dar puțini au isbutit, să făurească în 
practică bune traduceri româneşti. Pe de altă parte s'au găsit la 
noi unii, care s'au străduit să fixeze, în teorie, condiţiile și nor- 
mele unei traduceri reuşite. Munca celor dintâi vom avea ocazie 
s'o apreciem, în cele ce urmează. La acest loc ţinem să înre- 
gistrăm osteneala unora dintre principalii teoreticiani.!) 

Pe la 1838, anul întâiu al apariţiei foaiei sale literare, scrie 
G. Barif un articol despre traduceri (pag. 4—7) reprodus în 
anul 1865 de către Arune Pumnul în Lepturariu rumâînesc (Tom. 
IV, Partea II, pag. 58—61) subt titlul: Măestria traducerii. lată 
unele din judicioasele păreri din articolul lui G. Bariț: „Mae- 
stria traducerii nu stă numai întro manipulaţie seacă de a îm- 
brăca lucru dintro limbă streină cu cuvinte din ceialaltă, a face 
o copie mecanică de ziceri, dar datoria traducătorului este, mai 
ales în lucrurile poetice... să cuprinză însuşirile originalului cu 
un duh de artist și fiind cunoscut de aproape cu geniul amân- 
durora limbilor, să păzească de regulă principală: Exprimă cu- 
getul poetului aşa după cum ar fi făcut aceasta de ar fi scris 
în limba ta; numai aceasta va fi traducere adevărat poetică“. 
Autorul articolului examinează apoi valoarea traducerilor tex- 
tuale (care uneori se coboară până la proză, rămânând însă 
fidele) în comparaţie cu traducerile libere. Pentruca rezultatul 
să fie satisfăcător „e de dorit ca.... pe poeți... să-i traducă 
iar numai poeți“. In sfârșit G. B. ne dă drept modele vred- 
nice de urmat diferite traduceri germane din literatura latină 
și franceză și laudă străduința societăţii literare din Bucu- 
rești, care dădu o îndrumare sănătoasă traducerii clasicilor 
vechi și noi, dând „aripi puternice și sbor însuflețitor limbei 
românești“. După șapte ani Bariț revine asupra problemei tra- 
ducerilor scriind . câteva note introductive,?) în care aminteşte 
despre traducerea cărților religiei, ale bisericii precum şi a celor 


1) Facem acest lucru, fiindcă scopul nostru nu este să lămurim numai 
chestiunea intluențelor literare şi culturale cu specială considerație asupra 
problemei traducerii și imitației, ci să ilustrăm totodată și contribuţia litera- 
ților şi scriitorilor noştri cu privire la luminarea acestor aspecte din literatura 
română. inta noastră este deci dublă: nu numai explicativă ci și informativă. 

=) O încercare de traducție, (din Cicero) în Foaie pentru minte, inimă şi 
literatură 1845 — VIII 264—66. 

„şcolastice“. După ce trece apoi în revistă rolul de animator a 
lui Eliade, își încheie articolul cu câteva considerații asupra fe- 
lului cum să se facă „traducțiile“ la noi: ....„mai literate sau mai 
mult populare“. Declinându-și competința de a rezolvi această 
problemă adaugă totuşi : „Opinia noastră ar îi, că traducțiile fără 
să devie vulgare adecă cum am zice proaste, trebue să fie deo- 
camdată mai mult populare. Vor veni apoi ani şi zile, întru cari 
fiii și urmaşii noștrii vor face alte traduceri de aceiaşi scriitori 
„mult mai curate în limbă și mult mai limpede oglinditoare de 
originale, fără totuși ca traducătorii să scadă (sic!) de șclavi 
(sic!) a terminilor și a frazelor străine, fără ca să jărtiească sau 
buna sunare înțelesului sau pe acesta aceleia“. 
Mai e nevoe să comentăm că scriitorul acestor rânduri a 
vorbit cu grai de profet? 


Sânt anumite norme, anumite precepte asupra cărora toți 
- teoreticianii, care au abordat chestiunea tălmăcirii, au căzut de 
acord. Faptul acesta ne dispensează de a insista asupra părerilor 
fiecăruia în parte, întrucât aceste păreri Ss'ar raporta la condițiu- 
nile fundamentale ale problemei ce urmărim, rămânând doar să 
înregistrăm aporturile speciale ale fiecăruia. 

Dintre scriitorii noștri mai vechi Al. Odobescu s'a ocupat 
mai intensiv cu teoria traducerii!) având în vedere tălmăcirile 
făcute din clasicii elini și latini. Dupăce formulează condițiunile 
generale ale unei tălmăciri reușite, Al. O. cere, mai presus de 
orice, limpezime în concepție și exprimare: „Ceeace este limpede 
şi lămurit în mintea omului, el poate so și exprime cu claritate 
şi cu preciziune“. Această axiomă a logicei literare, banală în 
aparență, este, — pusă în practică — garanția succesului și în 
ale tălmăcirii. Această însuşire prețioasă se poate desvolta, cu 
timpul, prin studiu. Lupta va îi foarte grea la început. „La prima 
încercare, la primul atac fiecare se va înspăimânta de neputin- 
țele sale“. Dar cutezătorul să nu-și piarză curajul, ci să se li- 
pească de model „precum vâscul de stejar“, nizuindu-se să-i 
„Soarbă“ tpată „virtutea“. Traducătorului îi cere Al. O. să fie 





1) Vezi cărticica: Condiţiunile unei bune traduceri. Bibl. Căminul Nr. 
149-50, Bucureşti. 

limpede, corect, elegant, cumpănit şi inteligibil; să întrebuinţeze 
„0 limbă românească aleasă, dar totodată înţeleasă“. 

Despre condiţiunile ce trebue să le îndeplinească bunele 
traduceri ne vorbește, în timpul mai nou, d-l Petre Grimm în- 
trun frumos studiu de literatură comparată.!) Întâia condiţie esen- 
ţială ce o cere d-sa este ca traducătorul să dispună de o limbă 
destul de bogată. După cum un Shakespeare nu a putut să fie 
redat în nemțește decât după prelucrarea și adâncirea limbei 
germane de către Goethe şi șeprezentanții principali ai roman- 
tismului, tot astfel zadarnic și-au încercat puterile poeţii noștri 
să îmbrace în haină românească valori literare superioare înainte 
de a fi cizelat dalta măiastră a lui Eminescu marmora limbei 
românești. A doua condiție esenţială pentru reușita unei tradu- 
ceri este simpatia ce o simte interpretul pentru opera ce tălmă- 
cește. Opera tradusă trebue să răspundă unei adevărate nevoi 
sufletești: tălmăcitorul găsește în originalul ce-l traduce idei și 
sentimente ce-l frământă şi 'pe el, cărora însă el însuși n'ar fi 
putut să le deie o expunere atât de artistică. 

Unul dintre cei mai aprigi luptători pentru realizarea unor 
traduceri românești bune și complete este d-l Ștefan Bezdechi. 
Referindu-se ca și Al. Odobescu, la tălmăcirea vechilor clasici 
elini și latini, d-l Şt. B. se ocupă în prefața traducerilor d-sale 
din Ovid?) şi de problema traducerii în sine, preocupându-l, în 
special, chestiunea cum se face o traducere bună. DI Şt. B. deo- 
sebește două aspecte ale problemei: unul se referă la stilul tra- 
ducerii, adecă la veșmântul lexical, iar altul la forma interpretării 
originalului: proză sau versuri. Cu privire la vocabular d-l Şt. 
B. cere ca acesta să redeie „cât mai fidel atmosfera și intenția 
originalul“. Stilul să fie mai presus de toate unitar și nici decum 
un „mozaic pestriț“. Traducere bună nu poate fi decât aceea, 
care păstrează atmosfera și coloritul stilului din original. Cu pri- 
vire la formă d-l Şt. B. observă cu bună dreptate, că lucrul prin 
cipal este talentul traducătorului. Pentru un adevărat talent forma 
este indiferentă. Dacă-i meșter cu adevărat, tălmăcitorul va găsi, 


1) Traduceri și imitațiuni româneşti după literatura engleză în Dacoro- 
mania III, 1924 p. 312—317. 

2) P. Ovidius Naso: Tristia. In românește de Ștefan Bezdechi, Cluj, 
1930 pag. XXXV—XXXIX. 

neapărat, forma cea mai nimerită de transformare „prin afinitate 
şi intuiție“. 

Toţi cercetătorii sânt de acord că o prestațiune cu adevărat 
superioară în domeniul tălmăcirii este un fenomen literar foarte 
preţios, dar foarte rar. Pentru ca să reuşești pe deplin, trebue 
să fii tu însuți o fire de artist, să ai o inimă simțitoare, de poet; 
să fii cel puţin un talent, dacă nu ţi-e dat să fii congenial; să 
ai darul clarităţii în concepție și expunere, să dispui de o limbă 
bogată care să-ţi servească drept instrument de exprimare; să fii 
cuprins de patima desinteresată a artei, simțind o deosebită 
atracţie față de capodopera ce tălmăcești; să ai o stăruință și 
răbdare deosebită de a cizela, neîncetat, asperitățile formale și 
de a completa insuficiențele de fond, (tălmăcirea fiind mai mult 
o operă de râvnă contemplatoare decât de inspiraţie originală). 
Mai trebue apoi să-ți făurești un stil unitar, mlădios și sugestiv 
care să-ți servească la reproducerea fidelă a nuanţelor și colo- 
ritului din original și, în sfârșit, să dispui de simțul tainic care 
să te conducă la aflarea sigură a formei celei mai adecvate de 
transformare. Numai din contopirea acestor însușiri esenţiale se 
naşte tălmăcitorul la înălțimea cerințelor artistice. Și nici chiar 
în aceste condițiuni excepționale opera tălmăcitorului nu va atinge 
valoarea artistică a originalului. De altfel tălmăcitorul unei ca- 
podopere nu poate să aibă pretenția să egaleze și cu atât mai 
puțin să întreacă modelul său. Se întâmplă totuși, uneori, și mi- 
nunea aceasta, dar în acest caz intră în funcțiune inspirația, care-l 
ridică pe tălmăcitor dincolo de granițele tălmăcirii. Pe această 
treaptă „traducerea“ încetează de a mai îi traducere. Modelul nu 
mai este pentru tălmăcitor decât un motiv poetic, dela care pur- 
cede; crescându-i aripele inspiraţiei, el se avântă în lumea crea- 
toare de valori proprii. Căci la urma urmei puțin importă ce 
creezi şi de unde ai împrumutat motivul poetic. Totul se învârte 
în jurul enigmatului şi mult discutatului cam??— Ştim doar din 
însăși gura lui Goethe că „cel mai frumos semn al originalității 
este să știi să desvolţi o idee împrumutată cu atâta rodnicie, 
încât nimeni să nu poată să afle ușor cât bun străin zace as- 
„cuns întrânsa“. — Să ne gândim numai o clipă la sonetul „S'a 
stins viața falnicei Veneţii“!... Este acest juvaer al literaturii ro- 
mâne o traducere, o imitație sau o creație proprie? Oricât sar 

părea de paradox, el este tustrele la un loc. lntâia variantă a lui 
Eminescu se razimă puternic pe sonetul lui Cajetan Cerri. Pentru 
evidenţiere le dăm pe două coloane: 


Venedig!) 
(1859) 


So oit ich seh' in diistrer Mondesheile 

Wie, folgend einem innren dunklen Zwange, 

Das Meer sich schmiegt in nie gestilltem 
Drange 

Wild an Venedigs bleiche Marmorschwelle — 


Ist's mir, als wăre diese dunkle Welle 

Ein diist'rer Knabe, der, verstort und bange, 

Auf der Geliebten bleicher 'Todtenwange, 

Getăuscht von Neuem sucht des Lebens 
Quelle. 


Und tânt dann durch die 6de Kirchhofsstille 

Vom Markusturm die zwâlfte Stunde, 
schaurig, 

Wie das Gestâhne einer Schmerzsibylle: 


So ist's, als wenn aus einem dumpfen Grabe 


Veneția 


Când sub lumina lunei clar-obscură 
Eu văd pornită de durere-adâncă 
Plângânda mare, ce venind s'aruncă 
Pe-ale Veneţiei trepte de marmură 
palid-pură, 


Atunci îmi pare cum că unda sură 

E un copil ce cu durere amară, 

Ar vrea și pe-a miresei față moartă 
încă 

Viu să trezească viața ca șin 
natură. 


Can ţintirim tăcere en cetate, 
Ca glasul dureroaselor sibile 
Din turnul Marco miezul nopții bate. 


Şi pare-atunci c'ale istoriei file 
Ca din mormânt şoptesc întu- 


Das Wort ertânte, wehmutsvoll und traurig: necate: 
„Lass ab! die Todten stehn nicht auf, o „Morţii mwnvie — în van temcerci 
Knabe!“ copile“. 


Întâia variantă este, după cum vedem, o traducere liberă. De 
altcum însuși Eminescu a mărturisit acest fapt, indicând deasupra 
uneia din variantele sale, aflătoare în secția manuscriselor dela 
Academia Română (Nr. 2262 f. 193), isvorul „după G. Cerri*. 


1) Sonetul italianului „cu sufletul înstrăinat“ l-am reprodus după 7. Grămadă: Mi- 
hail Eminescu (Contribuţiuni la studiul vieţei şi operei sale) în Mitteilungen des rum. Insti- 
tuts. Heidelberg, 1914 Voi, L. p. 257. — La pag. 255 ni se spune: Sonetul (lui Eminescu) şi varian- 
tele sale sunt o traducere — în cazul cel mai bun o imitație, ce-i drept genială” In revista 
Datina din lulie-Sept. 1929—Vil pp. 102-104 — număr închinat în întregime memoriei lui 
Eminescu — Al. Dima arată motivele pentru care sonetul eminescian „nu poate fi considerat 
nici ca traducere, dar nici ca imitație, ci ca o creaţie proprie prin forma nouă şi mai adec- 
vată ideii“. D-l A. D. se gândeşte, probabil, numai la ultima variantă. Și se contrazice sin- 
gur. Vorbind de „o continuă deviare dela original“ şi de „un proces concomitent de origi- 
nalizare la Eminescu“, spunâud apoi că „paternitatea ideii trebue s'o recunoaştem lui 
Cerri“, mărturiseşte singur, indirect, că înainte de a se îi înălțat Eminescu până la creaţia 
proprie, a trecut prin laboratorul tălmăcirii și al influenţei, ceeace nu scade însă nimic din 
valoarea acestei unice realizări literare. 

Intâiul care a atras atenţia cercetătorilor asupra acestui împrumut literar a fost d-l 
]. A. Rădulescu-Pogoneanu. (Vezi Conv. lit. 1902—XXXV nr. 5 pp. 404 şi 407) D-sa scrie: 
„E probabil că originalul după care s'a inspirat Eminescu e în nemțeşte;.., suntem siguri 
că „imitaţia“ lui Eminescu e cu mult superioară originalului“, 

Dela întâia formă a sonetului, citat mai sus, până la cize- 
larea măiastră ce încoronează sforțările unui poet genial! căruia 
îi reuşeşte să se smulgă din lumea tălmăcirii și a imitaţiei, 
avântându-se pe aripele inspiraţiei, în lumea creațiilor proprii, 
putem să urmărim, pas de pas, procesul de originalizare. Nu e 
locul aici pentru această analiză. Reproducem totuși măcar cea 
mai cunoscută dintre variante, cu scopul de a scoate în relief 
distanța străbătută de poetul nostru: 


S'a stins viața falnicei Veneţii, 

N'auzi cântări, nu vezi lumini de baluri; 
Pe scări de marmură, prin vechi portaluri 
Pătrunde luna înălbind pereţii. 


Okeanos se plânge pe canaluri. 

El numan veci e "n floarea tinereții, 
Miresei dulci i-ar da suflarea vieţii, 
Izbeşte'n ziduri vechi, sunând din valuri. 


Ca *n țintirim tăcere e 'n cetate. 
Preot rămas din a vechimei zile, 
San Marc, sinistru miezul nopţii bate. 


Cu glas adânc, cu graiul de Sibile, 
Rostește lin în clipe cadenţate: 
„Nu *'nvie morţii — en zadar, copile!“ 


E mai presus de orice îndoială că această rară și minunată 
îloare eminesciană este născută dintro fericită fransplantare. E 
o altoire. Şi una din cele mai reușite. 


* 
%* % 


Dar să ne întoarcem la umilii şi nesocotiţii tălmăcitori de 
rând. Aureola originalității celor aleși n'o să se resfrângă şi 
asupra capetelor disconsideraţilor reproducători. Şi cu toate acestea 
meritul lor este incontestabil. Modesta lor contribuţie îşi are și 
ea prețul său. Deși-s idei isvorite în alt creer, tălmăcitorul și le 
însuşește, Deşi-s simțăminte ce au mișcat și frământat mai întâi 
inima şi sufletul creatorului, traducătorul se identifică cu ele. 
Deși se sbuciumă, aruncat între Scylla fondului și Carybda 

formei, îndrăsnețul cuceritor de bunuri literare străine nu se 
înspăimântă. Chiar şi scepticii, în teorie, se avântă uneori să-și 
încerce puterile în practica tălmăcirii. Exemplu clasic în privința 
aceasta este W. v. Humboldt!) — lar iscusitul și clarvăzătorul 
Herder ne dă următoarele poveţe: „So leicht unsere Handwerks- 
recensenten es halten iiber Ubersetzer hoch einher zu fahren, 
und ihre Sprachfehler zu zeigen, so halte ich's fiir die feinste | 
Kritik, genau den Mittelstrich zeigen zu kânnen wie ein Ubersetzer ! 
seinen beiden Sprachen nicht auf ein Haar zu nahe treten soli, 
der, aus welcher und in welche er iibersetzt. Eine zu laxe Uber- 
setzung, die unsere Kunstrichter gemeiniglich frei und unge- 
zwungen nennen, siindigt wider beide; der einen tut sie kein 
Geniige, der anderen erweckt sie keine Friichte. Eine zu sehr 
anpassende Ubersetzung, die leichte, muntere Seelen sklavisch 
schelten, ist weit schwerer; sie eifert fiir beide Sprachen, und ş 
wird selten so geschătzt als sie es verdient“. 

Aici Herder atinge chestiunea traducerii libere și textuale. 
Apropiindu-te prea mult, cuvânt de cuvânt, de original, ești ame- 
ninţat să pierzi contactul cu propria-ți limbă. Dacă, în schimb; 
ţii cu orice preţ să te exprimi cu eleganță, neaoș, în limba în 
care traduci, atunci rişti să te prea îndepărtezi de nuanțele din 
original. Cât să înclini spre o parte sau spre alta, nu se poate 
fixa prin reguli. Cel mai bun lucru este să se păstreze un eckilibru 
între aceste două tendințe. Bunul simț și instinctul literar, se- 
condat de gust rafinat și reflexiune stăruitoare va duce pe orice 
tălmăcitor de talent la liman. — „Alles kiinstlerische Schaffen 
hat seine eigentliche Kraft auf dem Gebiete des Irrationalen; 
so auch das des IJbersetzers“.2) 

Mulţi privesc cercetările din domeniul literaturii comparate 
cu neîncredere. La urma urmei ce valoare poate să reprezinte 
indicarea isvoarelor, se întreabă scepticii. Intrucât cercetătorul se 
oprește la această simplă indicare de isvoare, firește că nu a 
făcut vreun lucru mare. Dacă însă el nu se mărginește la atât, 
ci tinde să străbată mai adânc, arătând cum i-a reușit poetului 


?) Aeschylos Agamemnon. Metrisch iibersetzt. Leipzig 1816. Vezi în 
introducere pp. XV—XXI. 


) Paul Cauer : Die Kunst des Ubersetzens. Berlin, 1914 p. 7. 

să dureze, mulțumită elementelor împrumutate, o lume cu totul 
nouă, care fără de răsărirea în conștiința artistului a acestor ele- 
mente niciodată nu sar fi născut, atunci munca și râvna des- 
coperitoare a cercetătorului nu este de prisos,!) Poetul e suveran 
să apeleze sau la unica carte nescrisă a naturii sau la ori şi ce 
carte scrisă, de pretutindeni şi de totdeauna. Nu mult importă 
de unde s'a inspirat. Dar foarte important e cum a prelucrat mo- 
tivul poetic împrumutat. Asta s'o lămurească cercetătorul și atunci 
și-a făcut cu prisosință datoria. 


* 
% *% 


S'a generalizat convingerea că orice cuvânt dintro limbă 
își are echivalentul, perfect identic, în altă limbă. Zadarnică ră- 
mâne însă pretenţia alcătuitorilor de dicţionare de a ne făuri 
echivalentul cuvintelor, căci această pretinsă echivalență nu va 
ajunge să însemneze, în toate cazurile, şi identitate. Este mai mult 
un raport de sinonimie între pretinsele echivalente din diferitele 
limbi! Mai ales când e vorba de tălmăciri poetice, o concepţie 
simplistă, în sensul că două limbi oarecare nu ar fi, în ultima 
analiză, decât expresiunea dedublată pentru una și aceiaș noţiune, 
nu ne va conduce la ținta dorită.?) 

Şcoala este chemată să deschidă, la vreme, ochii spirituali 
ai eleviior (din rândul cărora se ridică viitorii tălmăcitori de va- 
lori literare) asupra acestei concepții strâmte și fundamental gre- 
şite. La începutul studiului unei limbi străine nu se va putea 
da, firește, decât o singură noțiune, în limba maternă, ca echi- 
valent al cuvântului străin. Sar primejdui întreaga clădire, dacă 
fundamentul mar fi zidit din piatră mare, solidă, unică. Dascălul 
să nu scape însă din vedere că metoda asta este numai mijlocul 
nu și scopul în sine. În clasele superioare el va trece, treptat- 
treptat, la lămurirea multiplelor semnificații și, adâncind mate- 
rialul lexic, va dovedi ucenicilor săi intelectuali prin acest pro- 
cedeu, bogăția nesfârșită și varietatea uimitoare a nuanțe!or de 


:) Cî. Dr. Karl Kurt Klein op. cit., în prefață, pag. XII. 

*) Pe lângă sensul său orice cuvânt e încărcat de reziduurile unei sen- 
sibilități acumujate de veacuri şi determinate de fatalități etnice și de condiții 
istorice : sensul lui e traductibil, nu însă și tezaurul senzorial conţinut în su- 
netele lui“. E. Lovinescu, în prefața volumului cu poezii traduse din Carducci 
de către Giuseppe Cifareili. Buc. 1928. 

înțeles. Elevii trebue să se familiarizeze cu ideea că dicționarele 
nu sânt opere desăvârșite, că ele nu pot să înregistreze întreaga 
gama de sensuri, isvorîte unele din construcţii sintactice recente 
şi că, în sfârşit, fiecare tălmăcitor și interpret conştiu este dator 
să contribue el însuși la completarea — ca să nu zicem la de- 
săvârşirea — dicționarelor. Numai printr'o astfel de îndrumare, 
aplicată metodic și cu pătrundere, vom putea să scăpăm de pri- 
mejdia mecanizării în traducere. 

Se va infiltra viitorilor tălmăcitori convingerea că limba 
nu este o haină pe care s'o desbraci cu ușurință de pe corpul 
gândurilor şi s'o înlocuești cu alta, (cum spunea și G. Bariț) ci 
ea este oarecum concrescută cu fondul ideologic, de care numai 
cu greu și cu mare grijă poate fi despărțită, întrucât ea nu este 
numai o simplă formă, ci şi o parte din conţinut.!) 

li vom lăsa apoi pe elevi să-și încerce puterile cu traduceri 
literare grele, arătându-le că ceeace poate să fie redat dintr'o 
limbă străină în limba maternă este adesea numai sâmburele 
ideologic, care se aseamănă cu o „pasere smulsă“, pe care za- 
darnic încercăm s'o împodobim cu alte pene nouă.?) Zadarnic, 
în cele mai multe cazuri; dar nu în toate cazurile. Opintirea şi 
isbânda spiritelor congeniale, care știu să se pătrundă de tainele 
capodoperelor omenirei, reușind să le redeie toate subtilită- 
ţile, reprezintă o mângăire și o recompensă ce ne face să iertăm 
pusderia de încercări nereuşite. — In şcoală, dealtcum, lucrurile 
se prezintă cu totul altfel. Aici se pregătesc abia și se oțelesc 
spiritele în vederea rezolvirii ulterioare a problemelor mai difi- 
cile în ale tălmăcirii. Aici se coc abia spiritele congeniale; dar 
nu totdeauna li-e dat să se desvolte în condiţii prielnice, întrucât 
tradiția creată în şcoală de a se mulțumi, în traducere, cu o co- 
respondență aproximativă?) — luându-se drept normă identitatea 
dintre cuvintele diferitelor limbi — reprezintă o piedecă destul 
de serioasă care încătușează adesea și spiritele de elită. 

Tendinţa școalei trebue să fie deci întroducerea elevilor 
în tainele nuanțelor lingvistice, chiar dacă nu ar fi să pătrundă 


1) Cî. Keller Iulius, Die Greuzen der Ubersetzungskunst; citat după 
P. Cauer op. cit. p. 4. 

2) Cf. P. Cauer, op. cit. p.5. 

3) Cf, id. ibid p.5. 

în adâncurile acestui labirint decât câțiva aleși, înzestrați cu 
simțul intuiției, al instinctului și al orientării în materie lingvis- 
tică. Şcoala nu poate și nici nu vrea să se ieie la întrecere cu 
tălmăcitorii formaţi, ieșiți în arena vieții literare, Totuși tradu- 
cerile din școală ce se ridică peste nivelul mediocrităţii îşi au 
și ele rostul şi farmecul lor. Ele nu se fixează niciodată în lan- 
ţurile tiparului, ci, an de an, curg necontenit: aceleași unde ale 
aceluiaș părău și totuși mereu alte și alte valuri. Tălmăcirea 
poate să nu fie întotdeauna la înălțimile literaturii pure, în schimb 
ecourile din originalul veșnic viu şi veşnic prezent farmecă și 
completează lacunele interpretării.!) | 

E bine apoi ca școala să cultive legăturile cu viaţa literară. 
De aceea, după ce elevii vor fi terminat cu tălmăcirea unei opere 
sau a unui fragment de capodoperă, e bine să li se atragă atenţia, 
prin lectură sau indicare de isvoare, asupra traducerilor artistice 
ale scriitorilor şi poeților încercaţi. Exemplele acestea, pe lângă 
laturea instructivă, mai au darul să deștepte în sufletul elevilor 
dorul de creaţie proprie. 

În conclusie, școala are un dublu ideal: 1) Limba în- care 
se traduce să fie adevărata limbă vie, neaoșă, frumoasă, bogată, 
împodobită cu florile naturale şi proaspete ale livezilor şi câm- 
piilor proprii, iar nu cu podoabele artificiale și conservate, pro- 
venite din importuri de cuvinte și întorsături străine.— 2) Caracterul 
poetului sau scriitorului, atmosfera și coloritul operei tălmăcite 
se vor păstra, în redare, cu sfințenie, — Mai e oare nevoe să sub- 
liniem că aceste cerințe sânt greu de îndeplinit? Că pentru îm- 
plinirea celei dintâi ţi se cere cunoașterea ireproşabilă a propriei 
limbi, iar pentru rezolvirea problemei din urmă pătrunderea în 
spiritul autorului și al operei şi formularea din lăuntru în afară 
a expresiunei celei mai adecvate?!? Deși postulatele acestea 
rămân pentru școală un ideal, ea are totuși datoria să facă să 
se întrevadă culmile până la care cei aleși vor putea să străbată. 
Şcoala este datoare, ca o mamă bună, să le deie tuturora merin- 
dele de drum. Să le deie din toată inima, fără să se îngrijoreze 
că ele nu vor fi folosite, cu adevărat, decât de către puţinii aleși. 


(Va urma). 


?) CE id. ibid. p. 7—8. 

Partea literară 


Răvaș ardelenesc 


Domnului |. U. Soricu 


Prin săhastru de cocor, 
Spune-i mândrei ca din carte 
Că ni-i dorul tot un dor, 
N'ar avea 'mpăratul parte. 


Şi-i mai spune când o vezi 
Aşteptându-mă pustiu, 

Că-s cătană la honvezi 

Şi i-aș scri de-aș ști să scriu. 


Dar mi-a fost norocul slab 
Şi cătana fără jude!]... 

Şi nici vorbă de urlab, 
Prin săhastru, nu s'aude. 


Ci să-i spui că de-așa baiu, 
Am eu leac să mi-i înțărc: 

Că-l dau dracului de Craiu 

Intr'o zi și fug în bărc! 


Dumitru Olariu 

Dimineaţă de iarnă 


Ca un lucrător tocmit cu ziua, 

Dimineaţa mă aşteaptă zgribulităn tindă ; 
Am privit din perni mototolife, 

Față albă, nedormită, în oglindă. 


Binecuvântat-au vitele în țarc 

Si-au pornit să roadă firele de pae, 
Peste-aroma grea de ciai și vis, 
Dimineaţa îmi pătrunde în odae. 


Șin tăcerea ațâțată de nesomn, 

A rămas nedumirită în picioare, 
Insemnând ca la sfârșit de basm, 
La fereastră semne albe de'ntrebare. 


Const. Munteanu 

Noapte de iarnă 


Afară, vântul scotoceşte ca un bătrân argat 
Care-a uitat să meargă să se culce; 
Umblă desigur să-și aștearnă pat, 

Când iarna somnul e atât de dulce... 


Par'c'a pătruns în sală cineva 

Și-a apăsat încet pe clanţă... 

Ce vrei argate? Vrei ceva? 

O pătură mai mult poate, o zdreanţă? 


Hei, câte ierni am împăcat în strai, 
Când o porneam în cap cu luna; 
Numai atâţi arginţi să ai! 

Și încă ierni mai grele ca acuma... 


Dar s'a răcit deabinele; pe semne 
Jăraticul s'a mistuit în vatră; 

Mai adu fată vre un braț de lemne, 
Că braţul tău par'că-i tăiat în piatră 


Și sânii tăi sunt căni de porcelan... 


Povestea asta-i mult mai veche de un an 
Şi-mi pare că se spune mai departe: 
Eu am citit-o însă într'o carte. 


Const, Munteanu 

Amintirile părintelui Archip 
de Gh. Tulbure 


Situată cale de-o poștă dela Arad, 


„pe Mureş în jos 
pe un mal frumos", 


mănăstirea Bodrogului, văzută din depărtare, pare mai mult un 
conac boieresc. Abia după ce te-ai apropiat bine de vechile zi- 
duri alburii, începi să deslușești, printre ramuri de nuci și sal- 
câmi, o turlă de biserică cu crucea'n vârf. lar din frunzișul plo- 
pilor, care-i țin strajă, ți se desveleşte în urmă conturul nu toc- 
mai svelt al clopotniței, lucind în bătaia soarelui. Ajuns la poarta 
de fier, parcă tot nu-ți vine să te dumirești, că te afli întrun 
lăcaş de închinăciune. In loc de negre siluete cu barbă şi potcap 
ți se ivește în față un furnicar de servitori și argaţi de ambele 
sexe, Vasta ogradă a mănăstirii este un amestec pitoresc de 
oameni, de cară 'mcărcate și de vite, care mișună sgomotos 
printre grajduri, hambare, şoproane, șuri, cotețe și alte acareturi 
de acest fel. Insăși clădirea de lângă biserică, în care sunt chi- 
liile, o căsoaie turtită și nătăvăloasă, cu obloane mari, văduvă 
de orice stil și expresie arhitecturală, pare mai mult o magazie 
de cereale decât o casă de adăpost sufletesc. Miros de tămâie 
nicăiri. In loc de liniştea și pacea sfintelor citanii, pretutindeni 
o forfoteală de mușuroi şi o atmosferă de bâlciu. 


In adevăr mănăstirea Bodrogului, atunci când am cunos- 
cut-o eu, avea 'un rost mai mult agrar decât duhovnicesc. Un 
microcosm sui generis, păscut de aceleaşi preocupări profane 
Și ros de aceleaşi păcate, ca oricare cuib omenesc. Călugării 
maveau nimic din sihăstria și ascetismul „fraţilor“ lor din alte 
părți ale ortodoxiei. Stăpâni ai unei imense moşii, zestre moște- 
nită din vremile feudalismului clerica!, ochii trupești și sufletești 
ai cuvioșilor bătrâni erau îndreptaţi foarte mult spre pământ şi 
foarte puţine la cer. 

O concentrare a gândurilor în ceeace se chiamă „meditaţie 
religioasă“, o retragere în cutele mai adânci alc sufletului, o clipă 
de extaz în faţa adevăruriior de credință, o înălțare morală către 


OBCU CLUJ 


DR A 


rosturile vieţii monahiceşti, către frumusețile lucrurilor cerești și 
deșertăciunea celor pământești, — așa ceva nu se pomenea la 
sfânta mănăstire. Ferească Dumnezeu! Copleșiţi de trebile go- 
spodăriei, cine putea să se lapede aici de grija cea lumească? 
Cine mai avea vreme să stea de vorbă cu sine, cu Dumnezeu 
sau cu sfintele scripturi? Cei câțiva călugări sortiți să urmeze 
căile Domnului umblau cu totul pe alte cărări: făceau pe logo- 
feții de moșie. O moşie în care totul era de arândat, de vândut, 
de exploatat și de preschimbat în arginți sunători. Și din roa- 
dele căreia fiecare se străduia se culeagă ceva şi pentru pro- 
« priul chimir. Şase zile din săptămână se vindeau bucate, lemne, 
vin, ţuică, poame, viței, purcei și alte bunătăţi din darul pămân- 
tului. lar în ziua a şaptea — ziua Domnului — se vindeau 
masle, acatiste, sîeștanii, deslegări și alte leacuri tămăduitoare 
de suflet, din darul lui Dumnezeu. Cum însă aceste din urmă 
erau o marfă mai puțin căutată, e lesne de 'nțeles, că grija celor 
duhovnicești era cea mai neglijată din preocupările profesionale 
ale cuvioşilor părinți. Și astfel, în loc să-și piarză vremea cu 
pravila şi canoanele, Sfinţiile lor „lăsau chilia la pustia“ și pre- 
ferau s'alerge, cu anteriul sufulcat şi cu comănacul pe ceafă, 
afară la câmp, sau la pădure, prin grădini și livezi însorite şi 
mai ales printre cârdurile de secerătoare, aplecate seducător 
asupra lanurilor de grâu. 


st 


E mult de când am petrecut o vacanță între călugării Bo- 
drogului. Vre-o patru bărbi încâlcite și soioase alcătuiau întreg 
soborul mănăstiresc. Nici unul din ei nu îmbrăcase rasa din 
tinerețe. Unul fusese cismar, altul măcelar, celălalt cântăreţ și 
ultimul popă de mir alungat de săteni. Ne mai putând s'o scoată 
la capăt cu prima meserie, li s'a abătut să se călugărească, pro- 
babil călăuziți de vechea zicală, că „la bătrânețe și dracu se 
face călugăr“. O spun, ca nu cumva să vă închipuiţi, că i-a adus 
la mănăstire o tragedie zguduitoare, o dragoste mare și nenorocită, 
în fine o crâncenă luptă internă din acele care fac pe om să 
fugă de lume pentru a-și regăsi echilibrul, pentru a-și adormi 
inima sfâșiată, sau pentru a-și putea păstra castitatea trupului. 
Râvna de a călca pe urmele lui Christos nu-i obseda câtuși de 

puțin şi la adică nici unul nu şi-ar fi tăiat degetul, ca să-și po- 
tolească sângele 'nfierbântat de „ispita diavolului“, cum a făcut 
părintele Sergie din celebra nuvelă a lui Tolstoi. 

Mai vie și mai neștearsă decât a celorlalți călugări, mi-a 
rămas în minte imagina părintelui Archip. Probabil pentru că 
părintele Archip era economul sfântului locaș și de câteori îi 
făceam vizita în cancelarie mă trata cu vin şi cu anecdote 
pipărate. 

Era o namilă de om cât o catapeteasmă de biserică. Doi 
ochi negri şi mari, ale căror ape nu erau limpezi niciodată, 
aruncau de sub stuful sprâncenelor niște lumini pline deo 
beatitudine de ospăț. Barba de patriarh cu care se coniundau 
două mustăți groase, ca două vrăbii sure, încadra un obraz tu- 
ciuriu din naștere, tăbăcit şi colorat liliachiu în urma contactului 
cotidian cu aghiasma din fundul pivniţii. 

Rar exemplar de călugăr, la care harul duhovniciei să se 
contopească cu darui golirii paharului într'o atât de perfectă și 
nedespărțită unitate. Adevărat că părintele Archip, pe lângă alte 
virtuți firești, avea şi o voce de se cutremurau toți sfinții din 
icoane. Şi ca nu cumva să-i ruginească, o stropea de zor, repe- 
tând mereu versurile lui Goethe: 


„Wer nicht liebt Wein, Weib, Gesang 
Ist ein Narr sein Leben lang“... 


pe care le recita ori de câte ori venea vorba de rostul vieții ome- 
nești. Impodobit cu atâtea calități era firesc să-1 găsesc în scaunul 
de administrator al sfintei mănăstiri, o demnitate la care ținea 
mai mult, decât la toți sfinții din sinaxar. Sfinţia sa era doar 
un fel de Sân-Petru, care deținea cheile hambarelor, ale casie- 
riei și ale pivniții. 

— Numai eu și Dumnezeu știm cu câtă trudă și zdroabă 
am ajuns să pun mâna pe cheile mănăstirii şi să le smulg din 
ghiara Sârbilor — îmi spunea într'o seară, golind un pahar de 
vin fiert și 'ndulcit cu zahăr, că zicea, că parcă-l ia cu frig. 

— Când am intrat în chinovie eram singuru! român, cei- 
lalţi „trați“ erau Sârbi, m'ar mai fi pomană de ei. Stareţ era ar- 
himandritul Cornelie Zivcovici, un Sârb afurisit şi lovit cu leuca, 

Rar călugăr, care să fie citov la cap, pentru că, vorba aia, dacă 
pe un mirean îl ispitește un drac, pe călugăr îl ispitesc șapte: 

Dar ăsta avea niște năravuri, de gândeai că toți diavolii 
joacă balalaica "n el, 

Focul cel mare, care-l ardea la inimă era: S'ajungă vlădică, 
Îi intrasen Cap, că pentru cinstea arhieriei nu sa născut pe 
lume călugăr mai vrednic, ca dânsul. Firește că, în afară de el, 
nici văcarul mânăstirii nu era de această părere. 

Când îl apucau năbădăile dorului de mitră, ne oprea unde 
„nentâlnea, de multe ori în pragul bisericii, și ni se lăuda 'n gura 
mare. 

— Ce credeţi, că am să mai stau mult aici între nişte 
călugări proști ca voi? Eu sunt mai învățat, decât toți vlădicii, 
așa să ştiţi voi! Am învățat geografie, istorie, chemie, gramatică 
și... (aici se oprea poticnit, ne mai ştiind să spună obiectele 
din clasa a treia sau a patra de liceu, pe care sa lăuda, că a ter- 
minat-o înainte de a intra în călugărie), Eu ar trebui să fiu 
episcop, nu să mă prostesc aici cu voi! Striga la urmă și dis- 
părea îurios, ca o furtună. — Fireşte, fireşte — aprobam noi în 
cor, abia ţinându-ne râsul în spatele lui... 

Mănăstirea asta aparţinea, ca și astăzi, la dieceza Aradului. 
Vlădica nostru de-atunci cunoștea bine pe stareţ și ştia ce-i plă- 
tește pielea. Mai ales, că eu îl țineam la curent cu tot ce se 
petrecea în mănăstire. Dar nu ştia cum să scape de el și'n 
chipul acesta să isgonească şi limba sârbească din mănăstire. 
Căci, cât era de nebun starețul, dar la una se pricepea: Să 
zvinte tot. Averea asta mare n'aducea venit de un gologan. Sta- 
rețul toca tot ce putea. Restul îl fura Nana Marița, bucătăreasa, 
Și cu nepoata ei, care stătea pe-aici cu lunile și era „bine“ cu 
starețul. Era un jaf şi o pradă, încât abia puteam să-mi ascund 
câte-o damigiană de vin, să-mi mai mângăi zilele. 

Episcopul era hotărit să-l curețe întrun fel sau în altul. 

Dar cum și'n ce chip? 

Planul trebuia bine ţesut şi tăinuit, nu cumva să prindă 
nebunul de veste. O întâmplare neprevăzută ne veni în ajutor. 

Patriarhul Sârbilor, în drum către Budapesta, se oprește la 
Arad. Viădica îl întâmpină la gară, îl duce cu alai la reședință 

și-l găzduiește ca pe un împărat, La despărțire patriarhul îi spune 
mișcat: 

— Cum să-ți mulţumesc? Când vei avea vreodată nevoie 
de mine, sunt la dispoziţia Preasfinţiei Tale... 

— Poate altădată — răspunse Vlădica. Nu trece mult şi 
cei doi ierarhi se'ntâlnesc în Pesta, la casa magnaților. Vlădica 
nostru — care "ntre timp îşi țesuse planul, că era mare vulpoi — 
îi spune patriarhului de starețul din Bodrog și-i cere ajutorul, 
ca să scape de el. Și așa iscodesc și pun la cale, ca patriarhul 
să-i scrie igumenului o scrisoare frumoasă, în care să-i spună, 
că aflând de meritele, de calitățile şi de ştiinţa lui vastă și pro- 
fundă, l-a luat în combinație pentru cea mai apropiată vacanţă 
în scaunul de episcopi. La Sârbi, fireşte. 

Zis şi tăcut. Îi scrie patriarhul scrisoarea şi-l încarcă pe 
stareț cu laude și complimente. Și la urmă adaugă: — „Dar 
pentruca să ne atingem scopul, este neapărată nevoie, ca prea- 
cuvioșia ta să părăsești Bodrogul și să treci ca igumen la una 
din mănăstirile noastre mai mari, din Banatul Sârbesc, unde poți 
să-ți pui în lumină darurile și virtuțile alese cu care te-a în- 
zestrat Dumnezeu....“ 

Când a citit scrisoarea patriarhului stareţul să-și iasă din 
minţi nu altceva. 

S'a urcat în trăsură și aţă la Arad să-i spună vlădicului 
vestea cea nouă. 

— Nu-ţi spuneam eu preacuvioase? ln scurt timp eşti epis- 
cop, dacă asculți povața patriarhului. Nici nu s'ar cădea să-l re- 
fuzi, dimpotrivă să-i mulțumeşti frumos şi să te muţi la mănăstirea 
Meşiciului, de pildă, ca să nu-ţi pierzi viitorul... 

Îmbătat de limbajul seducător al vlădicului, care se pricepea 
de minune să aplice fabula corbului cu vulpea, igumenul căzu în 
laţ şi se hotărî să nu scape mitra, pe care de data asta o vedea 
aievea plutindu-i deasupra creștetului. 

Prost e cine n'o apucă să şi-o pună pe cap! 

Se întoarce la mănăstire schimbat la față și hotărît să ne 
lase. La toți servitorii se lăuda acum căn scurtă vreme are să 
fie episcop. Noi făceam pe nemângăiații, cu toate că inima din 
noi sta să sară dela loc. Vlădica-i dăduse ideia să se pregătească 
de aşa fel, ca în ziua de Sân-Petru, sărbătoarea care urma peste 

vreo două-trei săptămâni, să poată pleca cu totul. In cazul acesta i! 
i-a promis, că are să vină și preasfinţia sa la mănăstire, ca să-şi îi 
ia rămas bun după toată cuviinţa.... 
In adevăr au și'nceput „pregătirile“. Asta însemna, că sta- 
rețul a 'nceput să vândă tot ce se putea prefacen bani la iu- 
țeală: vinurile din pivniţă, ţuici, viței, purcei, galițe și câte toate. 
Banii îi punea la chimir. Nana Marița fura şi ea pe dealtă parte. 
Eu le vedeam și tăceam. 
Intro bună zi i se năzare aşa din senin şi începe a se 
răsti la noi: 
— Ce, gândiţi că plec? Vreţi să scăpați de mine, ştiu eu. 
Dar m'am răsgândit. Nu plec. Aţi înțeles? Nu plec, na. Nu mai 
vreau să fiu episcop. Du-te și-i spune vlădicului. Du-te Archipe, 


Striga și afurisea pe sârbește ca un ieșit din minţi. Un duh 
rău îi şoptise, pasă-mite, că i se întinde o cursă. Cu nebunii nu 
e de glumit — îmi zic eu în mine. 

Pân' la Sân-Petru mai erau două zile, Vlădica trebuia să 
aile totul, cu orice preţ, ca nu cumva să vină zadarnic la mănăs- * 
tire și să am scandal. Dar nu-mi pierd cumpătul. Aştept să se 
înopteze bine, ca s'adoarmă toţi. M'așez la masă şi scriu câteva 
rânduri. Pela ceasurile unsprezece din noapte ies din chilie, 
îmbrăcat în haine civile, ca să nu mă cunoască nime, și mă 
strecor tiptil din mănăstire, de nici câinii nu m'au simțit. Era o 
noapte neagră ca păcura. Cerul era întunecat de nouri negri și 
sufla un vânt turbat, care semăna vijelie și furtună. Fulgerile se 
jucau prin văzduh ca niște săgeți aprinse. 

Merg în goană, cad de câteva ori pe brânci, că de 'ntu- 
nerec nu-mi vedeam nici degetul și ajung la Mureș. Trec apa 
cu luntrea. Pe malul celălalt, la casa pădurarului, era lumină. 
Bat în fereastră. 

— Dormi Ştevo? la vino afară ! 

Şteva pădurarul era omul meu de încredere. lese numai 
de cât, speriat că mă vede la ora asta în pădurea mănăstirii. 

— Trebuie să-mi duci o scrisoare la Măria Sa, la Vlădica 
în Arad. Să 'ncaleci ca gândul şi să alergi ca vântul, Să-l scoli 
din somn şi să i-o dai în mână. Ai priceput? Dar bagă de seamă 
să nu știe nimeni pe lume, Nimeni pe lume... 

Cât ai bate 'n palme pădurarul o porneşte 'n goana calului, 
taie pădurea ca o pasăre și pela miezul nopţii bătea la poarta 
episcopiei. 

— Cine-i ? întreabă un glas din casă. 

— Ștafetă dela mănăstire — răspunde călărețul. Când aude 
episcopul se scoală din pat la moment, îmi citește a dausiie și "mi 
răspunde cu creionul pe dosul scrisorii mele: 

— Poimâine, în ziua de Sân-Petru, la ceasurile zece precis 
să 'ncepi sfânta liturgie. Dă de știre poporului din satele vecine 
să vină la biserică toți cu mic cu mare. Eu voi sosi cu suită 
mai numeroasă. Pregătește masă pentru toți. Starețul să nu aile 
nimic de sosirea mea... 

Sosește și ziua de Sân-Petru. Biserica mănăstirii se umpiuse 
de lume, curtea şi grădina erau înțesate de temei și copii din 
două Bodroage. Punct la zece dimineața se opresc trei trăsuri în 
faţa porţii de fier de lângă altar. Vlădica coboară din caleasă, 
îşi îmbracă mantia de arhiereu, își ia cârja şi camilafca şi intră 
în biserică. Eu eram în altar, tocmai intrasem în liturghie. Când 
am zărit pe vlădica mi-a crescut inima, deși de altă parte eram 
cu ghiața 'n sân, că Sârbul face pozna și nu vrea să plece. 

După câteva minute mă uit de după perdea, şi văd că 
sosește și ștarețul palid ca ceara şi cu ochii hoibaţi. Abia atunci 
aflase, că Vlădica e 'n biserică. S'așază în strană lângă el și se 
închină. După câteva minute văd, că sapropie de Vlădica şi-i 
șopteşte ceva la ureche. ÎI chema în altar, „că are să-i spună 
ceva foarte important“. Dar episcopul, care ştia că Sârbul are 
să-i spună, că „s'a răsgândit și nu mai pleacă“ se făcea mut și 
surd, Stătea smirnă cu ochii cufundaţi în cartea de rugăciuni. 
De vre-o trei-patru ori l-a tras starețul de mână. Dar vlădica 
era chinez şi basta. Când isprăvesc liturghia văd, că vlădica 
coboară din strană, cu cârja 'n mână, se postează majestuos și 
liniştit în fața altarului, tuşește una, chip că-şi drege glasul, Și 
începe a cuvânta: | 

— „ldbiților mei fii sufleteşti ! Zi mare şi însemnată este 
ziua de astăzi în viața acestei sfinte mănăstiri. Zi de despărțire, 
zi de rămas bun, dar în acelaş timp zi de bucurie. Astăzi pleacă 

din mijlocul vostru, se desparte şi ne lasă pentru totdeauna acela, 
care vreme de 30 de ani a fost părintele vostru sufletesc, mult 
iubit și prea cinstit. Preacuvioșia Sa părintele Arhimandrit chemat 
după voia Domnului să slujească deacum într'o mai înaltă treaptă 
a preoţiei și a vredniciei pleacă azi dintre noi“. 

Şi dă-i înainte pe tonul ăsta. Şi-l ridica pe Sârbul până'ntrai 
noulea cer. L-a încărcat de virtuţi și de podoabe sutletești și pe 
urmă l-a parentat, de tot poporul a'nceput să lacrimeze. Şi eu 
eram mişcat, zău așa! Între timp însă starețul dispăruse. Văzând 
de ce e vorba — cănțelegea bine românește — s'a strecurat 
frumușei din biserică și a tulit-o în casă gesticulând. 

S'a închis în chilie și anceput a se plimba ca un turbat, 
bombănind pe sârbește fel de îel de biesteme și înjurături. In 
acelaș timp însă își făcea socoteala, că vlădica are să-i facă o 
vizită și totuşi are să-i spună, că degeaba sa mai ostenit și a 
mai cuvântat aşa de frumos pentrucă iu pleacă și punct. Episcopul 
însă, mai şiret, i-a ghicit gândul. Şi ca să evite orice explicații, 
după biserică a trecut cu suita direct în grădină, de unde mi-a 
trimis vorbă să-l vestesc când va ti masa gata. 

Intru smerit la stareț să-l învit la masă. Mă primeşte îniu- 
riat, cu mâinile ridicate spre cer, cu fața destigurată, și se repede 
la minine: 

— Ce crede Vlădica, că plec? Nu şi nu! 

Pe mine vreți să mă trageţi pe sfoară? Pleacă și-i spune! 

Zicând acestea își scoate potcapiul și-l izbește furios de 
perete. Apoi se răstoarnă gâtăind în jilțul lui de piele roasă și 
începe a geme ca un taur. li ridic camilaica de jos, o șterg și 
i-0 pun pe cap. 

Pofteşte la masă și-i spune vlădicului, — zic eu, ca să-l 
potolesc şi să-l amăgesc. S'a supus ca un copil și a pornit după 
mine, fără să zică o vorbă. 

Masă mare, de sărbătoare. 

Suita episcopului, noi călugării, câţiva cărturari din satele 
vecine, preoți, notari, învățători. Eu bătusem toba cea mare. În 
iruntea mesei vlădica, la dreapta lui starețul. Amândoi tăceau 
chitic. Tăceam cu toții, de credeai că suntem la colivă. In as- 
cuns însă câțiva ne trăgeam cu coada ochiului. 

Când eram la friptură dintr'odată inc! ţac! s'aud sunete de 
vioară. Pe coridor un tarai de lăutari trăgeau de gândeai că ri- 
dică mănăstirea în slavă. 

Starețul sare ca mușcat de şarpe și izbind cu cuţitu "n 
masă strigă către mine: 

— Archipe! Ce-i aici? Mănăstire-i asta ori cârciumă? 

Eu tac ca peștele. 

Episcopul stătea aplecat pe farfurie, clipind șiret din ochi, 
ca să-și ascunză zâmbetul, ce i se furișă 'n barbă. Cum am 
aflat în urmă, chiar el comandase lăutarii ca să-i facă Sârbului 
paradă. 

Starețul n'a mai zis nici cârc. Și-a pus capul în piept şi 
a stat mut şi pleoștit, ca o cârpă udă. 

Episcopul ridică masa, se 'nclină şi iese. Starețul se re- 
trage şi el ca un câine plouat în chiliile lui. La ușă vlădica-mi 
face semn. M'apropiu şi-mi șopteşte încet să mă duc după stareț 
și să-i pachetez calabalâcul. lar la ceasurile trei să se tragă din 
nou toate clopotele, ca semnal de plecare. 

Apoi, urmat de anturajul său, episcopul se retrage iarăși 
în chioșcul din grădină, unde li se servește cafeaua. 

Intre timp curţile mănăstirii erau pline de țărani și ţărance 
în haine de sărbătoare. Feciorii și fetele jucau, ca la rugă. Soa- 
rele dogorea ca un cuptor aprins. 

Şi'n timp ce starețul se plimba în chilia lui, ca un dulău 
în cușca hingherului, monologizând furios, că nu pleacă nici 
mort, eu ajutat de un servitor îi scoteam frumușel rufele, cărţile 
și hârțoagele din dulapuri și le'ngrămădeam la iuțeală în coșuri 
șim lăzi. 

Deodată clopotele mănăstirii încep să spintece văzduhul. 
Sunetul lor ni se părea acum trist și dureros, ca la îngropă- 
ciune. Trăsurile şi căruțele mănăstirii, ale episcopului și ale ce- 
lorlați oaspeți stăteau gata de plecare, cu caii echipați și gătiți 
cu flori şi cu cârpe roșii. 

Vlădica din grădină dădea ordinele și eu le executam cu 
sfinţenie. 

Întru la stareţ, după ce-i pusesem bagajelen trăsură, și-l 
vestesc plecat c'a sunat ceasul bunului rămas. Când deschid uşa, 
pătrunde deodată cu mine și un val din răsunetul clopotelor. 

Starețul îmi căzu în brațe cun oitat lung și înăbușit, de cre- 
deam cacum îl lovește damblaua. 

— Totul e gata, preacuvioase. Am venit să-ți sărut mâna 
și să-mi dai binecuvântarea din urmă — zic eu smerit, prefă- 
cându-mă, că mă podidesc lacrimile. 

— Boje, boje, pomoși mi! (Doamne Dumnezeule ajută-mi!) 
exclamă starețul cu mâinile ridicate spre cer. Şincepu a suspina. 

Îi dau mantaua, potcapiul, bastonul și-l îmbrac într'o adâncă 
tăcere. Se supunea acum la toate ca un somnambul. Deodată se 
oprește și rămâne încremenit în mijlocul odăii. 

Cu ochii în lacrimi se apleacă și sărută pe rând, în formă 
de cruce, cei patru pereți, borborosind ceva pe sârbeşte. Se clă- 
tina pe picioare. Îl apuc de braț frumușel și-l scot afară. Când 
aparen ușă un chiot prelung răsună din sute de guri: Să tră- 
iască Măria Sa! Erau sătenii, cari, — veseli, că scapă de el, — 
îl aclamau din răsputeri, în vreme ce clopotele sunau, de cre- 
deai, că te ridică'n slava cerului. 

In momentul acesta apare şi vlădica din grădină. ÎL ia prie- 
tenește pe stareţ de braț și-i iace semn să urcen trăsură, lângă 
dânsul. Apoi sentoarse spre mine: 

— Îți predau cheile mănăstirii. Şi până la noi ordine tensăr- 
cinez cu administrarea ei. 

Vizitiul a dat bici cailor şi alaiul s'a pus în mișcare. 

Eu am rămas, cu cheile în mână, privind înlemnit în urma 
lor. Dangătul prelung al clopotelor s'amesteca cu chiotele cre- 
dincioșilor. Cătră seară am intrat în biserică și am slujit cea 
dintâi vecernie pe românește. Lăcrimam toți. 

Așa am izgonit limba sârbească din mănăstire și ne-am 
făcut stăpâni aici. Dumnezeu să-i răsplătească Vlădicului, că mare 
diplomat era şi bun cap a avut. Cât am putut i-am răsplătit și 
eu, căci preasânția sa ma numit apoi pe mine „stareţ“. Şi o 
bună parte din roadele mănăstirii le trimiteam plocon la curtea 
Vlădicească. Că, de, își au și Vlădicii nevoile lor... 

Asta este povestea mea. De atunci sunt mulţi ani, pentru că 
iată-mă azi sunt aproape moşneag. Vremea trece și tace, ca o 
apă curgătoare. Toate trec, toate curg și noi curgem cu ele. Şi 

totuși nu știm ce rost are lumea şi viaţa, chiar dacă am ispiti 
toate scripturile. Un singur lucru-l știu: 


„Wer nicht liebt Wein, Weib, Gesang 
Ist ein Narr sein Leben lang. .. “. 


Din această treime sfântă eu am rămas acum cu vinul. 
Celelalte două m'au părăsit. Numai paharul ăsta îmi mai îndul- 
cește aleanul din suflet.... 

Și-și mai turnă un pahar de tămâioasă, trăgându-mi discret 
cu coada ochiului. Apoi plescăind din buze își şterse barba cu 
o năframă roșcată, își aprinse o nouă țigară de foi și rămase 
tăcut, cu privirilen pământ. 

Era miezul nopții. Îi spun „noapte bună“ şi mă retrag în 
„Chilia“ mea de oaspeți. Luna-și revărsa lumina tristă și albă 
pe zidurile bisericii din față. Câteva crengi de nuc jucau pe 
pereți, ca niște fantome negre. In tăcerea nopții plutea ecoul 
unui glas răgușit și tărăgănat. Părintele Archip își îfredonan 
barbă vechiul său cântec favorit: 


Foaie verde leuştean 
Săracu popa Muntean 
Car mânca pogace 
N'are cine-i face 
C'alui mândră zace... 

Răstioind ziarele și revistele noastre : 


VII. 


Am auzit țărani de-ai noştri, şi nu arare-ori, schimonosin- 
du-ne limba ori-de-câte-ori vorbiau cu vre-un Sas sau Ungur care 
o rupea mai rău româneşte. 

— De ce ne stâlceşti d-ta limba, bade Ioane, când vorbeşti 
cu câte-un Sas? — îl întreb odată pe unul. 

— Păi dacă nu ştie, săracu, vorghi ca noi!.. 

— Ei şi dacă nu ştie, urmează să ne schilodim noi limba 
după calapodul limbii vorbite de ei? 

— Ne 'nţelegem mai ușor. 

Nu ştiu de ce-mi vine în minte complezanţa asta a țaranului 
nostru, dusă la absurd față de ori-ce străin, ori-de-câte-ori cetesc , 
prin ziare nume neaoşe româneşti schimonosite de dragul străi- i 
nilor, mai ales al Francezilor, ca: Văcăresco, Popesco, Constan- i 
tinesco.... Ba după analogia acestora au început să năpârlească ?n 
coadă şi alte nume neterminate în — escu, dar finite în — , ca: 
Fălcoiano, Mano, Nano, N. Il. Ciolaco!), Ceziano etc. 

Și ăstea încă treacă-meargă. li priveşte pe cei care le poartă. 
Dar cu ce'drept se fasonează pentru export numele unui Alexan- 
drescu, Eminescu, în Alexandresco, Eminesco?... 

Cică în forma lor originală aceste nume ar fi cam dezagrea- 
bile pentru urechea Francezului. 

Auziţi motiv! 

Cum de nu fasonează atunci aceşti Români, atât de sensibili 
când e vorba de urechea străinului, și în limba noastră cuvintele 
care ar putea fi dezagreabile pentru urechea Românului? Căci 
urmarea aceasta ar fi. Cum de mai pot rosti între oameni bine. 
crescuți numele zeului Mercur şi atâtea alte cuvinte din care silaba 
dezagreabilă face parte integrantă ca: curator. curios, curte, curmale, 
curcubeu, curcă, curbă, curcubătă, curge, curmătură, curcan, curmeiu, 
curmeziș, curpen, cursă, cursiv, curtenitor etc. ? Te'ncurcă aceşti 
subțiri subtilişti de nu te mai poți descurca? Nici de concurență 
nu mai poți vorbi. Dar mite de curtezan şi curtezană cine-ar mai 
îndrăsni să sufle! lar cacofonia, Cacova, cacao, cactus-ul, cacadu-ul 


5) Univ, 24—VI. din 1930 p. 5. 3 jos. 

etc. ar trebui înlocuite pe-de-a'ntregul cu alte vorbe. Fiindcă nu- 
mai o gură nespălată ar mai putea rosti astiel de vorbe mojiceşti. 

Şi dacă ar adopta și el savantlâcul filfizonilor noştri, ce-ar 
face bietul Ungur cu vorbele: seged, segedelem, segitseg, Segesvăr, 
Szarvas etc.? Şi care neobrăzat ar mai putea rosti în auzul urechilor 
maghiare vorba pinacotecă şi care Ungur urechilor valahe vorbele; 
mămăligă, fuge? Care Rus ne-ar mai putea întreba: ce scrie la 
gazetă despre rmitralierele noastre, şi care Neamţ ne-ar mai putea 
elogia pe Curtius-ul sau pe Marschallii lor? Ce-ar mai face sol- 
dații cu Marsch-ul şi Drechslerii cu firmele lor? 

Dacă mar îi cu supărare, ne-am îngădui apoi o întrebare: 
Cum de nu le crapă obrazul de ruşine Popesco-ilor (vedeţi la ce 
formă de plural ajungem abandonând forma originală în — escu?) 
— acestor paznici ai pudoarei internaționale — întrebuinţând în ro- 
mâneşte nealterate, cuvintelele luate dela Francezi: eficace, şi 
unul şi mai şi, pe care ne dispensăm a-l mai tipări aici?... 
Cum se face că această ipersensibilitate a domniei lor o aplică 
numai la noi? Căci n'am văzut încă pe nimenea scriind altfel în 
Țara Românească decât în Franţa numele lui Lincourt, fostul pro- 
fesor al lui Kogălniceanu sau al unei Madame Curie sau Paul 
Boncourt! De ce nu li se cere şi acestora din urmă — pe cel 
dintâiu l-au scăpat, ca murit — să-și fasoneze altfel numele pentru 
noi Românii, care roşim până după urechi ori-de-câte-ori li le 
rostim. ş 

La fel cu Kurlanda și locuitorii ei. 

Te pomeneşti că de aceea a devenit şi dl Pișculescu: Gala 
Galaction! Dar ce te faci cu pișcotul, pișicherul, prețipiş-ul, care 
ne-au rămas nealterate ? lar când ne pișcă vre-un țânţar sau vre-un 
purece, cum o s'o spunem ca să nu fim făcuţi mojici? 

Şi-a modificat vre-odată vre-un Francez numele de dragul 
urechilor Românilor ? 

Nu vedeţi că ne faceţi de râs, d-lor Popesco et Comp?.... 


Ax. Banciu, 

Câteva rectificări 


— In legătură cu recenzia asupra lucrării „Dr. loan Raţiu, 
50 de ani din luptele naţionale ale Românilor 
ardeleni“, Sibiu, 1928. — 


DI. Aurel A. Mureșianu, distinsul cercetător al trecutului 
nostru cultural, mi-a făcut cinstea deosebită de a se ocupa în 
12 pagini de tipar de lucrarea ce am închinat neuitatului loan 
Raţiu, cu prilejul centenarului nașterii sale. Cinste deosebită, 
pentru că astăzi asemenea apariţii se trec doar, pur și simplu, 
la bibliografie sau se menţionează într'o notă prizărită a cine 
ştie cărei coadă de revistă. De aceea ţin să-i mulțumesc pentru 
o semnalare atât de largă a sus numitei mele lucrări. 

Fiindcă însă lucrarea D-sale are pretenții să fie o critică 
obiectivă a numitei scrieri, pentru a îi mai obiectivă, țin să a- 
duc următoarele rectificări : 

D-sa constată, întâi, că lucrările de istoriografie ardeleană, 
apărute în timpul din urmă, nu sunt destul de critice. S'au pier- 
dut glorioasele tradiții inaugurate de un Şincai și Papiu Ilarian, 
zice D-sa. Cei mai mulți cercetători istorici moderni țineau să 
înfăţişeze pe eroul lor drept bărbatul cel mai reprezentativ al 
epocei sale. 

De acest cusur spune D-sa că ar suferi și lucrarea mea de 
mai sus, deşi nu-mi contestă meritul de a îi strâns „important 
material inedit“, precum și „adevăratul și sincerul zel și patrio- 
tism“. 

Astfel, D-sa califică drept o lipsă de critică faptul că eu 
am aflat greșită, în lumina destășurărei istorice, politica de pa- 
sivitate, preconizată de loan Raţiu și de generaţia lui de la 1869 
şi anii următori până în 1905, când s'a abandonat numita po- 
litică. Pentru a-mi infirma și mai mult învinuirea adusă condu- 
cerii partidului și în particular Doctorului Raţiu, șeful pasivişti- 
lor ardeleni, D-sa crede că a adus un argument peremtoriu, 
citându-mi cuvintele lui Antoniu Mocsonyi, președintele Clubu- 
lui Deputaţilor Români din dieta Ungariei care, la 1875, consi- 
dera ca un „triumf naţional“ hotărtrile conferințelor noastre de- 
la Mercurea și Alba lulia : de a nu intra în Parlamentul ungu- 

resc. Uită însă că dacă mai târziu — din lipsă de energie mai 
mult, de cât din demnitate naţională — sau raliat și bănățenii 
şi ungurenii la politica de pasivitate, după câte-va decenii de 
experiență și după contactul cu neamurile nemaghiare din Mo- 
narhia Austro-Ungară de pe vremuri, după congresul de naţio- 
nalități din Budapesta dela 1895, mai cu seamă, și după alte 
lungi și dureroase frământări, în 1905, conducerea de partid a 
trebuit să schimbe atitudinea politică adoptată, pe care în una- 
nimitate au constatat-o deficitară, și să proclame solemn intrarea 
în activitate parlamentară. 

Cu toate indulcirile ce am adus în nota marginală dela 
pagina 53 a cărții mele asupra avantagiilor netăgăduite de ordin 
economic și cultural ale epocei de pasivitate, mențin pe dean- 
tregul cele ce am afirmat în expunerea mea istorică. 

Greșala lui Raţiu ne apare astăzi cu atât mai gravă, cu 
cât el era inițiatorul înțelegerei cu popoarele nemaghiare vecine 
și cu cât el știa foarte bine, nu numai din punctul 7 al hotă- 
rîrilor sus numitului congres de naționalități care cereă alegerea 
şi trimiterea de Deputaţi naționaliști în Parlamentul unguresc 
peniru schimbarea regimului de atunci, ci aflase aceste dorinţe 
şi dintr'o lungă, bogată și interesantă corespondență urmată cu 
iruntașii politici sârbi şi slovaci. (Amănunte se găsesc în lucra- 
rea mea discutată). 

lată pentru ce, cu toată recunoscătoarea amintire datorită 
lui Raţiu, nu pot admite punctul de vedere al D-lui Mureșianu 
care încearcă să justifice un punct de vedere definitiv judecat 
ca acela al pasivității parlamentare. Dacă activitatea parlamen- 
tară nu ne-ar fi adus alt bine de cât posibilitatea de a ne adu- 
ce în vileag, dela Tribuna parlamentară, păsurile și aspiraţiunile 
noastre și încă ar fi suficentă justificarea schimbărei de tactică 
politică, inagurată la 1905, Atâtea din cuvântările reprezentan- 
ților noștri din Parlamentul ungar de pe vremuri au găsit un 
ecou de vie simpatie în întreaga presă mondială și a contribuit 
esențial la cunoașterea și deslegarea favorabilă a chestiunei Ro- 
mânilor transilvăneni. Să ne gândim numai, din acest punct de 
vedere, la răsunetul mondial ce a avut declarația din urmă a 
Partidului naţional român, făcută din numitul !oc, în Octombrie 
1918, prin rostul D-lui Alexandru Vaida Voevod. lar închipuiţi-vă 

ce ar îi fost la constituirea României Mari în Ardeal și Bănat 
dacă nu Sar fi găsit acilea un singur Român măcar cu cât de 
mică experiență parlamentară ! | 

Alt cusur de ordin general găsește D-sa în faptul că, în 
numita mea lucrare, m'am ocupat aproape exclusiv de Raţiu și 
mam arătat partea de contribuție a diferiților fruntași ardeleni 
care l-au ajutat mult în opera sa de conducere și de reprezen- 
tare națională. Astfel, D-sa găsește că am fost ingrat cu părin- 
tele său, bine meritatul Director al „Gazetei Transilvaniei“, A- 
urel Mureșianu, apoi cu Aurel Isac, Amos Frâncu și lon C. Gră- 
dişteanu, cari, ei, ar fi autorii celebrei declarații, citită de Raţiu 
în faţa Trib. din Cluj la 23 Mai 1894. Eu nu m'am ocupat de 
paternitatea declarației, nici nu are mult interes, cași a unei legi, 
de ex. E un detaliu ce am arătat numai că această bărbătească 
manifestaţie românească se leagă de numele lui Raţiu. Atât și 
nimic mai mult. In colo, vorba Francezului „ă chaque Seigneur, 
tout honneur.“ Şi, tot în acest fel trebue privită și caracterizarea 
ce am dat lui Raţiu de „suveran al sufletelor românești“, cu o- 
cazia omagiilor ce i s'au prezentat, în Cluj, la procesul memo- 
randului, de toată suflarea românească. A fost pur și simplu no- 
rocul unei clipe istorice, cum au asemenea privilegii Generalii 
victorioși în războaie, unii Președinți de Republică sau de gu- 
verne, la mari acte de guvernământ etc. 

Tot așa e cazul ;Vincențiu Babeş și, în parte, Alexandru 
Mocsonyi. In particular, pe cel dintii crede D-sa că-l poate spă- 
la de păcatele ce i le-a atribuit nu un gazetar ranchiunos, șan 
tajist, inconştient, ci un bătrân blând, bun, cumpănit, cinstit, 
totdeauna gata de jertfă: Gheorghe Pop de Băsești. Şi, fiindcă 
D-sa citează, pe lângă o auto-desvinovăţire a lui Vincențiu Ba- 
beș către părintele său, şi cuvintele de circumstanță scrise de 
Dl. Vaida cu prilejul morţii acestuia, să ne dea voe să arătăm, 
în baza „efemeridelor însemnări şi amintiri“ ale D-lui M. The- 
odorian Carada, pagina 84, apărute de curând, că chiar Eugen 
Carada, un observator atât de atent al vieţei noastre publice 
încă a plecat cu impresii nefavorabile dela personajul în ches- 
tiune. Era înainte de războiul independenţei. Armata română a- 
vea nevoe de conducători destoinici pentru a obține biruinţa. 
Eugen Carada, din însărcinarea lui lon Brătianu-tatăl, sa dus 

la Pesta și l-a rugat pe Babeș să-l pună în legătură cu Gene- 
ralul Traian Doda, pentru a-l determina să intre în serviciul ar- 
matei române. „Babeș, nu ştiu dece“, zice Carada, „se codiea“ 
E o notă bună această tergiversare, când e vorba de o cauză 
atât de mare ca un război național? Altfel, e bine să nu se ui- 
te caracterul biografic al lucrării mele, adică obligația de a tra- 
ta, înainte de toate, viața și activitatea doctorului Raţiu ; iar pe 
a celorlalți numai întrucât are atingere de a lui. 

Incolo mulțumesc înc'odată pentru prețioasele intregiri de 
amănunte care, într'o bogăţie așa de mare de date și informa- 
țiuni contimporane, scapă şi celui mai vigilent cercetător. Așa 
sunt cele relativ la prioritatea cu două săptămâni a apariţiei 
cotidiene a „Gazetei Transilvaniei,“ înaintea ziaruiui „Tribuna“ 
din Sibiu; de asemenea darea în vileag a numelui celor 20 de 
Doamne române din Ardeal, decorate cu Crucea Elisabeta pen- 
tru meritele câștigate prin diferitele servicii aduse Crucii Roşii 
Române ; și altele și altele. 

D-sa, moştenind pe lângă colecția complectă a „Gazetei 
Transilvaniei“ şi a anexelor ei — cele mai desăvârșite arhive 
ale vieței noastre naționale — şi un mare număr de scrisori din 
cele mai importante, primite de bunicul și de tatăl său dela a- 
tăţia fruntași ai vieţei noastre publice, e în măsură să le aducă 
ca puţini alţii. De aceea, departe de a mă mâhni, ele mă înve- 
selesc, fiindcă mi-arată : ce teren vast de explorări istorice stă 
la îndemâna cercetătorilor noştri. 

loan Georgescu 
profesor secundar, Bucureşti. 

Dări de seamă 


D. N. Barnoschi: „Neamul Coţofănesc“ (roman). Un capi- 
tol de războiu. Un pojar de pomină. Cultura Românească. Pg. 
366. Lei 100. 

Romanul d-lui Barnoschi e povestea — după cum spun 
cei inițiați: reală — a devotamentului cu care „surorile de caritate“ 
dela spitalul din „Sărcani“ își îngrijiau răniții, făcând, când lip- 
sia vata, scama necesară din rufăria lor fină și pariumată, ba 
jertfindu-şi uneori chiar sângele pentru a reda viața celor sor- 
tiți morţii sigure, fără această transfuziune. Latura aceasta sim- 
patică a activității surorilor de caritate e umbrită însă de zugrăvi- 
rea, mult mai amplă, a orgiilor roabelor și robilor „imperativu- 
lui bestial“, cari, în timp ce anonimii ţarinilor — cei buni și 
mulţi — se încleștau în lupta cu moartea, pentru viața Patriei, 
în „gheena nerușinării,“ care e castelul din Sărcani al Coţofă- 
neștilor, devenit spital militar, cei cu sânge albastru ca și cei 
cu sânge roşu se încleștau, fără ruşine, în paroxismul voluptății 
sensuale. 

Ceeace, în timpu! războiului, se sufia numai la ureche în- 
tre patru ochi — şi aceasta dupăce te încredinţai că nu mai 
sunt alte urechi în apropiere — era doar vo:ba de fețe siman- 
dicoase, subțiri, nume cu blazoane — realitatea din Coţofăneşti, 
prin acest roman, oricât i sar alișa caracterul de roman, 
rămâne fixată și pentru posteritate. Coţofăneștii, atât de insig- 
nifianți înainte de ceie petrecute acolo, își au de-acum și ei 
nepieritorul lor monument, mulțumită indiscreției și talentului 
d-lui Barnoschi. 

Autorul ţine să ne dea însă și explicarea camiorizării ul- 
timelor resturi de pudicitate atavică în sânul acestei societăți, 
cum ține să ne arate și cauza pentru care şi-a ales și și-a măr- 
ginit lumea romanului la lumea și viața din Sărcani, din timpul 
războiului. 

„Această lume şi această viață — ne spune autorul — va însemna în 
istoria drumului ascendent al evoluției sociale, o cotitură hotăritoare și un 
prețios punct de sprijin pentru cercetătorul sociolog. Acolo, şi în alte câteva 
locuri de acelaş fel sau de altă natură, cum ar fi de pildă Holiwood şi unele 
centre sportive din diferite țări civilizate, s'a fixat un important capitol din- 
îr'o nouă morală. dintr'o nouă etică: mărturisirea trupului. 

Războiul mondial a pus toate averile pământului, toate comorile civi- 
lizaţiei, toate rezervele spiritului în slujba unui singur scop: distrugerea şi 
păstrarea trupului omenesc. Dar din marile încordări psihice colective s'au 
născut și se vor naşte totdeauna, religiuni. Omenirea merge către religiunea, 
către cultul trupului. Deocamdată este numai în drum, la mijlocul drumului, 
la mărturisirea trupului. Și ca orice cale de mijloc, această morală are cele 
mai multe șause să fie adevărul. Intre cele două extremități și deci exagerări, 
între ruşinea de trup şi cultul trupului, simpla mărturisire că trupul este o 
realitate cu drepturi imperioase la o liberă expansiune, apare astăzi ca o ne- 
voie ncînlăturabilă şi totodată ca un aspect al stadiului în care se află o- 
menirea.“ 

Şi mai departe: „Războaiele și revoluțiile totdeauna, sacrificând vieţi, 
au revaloriticat trupul, care-şi cerea cu energie compensația de bucurii sen- 
suale, în schimbul suferințelor și a primejdiei de moarte. In asemenea crize 
sociale femeia este mai mult solicitată“, .. — „Când frământările sociale ame- 
nință direct chiar' şi viața femeii, dogma castității creștine nu mai are nici o 
putere“... „Timpurile apocaliptice când sângele curge, sunt și epoci de ma- 
re voluptate. Amosfera de moarte este cel mai tare afrodisiac“. 

Criza morală, adusă de războiul mondial, se înfățișează însă și cu o 
nouă caracteristică necunoscută crizelor precedente : | 

Lipsa sentimentului de greșală și de scădere la femeia liberă, care ce- 
da solicitării trupului său, dacă ceda fără să mintă și fără să înșele. Relaxa- 
rea moravurilor în acest stil mândru, nu a mai putut îi înfrânată prin obiş- 
nuita reacțiune post-belică, deoarece noua morală este un progres ce nu mai 
putea întârzia“. 


Că unde va duce societatea omenească acest progres, această 
nouă morală, nouă religie, a sirepelor cu hățurile aruncate pe 
spate, nu ne-o mai spune autorul. Intrun roman, nici nu era 
dator să ne-o spună. 

Romanul d-lui Barnoschi, pe lângă înfățișarea acestei vieți 
destrânate din dosul frontului, mai bine zis: din frontul dosului, 
cuprinde însă și un sângeros rechizitor împotriva Mafiei atotpu- 
ternice a oligarhilor, care se îmbuibau în toate bunătățile, care 
benchetuiau în destrâuri, la adăpost, în vreme ce nația crăpa de 
foame sau muria pe front, — a Maiiei care, când e în joc pielea, 
plăcerile, reputația ei, strivește, criminal, subt călcâiul ei omni- 
potent: merit, cinste, vrednicie, jertfă: pe un colonel Bogdan To- 
roipanu, pe un Măgdeanu, pe un Roznovăţ, pe un Măciucă, pe 
un Mateiu Gânjaru, pe un locot. Ştefan Danu, — ridicând, în 
schimb, pe un Tăchel Vlaga Suluc, eroul palmelor nemţești, pe 
o secătură ca Charming-prince, pe „bestia superbă“ care „bea 
un butoi“ și juca pe spinarea unui cal în fugă, jonglând cu pum- 

nale, care cravaşa până la sânge femeile ce umblau să-l înșele 
la întâlnirile amoroase cu dublura bijuteriilor, pe mascurul ex- 
croc, Sergiu Priapkin, Rusul traficant de influență, cu o comi- 
siune parlamentară detașată pe lângă preţioasa-i persoană, pentru 
a-l ajuta să-şi refacă averea. 

Şi toate acestea, pe lângă atâtea altele, pentruce? 

Pentru ajutorul simbolic primit dela „formidabilul tăvălug 
compresar“ „în persoana lui Zaimcolaci cu beţivii lui“. 

Explicarea ? „Copilărescul nostru snobism. Epatarea marilor noştri de- 
moctraţi, ajunși mari burghezi, de ori-ce strălucește, chiar de-i tinichea“. 

La noi, ca să ai trecere, trebuie să fii strein. „Când drume- 
țul cu traista'n băț, nu găsia un codru de mămăligă uscată, cei care veneau 
cu automobilul sau pe cai arăpeșşti, şi mai cu seamă de dedeau și dovadă că 
se vor încurca socotind în lei, streinii, puteau să se creadă la masa vre-unui 
căpitan de intendență, prefect cu sau fără prefectură, ori chiar a vre-unui re- 
prezentant al naţiunei suverane“ etc. In vremurile de lipsă pentru toți și de 
foamete pentru cei mai mulți, streinii au avut Ja masă chiar şi cotnar, 

„Neamul Coţofănesc“ e un strașnic rechizitor și al nepre- 
gătirii noastre „al ignoranței noastre totale în ceeace privia teh- 
nica războiului ultim“, „al intrării noastre fără armament întrun 
războiu în care totul a fost materiaiul tehnic, ai parlamentarilor 
— „reprezentanţii națiunii“ — cei cu misiuni speciale „la Pa- 
ris, Peking, Tumbuctu etc.“, al celor vre-o patruzeci de comisiuni 
de utilitate politică, — inventate pentru îmbotnițarea acesor re- 
prezentanţi ai națiunii, al „abililor“ care, deşi nu și-au pus 
niciodată preţioasa pielcică în primejdie, au știut să ajungă pro- 
fitorii celor care sau jertfit, discreditând pe cei vrednici, pe cei 
drepți — piedeci în calea socotelilor lor de parvenire — pe 
„bolșevici“, pe „germanofili“. 

Toţi cei care n'au nici o vină și ţipă că au dreptate, în loc 
să ceară indulgență dela „oligarhia democratică“, toți cei consi- 
deraţi de această oligarhie ca „indezirabili“, sunt „pecetluiţi“ să 
ajungă „ciumaţi“ şi astfel „împinși până la marginea societăţii“. 
lar satul ai cărui locuitori au dat foc Sodomei din Sărcani, va 
îi transformat în „lazaret de exantematici“, ca să piară şi să- 
mânța celor care au îndrăznit să se revolte împotriva orgiilor 
clasei „tabu“. Cum e aceasta posibil? Ne-o spune Marga Cra- 
ioveanu Miked: | 

„In ţara aceasta se poate ori şi ce pentru unii. Suntem o clasă de oa- 
meni deasupra legilor. Aristocrația bogată, inteligentă şi care a făcut concesia 
să se alieze cu fruntașii politicii, este atotputernică. In fața acestei elite de- 
mocrația se târâe ca o râmă. Ai văzut d-ta cum fac sluj prin saloanele noa- 
stre deputaţii ce la tribună sfâșie boerimea? Te-ai nemerit d-ta vreodată în 
cabinetul vreunui demnitar democrat, când intră vreun boer? Aprobă cât poate 
mai mult, fără şovăire. Dacă totuşi cererea este exorbitantă și rechinul vrea 
să discute, atunci îl ipnotizăm dându-i iluzia că-l socotim din lumea noastră 
şi aceasta prin simple mijloace copilăreşti, de pildă vorbindu-i franțuzeşte ! 
Acest procedeu mai are şi avantajul că adversarul capitulează, numai să nu 
băgăm de seamă că limba nobilă nu-i este familiară“. (pg. 314). 

Romanul se termină cu arderea de către Marga a declara- 
țiilor ţăranilor cari au pus focul, declarații care cuprindeau tân- 
guirile și scrâșnirile acestora peniru victimele ei: Danu, Gânjaru, 
Vlaicu, — și pe care anchetatorul Charming-prince i le-a pus la 
dispoziție: un gest pentru care Marga îi va deschide ușa raiului 
voluptăților. 

Aşa se încheie romanul. Cetitorul însă, îl închide cu pumnii 
încleștați până la țâșnirea sângelui. Dar nu împotriva autorului. 

B. 
Ei 

P. Nemoianu: „Sârbii şi Banatul“. Craiova, 1930. Scrisul 
Românesc Pg. 88. , 

Rar popor pe care să-l înduioșeze atât de repede sufe- 
rința, chiar a celui mai neîmpăcat dușman al său, cum îl în- 
duioșează pe Român. Cum să nu-l miște deci strigătele desnă- 
dăjduite ale celor de-un sânge, de sub stăpâniri străine? 

Când le aude însă, ce face? Bate din picior guvernului 
să intervie. Şi fiindcă nu intervine, guvernul e: slăbănog, mă- 
măligă nefiartă, laş. 

Pe urmă?.... Linişte. Până la un nou ţipet de desperare. 
Atunci, alt val de înduioșare sau revoltă, alte bombardări la 
adresa guvernanților — altă mazăre pe părete — alt armistițiu 
de tăcere. Ș. a. m. d. 

Dacă sar gândi însă toate aceste suflete de chibrite, al 
căror foc ține de Joi până mai apoi, că un ministru de ex- 
terne cu sentimentul răspunderii adeseori nu poate face ceeace-i 
cerem noi Și ceeace-i dictează, poate, și lui inima, decât în anu- 
mite împrejurări, — energia pe care o cheltuiesc, zadarnic, cri- 
ticându-l, ar întrebuința-o mai cuminte, mai rentabil. 

Cum? Creind atmosfera de revoltă generală a sentimentului 
național, a sentimentului de conservare naţională, atmosfera de 
revoltă durabilă, susținută — nu de azi pe mâne — indispen- 
sabilă pentru a forța mâna ministrului să iscălească ceeace fără 
acest sprijin, mar putea face. Mai ales când e vorba de a păși 
față de un stat așa zis „aliat“. 

Soarta în care se găsesc Românii rămaşi sub stăpâniri 
străine, e cunoscută: e soarta mielului în ţarcul lupului. 

Că Ungurii şi Bulgarii caută să desființeze elementul ro- 
mâuesc care se află sub „oblăduirea“ lor, nu e chiar de mirare. 
Am fost în războiu cu ei și ieșind rău diminuați din luptă, acum 
caută și ei să-și compenseze pierderile pe pielea bieților creștini 
rămași la cheremul lor, fără nici un scut, uitaţi şi de oameni — 
de frați — și de D-zeu. 

Dar că Sârbii — dragă Doamne, aliații noștri, până ieri- 
alaltăieri camarazi de arme — să trateze elementul românesc 
cum îl tratează, e, întradevăr, revoltător. Firește, pentru cei care 
nu-i cunosc şi nu i-au cunoscut nici în trecut. 

A ţinea mereu la suprafaţă, vie, chestia acestor îrați, a 
striga mereu în urechile de potâng nelegiuirile care se săvârşesc 
aţă de ei din partea satrapilor sub a căror stăpânire au ajuns, 
însemnează a contribui la creiarea atmosferei de care amintim 
mai sus, indispensabilă pentru soluţiunarea acestei chestii în 
sensul dictat de imperativul naţional. 

Cartea d-lui Nemoianu — trecând în revistă istoricul așe- 
zărilor sârbeşti din Banat, luptele lor pentru privilegii, numărul 
lor, umflat intenționat de istoricii lor pentru a putea stoarce 
dela cei neinițiați şi creduli ceeace nu li se cuvenia, propaganda 
lor în străinătate, şubredele lor argumente dela conferința de 
pace, pe deoparte ; de altă parte : reacţiunea Românilor bănăţeni, 
demascarea falsităţii și şubrezeniei argumentelor sârbești la conf. 
de pace, situaţia Românilor din Jugoslavia etc., apoi: felul cum 
suntem înfățișați azi chiar, ca popor, recruţilor sârbi, din partea 
ofițerilor lor, sau opiniei publice sârbești de către ziarele lor 
(vezi articolul generalului activ N. Ţolovici, din „Politika“ dela 
17 Nov. 1928, scris cu prilejul aniversării unui deceniu dela 
unire), sau generaţiilor tinere din şcoli din partea dascălilor 
sârbi (vezi manualul de geografie: Europa, Beograd 1927 p. 166 

—167) menționate și în Nr-ul trecut al rev. noastre, pg. 572 — 
e o faptă în direcția dorită. 

Cartea d-lui Nemoianu, desvălindu-ne situaţia reală, tragică 
a nenorociților noștri fraţi, vrea să ne zgâlțăie nepăsarea, să ne 
ațâțe interesul pentru soarta acestora, încredințându-ne de crudul 
adevăr, că: „România nu are, în momentul de faţă, un adversar 
mai neîmpăcat decât Jugoslavia aliată“. 

Cine trage la "'ndoială adevărul acestei afirmaţii categorice, 
înclinâud să vadă în ea o exageraţie, mare decât să cetească 
studiul d-lui Nemoianu și se va dumiri repede asupra soartei 
care așteaptă pe Românii din Jugoslavia, nu numai excluși dela 
binefacerile reformei agrare, dar obligaţi la grele sarcini pentru 
înjghebarea, în comunele lor cu pământuri expropriate, a cămi- 
nurilor de coloniști, icuiţi printre ei pentru a putea fi desnaţio- 
nalizați mai ușor, — despoiaţi de şcoală în limba lor maternă, 
ba, ce e de necrezut, opriți prin lege (art. 54 din legea pentru 
învățământul secundar) de a-și urma studiile la noi — dacă nu 
cumva renunță pentru totdeauna ia „supușenia iugoslavă“ — siliți 
de administrația sârbească să-și cânte chiar doinele cu text 
sârbesc (pg. 79)... 

„In Istoria popoarelor, un asemenea grad de suferinţă, încă 
ma rămas neizbăvit“!.. — exclamă autorul la încheierea acestui 
capitol de suierințe. 

Pentru a apropia ceasul izbăvirii, d-sa și-a făcut datoria. 
Să ne-o facem și noi; altfel, întârziind, ar putea fi zadarnică îm- 
plinirea ei. 

Cum? 

lată o propunere. Inainte de întrunirea în conferința obici- 
nuită a miniștrilor de externe ai Micei Antante, întreaga noastră 
Presă, o lună întreagă, zi de zi, să agite chestia acestor fraţi. 
Toată indignarea, toată revolta sufletească de care mai e ca- 
pabil Românul din țara liberă să fie răscolită și biciuită dela un 
capăt la altul al țării, așa încât reprezentantul politicei noastre 
externe sau ne aduce garanţiile necesare asigurării reciprocităţii 
în tratamentul Românilor din Jugoslavia, sau să procedează ime- 
diat la aplicarea metodelor sârbești și față de Sârbii dela noi, 
sau — dimisia imediată a ministrului nostru de externe. Cine 


OBCU CLUJ 


are altă propunere, mai bună. so spună ca so primim și să ne 
contormăm. 

Distrugem legături de prietenie? Dar cine e prostul care să 
nu-și dea seama că cel ce umblă să-ți gâtue frații, nu-ți poate 
îi prieten. 

Doamne păzește-ne de un războiu în alianța cu priefenia 
sârbească ! 

B, 


s 


loan Georgescu: Românii transilvăneni în Dobrogea. (Extras 
din Analele Dobrogei, an. X, 1929) Cernăuţi, „Glasul Bucovinei“ 
1929, p. 15. 

Broşura D-lui |. Georgescu se bazează pe actele înaintate, 
în 1909, celor două comisiuni instituite, una la Tulcea, alta la 
Constanţa, pentru formarea listelor electorale în Dobrogea. Ni se 
dau date statistice privitoare la numărul Transilvănenilor domici- 
liați în acea provincie (în 1909), cari au cerut drept de vot (4032); 
informaţiuni prețioase cu privire la originea şi aşezarea acestor 
colonişti în Dobrogea şi — ceeace constituie pentru cercetători un 
bun material onomastic — numele caracteristice aie Transilvănenilor 
plecaţi să trăiască o altă viață pe pământul liber al acelei provincii. 

Românii din Țara Oltului, mocanii săceleni şi Țuţuienii * 
Sibiului au împânzit colţul acela de pământ, unii ajungând la si- 
tuații cu adevărat bune. 

Şi — ceeace remarcă autorul: toiul s'a realizat numai prin 
muncă și pricepere. 

Părintele Nichitor: Confesionalism politic. Sibiiu 1930. 

In 109 pagini, cu nume, cifre, citate, caută să se demonstreze 
nu numai nedreptățirea elementului ortodox în Ardeal, ci chiar 
persecutarea lui: în şcoală, administraţie, politică agrară. 

Ca să putem judeca sine ira et studio în procesul pe care-l 
deschide cartea Părintelui Nichifor, așteptăm răspunsul, care se 


impune, al părții adverse. 
ă * 

După cum suntem informaţi, la Londra (ed. Kegan Paul) a 
apărut de curând un volum de traduceri din Eminescu (,„Poems 
by M. Eminescu“) datorit d-lui Dr. 1. Ol. Ștefanovici-Svensk în 
colaborare cu Miss Sylvia Pankhurst. 

Volumul e prefaţiat de d-l N. Iorga şi cuprinde o elogioasă 
scrisoare-facsimile a lui G. Bernard Shaw. 

* 


A. P. Bănuţ: „Tempi passati“. Umor şi satiră din Ardealul 
de ieri. E]. Bucovina, Bucureşti, 1931. Format 24X16 cm., 208 
pagini, 125 lei exemplarul. 

Primind volumul după culegerea şi paginaţia revistei, regre- 
tăm că, în lipsă de spațiu, trebuie să ne mărginim pentru acest 
număr numai la avansarea bucuriei de a vedea strânse la un loc 
cele 19 bucăţi, cunoștințe vechi, care relevaseră de mult, la noi în 
Ardeal, talentul scriitorului A. P. Bănuţ. 

Vom reveni. 


SPRIJINITORII 
REVISTEI „ȚARA BÂRSEI“ 
Anul 1, 
„Astra“ Braşov . . . . . subvenție 
. D. Peligrad, Străjești (Romanați) „ 240'— 
. Fabrica de celuloză Zârneșşti, 


prin D-l Ing. loan lonică . „ 5000— 
„Ing. loan lonică . .. . . . 280-— 
„ Dr. Emil Colbasi, medic, . . 240-— 
„1. Roşculeț, ing. . .... . 40— 
„ Dr. Vintilă loan, medic . . . 740;— 
+ Gamber Lazar, col. î.r.. . .. 40;— 

Transilvania. An. 61, No. 7-10 (1930). 
Revista dela Sibiu publică obicinuitul 
raport general asupra activităţii „Astrei“ 
pe 1929-1930. Un volum de 162 pag., 
întregit cu „Buletinul Desp. jud. „As- 
tra“ Sibiu, şi el de 127 pag. 

Despre „Astra“ Brașov desprindem 
câteva rânduri : „Despărțământul central 
judeţean Braşov a continuat și în anul 
expirat cu înțeleapta gospodărie a părții 
băneşti a despărțământului, a înfiinţat 
impunătoarea bibliotecă centrală, inau- 
gurată în ziua de 19 Ianuarie (1930), a 
augmentat bibliotecile poporale cu cărți 
alese şi a sprijinit cu sume importante 
acţiunile culturale ale despărțămintelor 
de plasă și ale cercurilor culturale. Un 

est deosebit de frumos şi demn de toată 
auda a fost ajutorul de Lei 100.000 dat 
despărțământului central judeţean TŢrei- 
Scaune, pentru cumpărarea unei Case 
Naţionale în Sft. Georghe“ (pag. 3). 


3 


Reviste şi ziare primite la redacţie: 
„Tribuna Femeii“, ziar săptămânal, 
subt direcția d-nei Maura Ptigor, cu 
colaborarea d-nelor: Micaela Catargi, 
Ella Negruzzi, Eugenia Simionescu, Zoe 
Donescu, Sabina Moscu, Martha Bădărău, 
Kety Goga, Emilia T. Diuganu, Otilia 
Vlaicu, Margareta Golescu, 4 a. 
Red. şi Adm. Bucureşti, Str, Batişte 
22. Abon. 150 lei pe an. 
+ 
Milcovia, revistă regională de studii 
an. Î. vol. II. Focşani. Redactor N. Al. 
Rădulescu, profesor, str. Plagino 21. 
* 


Darul Vremii, nr. 6-7 pe Sept.-Oct. 
cuprinde articole de: 


N. Jlorga: Ceva despre presa română 
după 18606. N. Mărgineanu: Cultură şi 
Națiune. 7. Agârbiceanu : Solomon îm- 
părat. Poezii de: Grigore Popa, 1. Mur- 
gu, ÎI. C. Delabaia. Cronica lit. (|, Chi- 
nezu), Cronica plastică. Pictura japoneză 
(Aurel Decei), Recenzii. Insemnări. 

% 


Arhiva, (Iaşi) No. 3—4 (1930). 
paiete Cârții Românești. An. II, 
o 


Graiul Românesc. An. IV, No. 6-7-8 
(1930). 

Convorbiri Literare. An. 63, Oc- 
tombrie și Noembrie, (1930). 

Viaţa Săceleană. An. |, No. 9-10 
(1930). 

Tribuna Cooperaţiei ardelene. An. 
I, No. 5 şi 6, (1930). 

pe Trei Crişuri. An. XI, No. 9-10 


Boabe de grâu. An.], No.8 şi 9 
(1930). 

Femeia de mâine. An. 1, No. 6,7 
şi 8 (1930), 

Scrisul nostru. An. ]], No. 7-8 (1930) 

Monitorul Municipiului Brașov. An. 
[, No. 20. 

Ei 

Cărţi primite la redacţie: 


1. Părintele Nichifor: Biserica or- 
todoxă şi bugetul cultelor. Sibiu, 1930 
Tip. Arhidiecezană, p. 26. 

2. Părintele Nichifor: confesiona- 
lism politic. Sibiu, Tip. Arhidiecezană, 
1930. p. 109. 

3. P. Nemoianu: Amintiri. Lugoj, 
Tip. Naţională, 1928, p. 62. 


Poșta redacţiei. 


D-lui Nicu Roman, în B. Nu face 
pentru revista noastră. 

Sunt în restanță cu costul revistei : 


Ateneul popular „Astra“, Brașovechiu. 
Banca Albina, Mediaş. 

Banciu Vladimir, inginer, Bucureşti. 
Bărhier Vasile, preot, Cotroceni. 

Boca losif Dr., avocat, Dej. 

Ciofu Ștefan Dr. medic, Dumbrăveni. 
Ciurea Joachim Dr. avocat, Brașov. 
Cojocariu Aurel Dr. medic, Turcheș. 
Crăciunei loan, şef de cabinet, Bucureşti. 
Deişoreanu R. notar, Bran. 

Dobrescu Alex. Dr. medic, Brașov. 
Floaşiu [., comerciant, Sibiiu. 

Iosif loan, dir. Băncii Cetatea, Rupea. 
Marcea Dumitru, inspector şcolar, Brașov. 
Munteanu lacob, căpitan, Brașov. 
Munteanu Mih. prof. Conserv. de muzică, Brașov. 
Patriarhia, București, 

Puiu Gh., constructor, Braşov. 
Râmniceanu lon, colonel, Braşov. 

Şcoala com. sup. de fete, Braşov 

Sotir C. Dr. avocat, Cluj. 

Stinghe loan, fost dir. de bancă, Brașov. 
Tampa loan, căpitan, Braşov. 

Vasu Oct. Dr., avocat, Făgăraș. 


(Va urma) 


Spre orientarea On. abonaţi. 


Revista „Țara Bârsei“ apărând regulat, fără întârzieri. abonaţii 
care n'ar primi-o la datele fixate, sunt rugați s'o reclame la oficiul 
poştal al localităţii în care-şi au ubicațiunea. 

În caz că ea n'ar fi sosit acolo. să ne avizeze imediat, ca s'o 
putem reclama noi. Cererile prea întârziate nu le putem lua în con- 
siderare. î 

Meseriaşilor şi negustorilor care vor abona revista achitând 
costul ei anticipativ pe un an. dacă ni se cere, li se va anunța 
adresa în revistă. gratuil, anul întreg. 

E 


Cei care ne vor face 10 abonamente, plătite anticipativ, vor 
primi revista gratuit timp de un an. 


EA 
ii 


Aşteptăm, încă cu răbdae. ca toţi cei care au primit revista 
şi nu i-au dchitat costul, să ni-l trimită de urgență, avizându-ne 
lotodată dacă doresc să li se mai trimită sau ba. 

Administraţia, 

LISTA ABONAȚILOR 


Și-au mai achitat abonamentul: 
A) Până la 1 Maiu 1930 
Sattu Eugen, preot-căpitan, Ploeşti 
B) Până ia i lanuarie 1931 
Casina Română, Braşov 
Cosma Cornel, dir. șc. Micialău 
Cuteanu Gheorghe, primarul municipiului Brașov 
Gogonea Aron, preot, Poiana-Mărului 
Ludu loan, preot, Prejmer 
Lupaş Mihail Dr, medic, Săliște 
Lt. col Precup, București 
ee primară de Stat Nr. 2, Braşov 
erban Mihail Dr, rectorul Acad. agr., Cluj 
: C, Până la 1 Maiu 1931 
Beleuţă lie, prof. Acad, teolog, Sibiiu 
Cosma Romul, rev. şcolar, Brașov 
Curcă Gheorghe, procurist Bca „Albina“, Brașov 
Dănilă Gheorghe Dr., notar public, Deva 
Demian Aron, dir. lic., Orăştie 
Givulescu Procopie, protopop, Radna 
Glăjar loan, student, Bod 
Glăjar V. avocat, Braşov 
Guiman Gheorghe, Dr., primpretor, Mercurea-Ciuc 
Liceul de fete „Regina Maria“, Cluj 
Mailat Gh., avocat, Braşov 
Maniu lon, procurist, Bca Gen. a Țării Rom., Braşov 
Marțian Iuliu, maior î. r., Năsăud 
Măsariu Andreiu, secretarul Prefecturii, Sit. Gheorghe 
Murăroiu loan, funcț. Bca. „Albina“, Brașov . 
Nistor Pompiliu Dr. medic primar al jud. Brașov 
Popescu-Bogdan Maria, dir., Braşov 
Pușcariu Victor, preot, Sohodol 
Rath M., prof., Braşov S 
Savu ilie, proprietar, Braşov 
Sbarcea Teodor Dr., medic Braşov 
coala primară de Stat, Brașov-Stupini 
coala primară de Stat, intorsura Buzăului 
anislau Ionel, asistent ia Inst. de chimie, Cluj 
Țeposu Emil Dr, prof. la Facult. de medicină, Cluj 
Vaida Mimi, funcționară, Braşov 
Vintilă loan Dr, medic primar jud. Sit. Gheorghe 
Vlaicu Radu, comerciant, Brașov 
Voicu C. Dr, avocat, Braşov 
D) Până la 1 Nov. 1931 
“Tohăneanu loan, prof, Galaţi 
E) Până la 1 lulie 1931 
C. N. Mateescu, prof. R.-Vâlcea 
F) Până ia 1 lan. 1932 
Comitetul școlar, Micfalău, jud. Treiscaune 
Gamber Lazar, col. î. r. Orşova 
Dual normală „Domnița Florica“, Braşov 
ecerdea N. Dr., Bucureşti 

